আন এক সু-খবৰ; "Lift-off Global" ছবি সমাৰোহলৈ মনোনয়ন "ৰজনজনাই"- | Rupaliparda.com\nক’ৰবাত যদি হতাশা; ক’ৰবাত আকৌ সন্ত্ৰাস! ক’ভিডৰ ভয়াৱহ পৰিস্থিতিৰ সমান্তৰালকৈ আহিছে আপোনজনৰ মৃত্যুৰ বাতৰিও। কিন্তু তাৰ মাজতেই আহিবলৈ লৈছে আন একাংশ ভাল খবৰো; যিসমূহ খবৰে অকণমানকৈ হ’লেও সাহস আৰু উৎসাহ প্ৰদান কৰিছে প্ৰত্যেকজন দৰ্শকক। এই ভালখবৰ সমূহো আহিছে মনোৰঞ্জন ক্ষেত্ৰখনৰ পৰাহে; একাংশ নৱপ্ৰজন্মই দৰ্শক সকলক দিছে হাঁহিৰ অৱকাশ। নৱপ্ৰজন্মৰ জনপ্ৰিয় কন্ঠশিল্পী নিহাৰ কাশ্যপৰ সাংগীতিক ছবি “ৰজনজনাই” ৰ দ্বাৰা আহিছে এই নতুন ভাল খবৰটো। চলিত বৰ্ষৰ “Lift-off Global” ছবি সমাৰোহত উক্ত প্ৰকল্প “ৰজনজনাই” য়ে মনোনয়ন লাভ কৰাৰ সমান্তৰালকৈ ১৮ সংখ্যক “Mumbai Frames” ছবি সমাৰোহতো ই জনসাধাৰণ তথা সমালোচকৰ বহুল প্ৰশংসা লাভ কৰিবলৈ সক্ষম হৈছিল। ইয়াৰ উপৰিও নিউৱৰ্ক, চিকাগো, আমেৰিকা আদিকে আৰম্ভ কৰি ৰাষ্ট্ৰীয়-আন্তঃৰাষ্ট্ৰীয় প্ৰেক্ষাপটৰ কেইবাখনো ছবি সমাৰোহত এই প্ৰকল্পটোৱে মনোনয়ন প্ৰাপ্তিৰ দ্বাৰা বুটলিছে সমাদৰ। বৰগীতৰ অনাঁতাৰ শিল্পী মাতৃৰ দ্বাৰা লোৱা প্ৰশিক্ষণেৰে নিহাৰ কাশ্যপে নিজ সংগীতৰ কেৰিয়াৰ আৰম্ভ কৰিছিল। ইতিমধ্যে, তেওঁৰ কন্ঠৰে মুক্তিপ্ৰাপ্ত একাংশ গীতে শ্ৰোতা-দৰ্শকক আকৰ্ষণ কৰিবলৈ সক্ষম হৈছে; চলিত বৰ্ষৰ ৰঙালী বিহুৰ প্ৰাকক্ষণত এইগৰাকী কন্ঠশিল্পীৰ “লেজাই” শীৰ্ষক গীতটি আছিল উক্ত কথাখিনিৰ এক সৰু উদাহৰণ।\n“ৰজনজনাই” শীৰ্ষক এই নতুন প্ৰকল্পটো এই নৱপ্ৰজন্মৰ দলটোৱে সমগ্ৰ অসমখনৰ স্থিতি আৰু ইয়াত থকা কিছুমান শিল্প-কলা তথা প্ৰাচীন বস্তুবোৰক উপস্থাপনৰ চেষ্টা কৰিছে। বানকাঁহী, বানবাটিৰ পৰা আৰম্ভ কৰি অসমীয়াৰ আৱেগ সদৃশ তামোল-পাণ তথা শিৱসাগৰস্থিত ৰংঘৰ, কাৰেংঘৰ, শিৱদৌলৰ পৰা মাজুলীৰ সত্ৰ, তাত মুখা বনোৱা শিল্পৰ সৈতে জড়িত প্ৰকল্পসমূহৰ পুংখানুপুংখ উপস্থাপনৰ চেষ্টা কৰা হৈছে। ইয়াৰ উপৰিও, সত্ৰীয়া সংস্কৃতি তথা শুৱালকুছিৰ শিপিনী সকলৰ জীৱনৰ কিছু কিছু মূহুূৰ্তকো উক্ত প্ৰকল্পটোৰ যোগেৰে ৰাইজক দেখুওৱাৰ চেষ্টা কৰা হৈছে। নিহাৰ কাশ্যপৰ কন্ঠৰে নিৰ্মিত “ৰজনজনাই” শীৰ্ষক মূল গীতটিত কথা দিছে পাপলু চেতিয়াই লগতে গীতটিৰ সংগীত ব্যৱস্থাপনা আৰু শব্দ সংমিশ্ৰণ কৰিছে প্ৰণয় দত্তই। সংগীত প্ৰযোজনা নিহাৰ কাশ্যপৰ নিজৰেই আৰু গীতটিক বাণীবদ্ধ কৰা হৈছে legacy ষ্টুডিঅ’ত। সমান্তৰালকৈ, গীতটিৰ ভিডিঅ’ পৰিচালনা দেৱাশীষ ডেকাৰ আৰু দৃশ্যগ্ৰহণৰ দায়িত্বত আছে গুঞ্জন কাশ্যপ। গীতটিৰ সম্পাদনা ৰামজ্যোতি কৃষ্ণচৰণৰ। সমগ্ৰ প্ৰকল্পটোক লৈ অহা এনে কিছু সু-খবৰক লৈ শেহতীয়াকৈ আশাবাদী হৈ পৰিছে পৰিচালক,প্ৰযোজকৰ লগতে ইয়াৰ সৈতে জড়িত সমষ্ট কলা-কুশলীও।\nআমি প্ৰত্যেকগৰাকী অসমবাসীয়ে এই সোণৰ অসম খনক লৈ গৌৰম্বিত; নহয়নে? ইয়াত অসমীয়া, হিন্দী, মুছলমান আদি ভিন্ন ভাষাৰ লোক থাকে যদিও আমি প্ৰায়ে অসমবাসী বুলি নিজক চিনাকী দি ভাল পাওঁ।নিৰৱিচ্চিন্ন ভাৱে বৈ থকা ব্ৰহ্মপুত্ৰখনকে আৰম্ভ কৰি চুকে-কোণে লুকাই থকা প্ৰতিভাই অসমখনক সকলোৰে সমুখত আৰু অধিক সুন্দৰ কৰি তোলে। ৫ মিনিট দৈৰ্ঘ্যৰ এই “ৰজনজনাই” প্ৰকল্পটোক লৈ ৰূপালীপৰ্দাৰ তৰফৰ পৰাও জনাইছো অশেষ শুভকামনা।\nassamese cinema Assamese Film Assamese Music Assamese Singer Assamese Song Assamese songs Nihar Kashyap Rojonjonai\nকালি ৰাতিপুৱা প্ৰায় ৭.৫২ বজাত সমগ্ৰ ৰাজ্যই অনুভৱ কৰিছিল ভূমিকম্পৰ প্ৰৱল জোকাৰণি। তাৰ ১২ মিনিট পিছতেই আকৌ মৃদু কম্পন অনুভৱ হৈছিল যদিও পিছলৈ আৰু ৯ বাৰকৈ অভিকেন্দ্ৰ শোণিতপুৰত অনুভৱ কৰা হৈছিল ভূমিকম্পৰ জোকাৰণি। ভূপৃষ্ঠৰ পৰা...\nPooja Bedi is the child of veteran actor Kabir Bedi and Protima Bedi. Today is her birthday and on this occasion she had an exclusive chat with ETimes where the actress opened up about many things. Lets’ have a...


মানুহজন মাষ্টৰ, লগতে কবি। কবি মানে দুৰ্দান্ত কবি, এদিন কিবা কাৰণত ‘মা’ক বিচাৰি আমাৰ ঘৰলৈ আহিছিল, কথাই কথাই মায়ে ক’লে, “আমাৰ এইটোৱেও মাজে মাজে কিবা কিবি লিখি থাকে, কবিতাই লিখে নে কি লিখে জানো!” মাৰ কথাত ভদ্ৰলোকজন তামাম, উৎসাহিত হ’ল, মোক বাহিৰলৈ মাতি নি প্ৰায় বলপূৰ্বক বহুৱাই এঘণ্টামান তেওঁৰ কবিতা শুনালে, কবিতাও মানে একে ভয়ঙ্কৰ কবিতা ঔ, মায়ে ডাঠকৈ গাখীৰৰ চাহ একাপ নিদিয়ালৈকে তেওঁৰ কবিতা পাঠ অব্যাহত থাকিল। চাহ তামোল খাই তেওঁ যাবলৈ ওলাল, মই বোলো- “ৰক্ষা! আজিলৈ বাচিলোঁ”! পিচে\nচিনি পোৱা নাই নেকি মোক?- নীতাশ্ৰী নেওগ\n: উৱা,ঐ ঐ, চিনি পোৱা নে কি মোক! অ’ই। মোক উদ্দেশ্য কৰিয়েই কথাষাৰ কোৱা যেন লগাত স্কুটিখন ৰাখি ঘূৰি চালোঁ। মিঠাবৰণৰ, কেঁকোৰা চুলিৰে মধ্যমীয়া ওখ ল’ৰা এটা। মোলৈকে চাই হাঁহি আছে। চিনাকি যেন লগা নাই একেবাৰে। অৱশ্যে এইটো একেবাৰে সাধাৰণ কথা মোৰ বাবে। প্ৰায় প্ৰতিদিনেই এনেকুৱা ঘটনা মোৰ লগত ঘটে। বজাৰৰ ভিৰৰ মাজত হঠাতে কোনোবাই মাতি দিয়ে, : অই ভালনে তোৰ? মই কোন আছিল, ক’ৰ আছিল মনত পেলাব নোৱাৰি তই ক’ম নে, তুমি ক’ম চিন্তা কৰি, ভেবা লাগি চাই থাকোঁ।\nমানুহৰ জীৱনত কিমান কি যে ঘটনা ঘটে, সকলো ঘটনাই পিছলৈ স্মৃতি হৈ থাকি যায়। কিছুমান ভাল লগা স্মৃতি, কিছুমান বেয়া লগা স্মৃতি। বেয়া লগা স্মৃতিৰপৰা যেনেকৈ কিবা এটা শিকিব পাৰি তেনেদৰেই ভাল লগা স্মৃতিৰপৰা পাব পাৰি ভৱিষ্যতৰ বাবে কিছু সুখৰ খোৰাক। পিচে আমুকীৰ জীৱনত ভাল লগা, বেয়া লগা স্মৃতিতকৈও বিভিন্ন ধৰণৰ লটিঘটিৰ ঘটনাবোৰহে মেইন। কেতিয়াবা কেতিয়াবা ভাবোঁ, ভাল লগা স্মৃতি মানে ক’ত কেতিয়া মন খুলি হাঁহিছিলোঁ সেইবোৰ যদি গন্তি কৰিবলৈ হয় তেতিয়া দেখোন ক’ৰবাত মানুহৰ আগত চিৎভোলোঙা খাই পৰা, ৰাস্তাত\nMay 1, 2021 লটিঘটি\t12 Comments\nএটা যাত্ৰাৰ শেষত-বন্দিতা জৈন\nএয়া মোৰ তৃতীয় বাৰৰ বাবে শহুৰৰ ঘৰলৈ যাত্ৰাৰ কথা। যাত্ৰাটোত হোৱা এটা লটিঘটিৰ কথা কওঁ৷ আজিৰ পৰা ৪/৫ বছৰ মানৰ আগৰ। সেই সময়ত মোৰ অসম্ভৱ পেটৰ বিষ এটা আছিল। গেষ্ট্ৰিকৰ সমস্যা। বাচি নাখালে মোৰ ফালে লেঠা লাগেই। বিষ সামান্য একেবাৰে নহয় গোটেই ৰাতি অসহ্য বিষ বমি আৰু বাৰে বাৰে দৌৰিব লগা হয় পিছফালে৷ মাজে মাজে বিষত বেহুঁচ হোৱাৰ দৰেই হৈ যায়। কেতিয়া কি খালে হয় একো ঠিক নাই। এই বেমাৰৰ বাবে কৰ’বাত ফুৰিবলৈ যোৱা মোৰ বন্ধ কৰিছিলোঁ। সেই সময়তে ৰাজস্থানলৈ\nApril 1, 2021 লটিঘটি\t10 Comments\nএটা সময় আছিল যেতিয়া দুই জিবিমানৰ পেন ড্ৰাইভ কিনিবলৈ গ’লে প্ৰায় ১৫০০ ৰপৰা দুই হাজাৰ টকা পৰ্য্যন্ত ধন ভৰিব লগা হৈছিল৷ কম সময়ৰ বাবে হ’লেও অলপ বেছি ‘ষ্ট’ৰেজ কেপাচিটি’ৰ পেন ড্ৰাইভ থকা মানুহৰ বন্ধু মহলৰ মাজত সুকীয়া আসন আছিল৷ তেনে এক সময়ৰে কাহিনী৷ মেনেজমেণ্টৰ পাঠ্যক্ৰমৰ শেষৰ ফাললৈ আমাৰ সকলোকে নিজাকৈ এটা পেন ড্ৰাইভৰ প্ৰয়োজন আহি পৰিল৷ প্ৰজেক্ট, প্ৰেজেণ্টেশ্যন ইত্যাদি বহুত বিষয় পেন ড্ৰাইভত সংৰক্ষণ কৰি যাব লগা হৈছিল৷ নিজৰ সাধ্যৰে কোনোবাই কম আৰু কোনোবাই অধিক ‘ষ্ট’ৰেজ’ থকা পেন-ড্ৰাইভ কিনি কামবোৰ\nApril 1, 2021 লটিঘটি\t5 Comments\nহৰ এক দোষ্ট কমিনা হোটা হ্যেয়-উজ্বল দিপ্লু গগৈ\n: ৰাস্তাত ৰৈ ক’লা চশমা লগাই চাল দেখুৱালে কিবা হিৰ’গিৰি হয় নেকি হে? সেইবোৰ অ’ল্ড ফেশ্যন বুইছ বেলেগ কিবা কৰি দেখুৱা তাইক, তেতিয়াহে ইম্প্ৰেছ হ’ব৷ চিগাৰেটৰ লাষ্ট পাফকণ টানি বন্ধুৱে দীঘলকৈ ধোঁৱা উৰুৱাই কথাখিনি ক’লে৷ ধোঁৱাখিনি মুখৰপৰা ওলাই থকাৰ কাৰণে তাৰ কথাখিনি অস্পষ্টকৈ ওলাইছিল যদিও মই কথাখিনি ঠিকেই বুজি পালোঁ৷ কলেজৰ ক্লাচ এটা অফ আছিল৷ জেবি কলেজ, যোৰহাটৰ বৰুৱা চাৰিআলিৰ নবীন পুস্তকালয়ৰ ওচৰৰ ঠাইখিনিত কলেজৰ ল’ৰাবোৰৰ তামাম আড্ডা এটা বহে৷ আমি ক্লাচ অফ থকা কেইটামানো তাত মজুত আছিলোঁ৷ মোৰ মুডটো\nApril 1, 2021 লটিঘটি\t21 Comments\nনকল নখ-বাগ্মিতা ৰাজখোৱা\nহায়াৰ চেকেণ্ডেৰী পঢ়িবলৈ ঘৰৰপৰা প্ৰথম চহৰলৈ আহি নিজৰে চাল-চলন, সাজ-সজ্জা অকণমান বেলেগকৈ গঢ় দিবলগা হৈছিল। টাউনতে বিয়া হোৱা মোৰ বৰদেউতাৰ ছোৱালী এজনীয়ে পাৰ্লাৰলৈ নি মোৰ পিঠিলৈকে পৰা দীঘল চুলিবোৰ নতুন ষ্টাইলত কটাই দিলে। নিজেও কোনে কেনেকৈ চুলি বান্ধে, লিপষ্টিক লগাই, নখবোৰত ধুনীয়া ধুনীয়া ৰঙৰ নেইলপলিচ লগাই চাই থাকোঁ। ছোৱালীবোৰৰ হাতৰ দীঘল নখবোৰ ধুনীয়া ৰঙৰ নেইলপলিচেৰে বৰ ধুনীয়া দেখিছিলোঁ কিন্তু মোৰ নিজৰ হাতৰ নখকেইটা দাঁতেৰে কামুৰি থকা আৰু ভৰিৰ নখবোৰ হাতৰ নখেৰে চিকুটি চিকুটি ছিঙি থকা বদঅভ্যাসৰ বাবে নখবোৰ অইন ছোৱালীবোৰৰৰ\nসৰুতে, মানে স্কুলীয়া সময়খিনিত আমি কেইগৰাকীমান ল’ৰা-ছোৱালী স্কুলতে হওক, গাঁৱৰ অনুষ্ঠানবোৰতে হওক, আলুগুটিৰ দৰে আছিলোঁ৷ মানে গানো গাম, বিহুও নাচিম, কাবাদী, পাঞ্জা, কুকুৰাযুঁজ, য’ত যি খেল পাতে সকলোবোৰ খেলিম, মাত্ৰ আলুগুটি আৰু! কেতিয়াবা পুৰস্কাৰ পাওঁ, কেতিয়াবা নাপাওঁ ৷ সেইবোৰৰ হিচাপ নাই, মাত্ৰ সকলোতে ভাগ ল’ব লাগে আৰু খেলিব লাগে ৷ আজিকালি কিছুমান ল’ৰাছোৱালীক যেতিয়া দেখোঁ যে পুৰস্কাৰ নাপাব বুলি ভয়তে প্ৰতিযোগিতাবোৰত ভাগ নলয়, তেতিয়া ভাবোঁ যে জীৱনটোত তেতিয়াৰপৰা এতিয়ালৈকে কোনোদিন ইমান ছিৰিয়াছ হৈ নাপালোঁ কোনো কথাতেই৷ ছিৰিয়াছ হোৱাহেঁতেন হয়তো বৰ্তমানতকৈ\nApril 1, 2021 লটিঘটি\t6 Comments\nল’ৰালিৰ ধেমালি : পদ্মলোচন ভৰদ্বাজ\nসকলোৰে এটা সোণালী শৈশৱ থাকে৷ পখিলা খেদা, চিলা উৰুৱাই দৌৰি থকা, বৰগছৰ তলত বহি ৰবাব টেঙাৰ জুতি লোৱা, দলনিত ইকৰা-খাগৰিৰ বিন্ধা খাই ভৰি চেকচেকাই যোৱা আৰু সন্ধিয়া পঢ়া টেবুলত বহি টোপনিয়াই থকাৰ বাবে মা-দেউতাৰ ঠলামূৰি খোৱা আমাৰ শৈশৱৰ এটা অভিন্ন অংগ আছিল৷ আজিকালিৰ শিশুৱে এই আমেজখিনিৰপৰা প্ৰায় বঞ্চিত৷ সময় আৰু পৰিস্থিতিৰ ফলত আজিকালিৰ অভিভাৱকে নিজৰ সন্তানক ইমান স্বাধীনতা দিব নোৱাৰে বা নোখোজে৷ আমি এনেবোৰ কাৰ্যৰ দ্বাৰা আনন্দ-স্ফূৰ্তি কৰোঁতে কেতিয়াবা আমাৰ বহুত লটিঘটিও হৈছিল৷ মই তেনে এটা ঘটনা ক’বলৈ ওলাইছোঁ৷ আমি\nApril 1, 2021 লটিঘটি\t4 Comments\nমোজা আখ্যান-গীতাৰ্থ গোস্বামী\n(১) শৈশৱৰ বন্ধু বৰ্মনৰ লগত একেলগে বঙাইগাঁৱলৈ গ’লোঁ চাকৰিৰ কামত। দুয়ো নিজৰ নিজৰ কাম সামৰি সন্ধিয়া কণিস্ক হোটেলত এটা ডাবল বেডৰ ৰূম বুক কৰিলোঁ। ঠাণ্ডা দিন বাবে ভালদৰে ভৰি-হাত ধুই মই বিছনাতেই বহি মেনুখনত চকু ফুৰাই কিবা কিবি অৰ্ডাৰ কৰিলোঁ আৰু বন্ধুৱেও কবি সন্মিলনৰ যা-যোগাৰ কৰি আহি জোতা মোজা খুলি ফ্ৰেছ হ’বলৈ বাথৰূমত সোমাল। আৰু লগে লগে ৰূমটো মোজাৰ উৎকট দুৰ্গন্ধই ভৰাই তুলিলে। মই কিবাকে উশাহটো লৈ ভৰিৰে লঠিয়াই লঠিয়াই তেওঁৰ জোতা মোজা ৰূমৰ বাহিৰত থৈ আহিলোঁ আৰু পাৰ্ফিউমটো ৰূমফ্ৰেছনাৰ


Download and installaunicode font (Click here to download), if your system does not support Assamese text. কৃপাবৰ বৰুৱাৰ কাকতৰ টোপোলা অসমীয়া জাতি ডাঙৰ জাতিবাতৰি কাকতৰ জাননীবিষয় আৰু বিষয়াবৰবৰুৱাৰ 'ফটোগ্ৰাফ'চুমা বিজ্ঞানকাপ আৰু কাকতৰ কথোপকথনঢেকী-কবিঈশ্বৰচন্দ্ৰ বিদ্যাসাগৰকবিতামোৰ জন্ম-ৰহস্যপ্ৰত্নতত্ত্বৰাজেন্দ্ৰ লাল মিত্ৰসমাজিককৃপাবৰ বৰুৱাকৃপাবৰ বৰুৱাৰ ওভতনি উদ্বোধন অৱতাৰভাৰত-উদ্ধাৰআনন্দৰাম বৰুৱাৰ চমু জীৱন চৰিতবন্দে মাতৰমপাৰ্লেমেণ্টজগন্নাথ বৰুৱাএখন মুকলি চিঠিপুৱাৰ বৰগীতভুলটোপনি ভাঙনিবৰবৰুৱাৰ বৰ বক্তৃতাভাৰতবৰ্ষীয় জাতীয় সঙ্গীতঅশ্বাৰোহণ পৰ্ব্বঅসমীয়া ডেকাৰ প্ৰতি উপদেশটকৰুৰ দৌৰাত্ম্যবসন্তবাৰজন বিখ্যাত লোকৰ চমু জীৱন-চৰিত্ৰকবিতা দেৱীবৰবৰুৱাৰ সাহিত্যিক ৰহস্য কৃপাবৰ বৰুৱাৰ নতুন টোপোলা ঢেকী-কবি\nবৰবৰুৱাৰ বস্তু এটাইবিলাক জীয়া| ধোঁৱাখোৱা হোকাৰ পৰা সেই পনীয়াবিধ খোৱা গিলাচলৈক| কাকতে কাপে ফুফু-ফাফাকৈ কি মেলখন পাতিছে শুনা!:-- আমাৰ দেশৰ বিখ্যাত ন ঢেঁকী-কবি এজনৰ ধান বনা ঢেঁকীটো এদিন ভাগি থাকিল, সেই উপলক্ষে মাজ নিশা তিনি চাকি তেল পুৰি, ভাবি চিন্তি তালু আধাআধি ফুটাই তেওঁ এই হৃদয়বিদাৰক স্বৰ্গীয় ডাঙৰ ভাবৰ 'পয়দা' হোৱা কবিতাটি লিখি বৰবৰুৱাৰ "ফটা চৰণ কমলেষু' বুলি উত্সাৰ্গ কৰিছ| ই কাকতৰ টোপোলাত ঠাই পাবৰ উপযুক্ত; সেইদেখি তাকে কৰা গ'ল:-\n"তোমাৰ বিৰহে ঢেঁকী জীওঁ কেনে কৰি? ঢেঙ্কুৰু ঢেঙ্কুৰু সুৰ, হায়! যেন বাজে বাঁহী কদমৰ তলে কানুৰ| বানা ধান নিত্যে; খুওৱা ভাত মোক; খুৱাবৰ মনে পথিককো "ৰৈ—যা, খাই—যা" মাতা| লগতে তোমাৰ-মোৰ গ'ল ভাগি হিয়া! নহবা নিৰ্দ্দয় ঢেঁকী সমিধান দিয়াঁ!


অষ্ট্ৰেলিয়াই ভাৰতৰ পৰা বিচাৰিছে ৫,০০০ লিটাৰ বিহ. কিন্তু কিয়? – News Time Assam by Pratham Khabar\nঘৰ/বিশ্ব/অষ্ট্ৰেলিয়া/অষ্ট্ৰেলিয়াই ভাৰতৰ পৰা বিচাৰিছে ৫,০০০ লিটাৰ বিহ. কিন্তু কিয়?\nঅষ্ট্ৰেলিয়াৰ আটাইতকৈ জনবহুল ৰাজ্য নিউ চাউথ ৱেলছৰ চৰকাৰে এতিয়া ভাৰতৰ পৰা ৫,০০০ লিটাৰ ব্ৰোমাডিঅ’লোন নামৰ বিহ আমদানি কৰাৰ সিদ্ধান্ত লৈছে।\nহঠাৎ বাঢ়িছে অষ্ট্ৰেলিয়াত নিগণিৰ প্ৰাৰ্দুভাৱ। নিগনিৰ বৃদ্ধিয়ে বেমাৰৰ লগতে খেতি পথাৰো নষ্ট কৰিছে দেশখনত। যাৰ বাবে অষ্ট্ৰেলিয়া চৰকাৰে ব্ৰোমাডিঅ’লোন নামৰ নিগনি মৰাৰ ঔষধ ভাৰতৰ পৰা আমদানি কৰাৰ সিদ্ধান্ত লৈছে। দেশখনৰ প্ৰশাসনে এনেধৰণৰ নিগনিৰ প্ৰাৰ্দুভাৱক সম্পূৰ্ণ অসাধাৰণ বুলি অভিহিত কৰিছে।\nচাউথ ৱেলছৰ গ্ৰাম্য কৃষকে কয় যে, কেৱল তেওঁলোকৰ শস্যই নহয়, ঘৰবোৰো নিগণিৰ পৰা সাৰি যাব পৰা নাই। লোকসকল নিগণিৰ পৰা হোৱা ৰোগৰ সংক্ৰমণৰ দ্বাৰা বিপদাপন্ন হৈছে।\nচলিত বৰ্ষৰ মাৰ্চ মাহৰ পৰাই অষ্ট্ৰেলিয়াৰ হাস্পতাল আৰু হোটেল সমূহত নিগিণিৰ সংখ্যাৰ বৃদ্ধিৰ ফলত বহুতো ৰোগৰো আৱিৰ্ভাৱ হৈছে।\nসেইবাবে দেশখনৰ চৰকাৰে এতিয়া যিকোনো প্ৰকাৰে নিগনি সমূহৰ পৰা পৰিত্ৰাণ পাবলৈ যুদ্ধ গতিৰে প্ৰস্তুতি চলাইছে।\nAustralia INDIA India Rat News Time Assam Poison Pratham Khabar


ধৈৰ্য ধৰকঃ ধৈৰ্য নেহেৰুৱাব\nধৈৰ্য বৃদ্ধি কৰিব/ নেহেৰুৱাবলৈ লৈ তলৰ দহটাৰ যি কোনো বুদ্ধি ব্যৱহাৰ কৰিব পাৰে৷\n১. বহাগ বিহু বা মাঘ বিহুৰ আগে আগে আপুনি ৰন্ধন গেচৰ চিলিণ্ডাৰ আনিবলৈ দীঘলীয়া লাইনত শাৰী পাতক৷ বতৰ অলপ ৰ’দ-ঘাই হ’লে ভাল! দেখিব আপোনাৰ ধৈৰ্য ধৰাৰ ক্ষমতা বৃদ্ধি হৈছে৷\n২. ক’ৰবালৈ পৰিয়াল সহিত যাবলৈ ওলাইছে, তেন্তে আগতীয়াকৈ সাজি-কাচি কনমানি কেইটিক লৈ আগফালে বাৰাণ্ডাত ৰৈ থাকক৷ পত্নীয়ে সাজোন-কাচোন কৰি আহে মানে আপোনাৰ ধৈৰ্যৰ আন এটা পাঠ আপুনি আহৰণ কৰিব পাৰিব৷\n৩. আপুনি যদি ক’লেজত পঢ়িছে, আৰু প্ৰেমত এগৰাকীৰ সপোনত হাবু-ডুবু খাইছে, অথচ তেওঁক কব বা কথা পাতিবলৈ সাহস কৰা নাই৷ সেই অৱস্থাতে আপুনি তাইক কোনোবাই পতাই পেলালে বুলি বাতৰিটো সংগ্ৰহ কৰিবলৈ সফল হ’লেও দেখিব, আপোনাৰ ধৈৰ্য ধৰাৰ ক্ষমতা বৃদ্ধি হৈছে৷ এই ক্ষেত্ৰত প্ৰিয় বন্ধুৱে মনে মনে পতাই পেলালে ধৈৰ্য বৃদ্ধিৰ পৰিমান সৰ্বাধিক হয় বুলি জনা যায়৷\n৪. আপুনি যদি মফচলীয় চহৰত বাস কৰে, তেন্তে আপুনি ভাৰতীয় ষ্টেট বেংকৰ গ্ৰাহক হওক৷ যিকোনো সময়তে এটিএমৰ সমুখত লাইন পাতি আপুনি সহজেই ধৈৰ্য বৃদ্ধিৰ আখৰা কৰিব পাৰিব৷\n৫. আপুনি যদি ইণ্টাৰনেট ব্যৱহাৰ কৰে, ফেচবুক কৰে, তেন্তে আন-লিমিটেড ডাটা প্লেন ব্যৱহাৰ নকৰিব৷ বিএচএনএল বা আন সেৱাৰ পোষ্ট পেইড ডাটা প্লেন লওক আৰু নিশ্চিন্তে ইউ টিউব আদিত চিনেমা চোৱা, গেম খেলা, ডাউনলোড কৰা কাম কৰক৷ মাহৰ মূৰত বিলখন হাতত লৈ দেখিব আপোনাৰ ধৈৰ্য ধৰাৰ বাহিৰে কোনো গতি নাই!\n৬. আপোনাৰ যদি বন্ধু আছে, তেন্তে তেওঁক টকা ধাৰলৈ দিয়ক৷ যেতিয়াই আপুনি তেখেতলৈ ফোন কৰিব, তেখেতে সন্দেহ কৰিব, আপুনি বেলেগ সহায় কৰাৰ বাবে নহয়, বেলেগ জৰুৰী কথাৰ বাবে নহয়, মাত্ৰ ধন উভোতাই বিচাৰিহে তেওঁলৈ ফোন কৰিছে৷ লগে লগে তেখেতে আপোনাৰ ফোন ৰিচিভেই নকৰিব৷ মোবাইল ৰিঙ কৰি কৰি বন্ধ হৈ যাব, ইও আপোনাৰ ধৈৰ্যৰ বান্ধ সুলকি নোযোৱাকৈ ৰখাৰ কলা বৃদ্ধি কৰাত সহায় কৰিব৷\n৭. আপুনি যি কোনো মোবাইল সেৱা কোম্পানীৰ থ্ৰী-জিৰ পেক ভৰাওক, আৰু আশাৰে সেই তামাম স্পীডৰ ইণ্টাৰনেট সেৱা উপভোগ কৰাৰ বাবে চেষ্টা চলাওক৷ গোটেই মাহজুৰি আপোনাৰ আশা পূৰণ হব হব বুলি খপিয়া পিতি থাকোতে থাকোতে দেখিব আপোনাৰ ধৈৰ্য নিজে নিজে বৃদ্ধি হৈছে৷\n৮. আপুনি কাৰোবাক কিবা জ্ঞান দিয়ক, কিবা পৰামৰ্শ দিয়ক, তেওঁৰ কামত আহক, তেওঁ সেই জ্ঞান ব্যৱহাৰ কৰি সফল হওক, লাভবান হওক৷ তেতিয়া আপোনাৰ মনত সহজাত আশা জাগিব, মানুহজনে আপোনাৰ প্ৰতি কৃতজ্ঞতা জ্ঞাপন কৰিব৷ সেই আশা পোষণ কৰি থাকোতেও আপোনৰ ধৈৰ্য বৃদ্ধি পাব৷\nকাৰণ যীশু খ্ৰীষ্টই দৈনিক কুষ্ঠৰোগীক সেৱা কৰিও কৃতজ্ঞতা নাপাইছিল, আপুনি কোন কূটা! আশা পালি ধৈৰ্য বৃদ্ধি নিশ্চিত কৰক৷\n৯. সন্ধিয়ালৈ সপ্তাহন্তৰ পাৰ্টি কৰাৰ কথা, আপুনি মনতে ভাবি লোভতে জিভাৰ পানী পেলাই আছে৷ যিজন আহিম বুলিছিল তেওঁৰ সঠিক সময়লৈ দেখা দেখি নাই, আপুনি ৰৈ আছে৷ এইফালে মাংস ৰান্ধি ৰেডি, সেইজনে দীঘলীয়াটো লৈ ওলোৱাহি নাই৷ ফোনত খালী আহি আহি আছো বুলি কৈ আছে৷ এনে পৰিস্থিতিয়েও মানুহৰ ধৈৰ্য বৃদ্ধি কৰে৷\n১০. আপোনাৰ সমাজত এক প্ৰতিষ্ঠা আছে, সন্মান আছে৷ তথাপি আপুনি চেঙেলীয়া কিছুমানৰ লগত টিঘিল ঘিলাই ফুৰিবলৈ ভাল পায়৷ আপোনাৰ টকা-পইচা-সামাজিক প্ৰতিপত্তি দেখাই যি সন্মান পায় তাকে লৈ উপভোগ কৰে৷ চেঙেলীয়া সকলৰ সৈতে কিবা লেনদেনত খোকোজা লাগক, দেখিব চ’চিয়েল মেডিয়াত আপোনাক বখলিয়াই দিছে৷ এই পৰিস্থিতি সৃষ্টি কৰি ল’লেও মোকাবিলা কৰোতে যথেষ্ট ধৈৰ্য বৃদ্ধি পায় বুলি জ্ঞানী জনে ব্যক্ত কৰিছে৷


Bg Stac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bg Stac ar byavahar, ppali, parshwakriya, upkaar, kriya-pratikriya aaru satarkatabani\nBg Stac की जानकारी\nBg Stac ৰ লাভ আৰু ব্যৱহাৰসমূহ- Bg Stac Benefits & Uses in Assamese- Bg Stac ar laabh aaru byavaharsamuh\nBg Stac ৰ পালি আৰু সেয়া কেনেদৰে ল'ব- Bg Stac Dosage & How to Take in Assamese - Bg Stac ar paali aaru xeya kenedore lobo\nBg Stac ৰ পাৰ্শ্চক্ৰিয়াসমূহ- Bg Stac Side Effects in Assamese- Bg Stac ar parshwakriyasamuh\nBg Stac সংক্ৰান্ত সতৰ্কতাবাণীসমূহ- Bg Stac Related Warnings in Assamese- Bg Stac xonkranta xatarkatabanisamuh\nঅইন দৰৱৰ সৈতে Bg Stacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bg Stac with Other Drugs in Assamese- Oinor xoite Bg Stac ar gurutor kriya-pratikriya\nBg Stac মতভেদসমূহ- Bg Stac Contraindications in Assamese- Bg Stac nishedhsamuh\nBg Stac ৰ বিষয়ে সততে সোধা প্ৰশ্নসমূহ- Frequently asked Questions about Bg Stac in Assamese- Bg Stac ar bikhoye satate xodha prashnasamuh\nখাদ্য আৰু মদৰ সৈতে Bg Stac ক্ৰিয়া-প্ৰতিক্ৰিয়া- Bg Stac Interactions with Food and Alcohol in Assamese- khadya aaru modor xoite Bg Stac kriya-pratikriya\nBg Stac ৰ লাভ আৰু ব্যৱহাৰসমূহ - Bg Stac Benefits & Uses in Assamese - Bg Stac ar laabh aaru byavaharsamuh\nBg Stac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBg Stac ৰ পালি আৰু সেয়া কেনেদৰে ল'ব - Bg Stac Dosage & How to Take in Assamese - Bg Stac ar paali aaru xeya kenedore lobo\nBg Stac-ৰ উপাদানসমূহ - Bg Stac Active Ingredients in Assamese - Bg Stac-ar upadaansamuh\nBg Stac ৰ পাৰ্শ্চক্ৰিয়াসমূহ - Bg Stac Side Effects in Assamese - Bg Stac ar parshwakriyasamuh\nগৱেষণাৰ ভিত্তিত, Bg Stac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBg Stac সংক্ৰান্ত সতৰ্কতাবাণীসমূহ - Bg Stac Related Warnings in Assamese - Bg Stac xonkranta xatarkatabanisamuh\nBg Stac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Bg Stacএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Bg Stac পুনৰাই গ্ৰহণ নকৰিব।\nBg Stac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nBg Stac প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Bg Stac কি প্ৰভাৱ দেখা গৈছে?\nBg Stacৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Bg Stac কি প্ৰভাৱ দেখা গৈছে?\nকলিজা ৰ বাবে Bg Stac সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Bg Stac ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Bg Stac গ্ৰহণ কৰিব পাৰে।\nঅইন দৰৱৰ সৈতে Bg Stacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bg Stac with Other Drugs in Assamese - Oinor xoite Bg Stac ar gurutor kriya-pratikriya\nBg Stac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBg Stac মতভেদসমূহ - Bg Stac Contraindications in Assamese - Bg Stac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bg Stac লোৱা অনুচিত যাতে -\nBg Stac ৰ বিষয়ে সততে সোধা প্ৰশ্নসমূহ - Frequently asked Questions about Bg Stac in Assamese - Bg Stac ar bikhoye satate xodha prashnasamuh\nএই Bg Stac-এ অভ্য়াস বা নিচাৰ সৃষ্টি কৰে নেকি?\nনহয়, Bg Stacয়ে অভ্যাসৰ সৃষ্টি নকৰে।\nহয়, আপুনি Bg Stac লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nনহয়, Bg Stacৰ ফলত কিছু পাৰ্শ্চক্ৰিয়াই দেখা দিব পাৰে।\nনহয়, মানসিক ৰোগৰ চিকিত্সাৰ ক্ষেত্ৰত Bg Stac ব্যৱহৃত নহয়।\nখাদ্য আৰু মদৰ সৈতে Bg Stac ক্ৰিয়া-প্ৰতিক্ৰিয়া - Bg Stac Interactions with Food and Alcohol in Assamese - khadya aaru modor xoite Bg Stac kriya-pratikriya\nখাদ্য আৰু Bg Stacৰ ক্ৰিয়া-প্ৰতিক্ৰিয়া\nBg Stac য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Bg Stacৰ মাজৰ প্ৰতিক্ৰিয়া\nগৱেষণাৰ অভাৱত, Bg Stac লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nBg Stac ৰ অনুকল্প - Substitutes for Bg Stac in Assamese\nআপুনি বা আপোনাৰ পৰিয়ালৰ কোনোবাই Bg Stac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bg Stac ব্যৱহাৰ কৰিছিল নেকি?\nআপুনি কিমান পৰিমাণে Bg Stac সেৱন কৰিছিল?\nআপুনি Bg Stac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bg Stac সেৱন কৰে?


সমগ্ৰ শিক্ষা অভিযান, অসমত ৯৭ টা পৰামৰ্শদাতা, ডাটা বিশ্লেষকৰ পদখালী\nসমগ্ৰ শিক্ষা অভিযান,...\nBy : Assamese Sentinel\n| 22 Oct 2021 8:53 AM GMT\nসমগ্ৰ শিক্ষা অভিযান অসমে নিম্নলিখিত পদবোৰত নিযুক্তিৰ বাবে নিৰ্ধাৰিত প্ৰপত্ৰত যোগ্য প্ৰাৰ্থীসকলক অনলাইন আবেদন বিচাৰিছে (সম্পূৰ্ণৰূপে ঠিকাভিত্তিক)।\nপদৰ নাম -পৰামৰ্শদাতা ।\nখালী পদ-৬৪ টা ।\nদৰমহা-৪০,০০০/- টকা ।\nপদৰ নাম-তথ্য বিশ্লেষক ।\nখালী পদ-৩৩ টা ।\nদৰমহা-৩৫,০০০/- টকা ।\nআবেদনৰ অন্তিম তাৰিখ- ২৫/১০/২০২১\nঅৱস্থান -গুৱাহাটী, অসম ।\nপৰামৰ্শদাতা পদৰ বাবে যোগ্যতা-ইউজিচি স্বীকৃত ' বিশ্ববিদ্যালয়ৰ পৰা ভাষা ১ শিক্ষাত স্নাতকোত্তৰ ডিগ্ৰী। অসমীয়া আৰু ইংৰাজীত দক্ষতা, লিখিত আৰু মৌখিক। কম্পিউটাৰ এপ্লিকেশ্বনত দক্ষতা (এমএছ অফিচ শব্দ, এক্সেল, পিপিটি, ইণ্টাৰনেট ইত্যাদি) শিক্ষাবিদ/ ভাষা সম্পৰ্কীয় কাম/ শৈক্ষিক সমল বিকাশত ন্যূনতম ৫ বছৰৰ কামৰ অভিজ্ঞতা ।\nপাঠ্যপুথি; পাঠ্যক্ৰম; চৰকাৰী প্ৰকল্পৰ অধীনত কাম কৰা চৰকাৰী কাৰ্যালয়/শিক্ষা বিভাগ চৰকাৰী প্ৰতিষ্ঠান/ বিদ্যালয়/বেচৰকাৰী সংগঠনৰ অধীনত পাঠ্যক্ৰম সম্পৰ্কীয় কাম/শৈক্ষিক প্ৰশাসন।\nবিচৰা হব পাৰেঃ: পি.এইচ.ডি., এম.ফিল.\nতথ্য বিশ্লেষক পদৰ বাবে যোগ্যতা-এ.আই.চি.টি.ই. স্বীকৃত প্ৰতিষ্ঠান/বি.ই.-ৰ পৰা এ.আই.চি.টি.ই. স্বীকৃত প্ৰতিষ্ঠানৰ পৰা এম.চি.এ. স্বীকৃত প্ৰতিষ্ঠান। (বা) ইউজিচি স্বীকৃত ইউনিভাৰ্চিটীৰ পৰা পৰিসংখ্যা/ইকনোমেট্ৰিক্সত স্নাতকোত্তৰ ডিগ্ৰী। অসমীয়া আৰু ইংৰাজীত দক্ষতা, লিখিত আৰু মৌখিক, কম্পিউটাৰ এপ্লিকেশ্বনত দক্ষতা (এছপিএছএছ ছফ্টৱেৰ, এমএছ অফিচ শব্দ, এক্সেল, পিপিটি, ইণ্টাৰনেট ইত্যাদি)\nচৰকাৰী প্ৰকল্পৰ অধীনত কাম কৰা চৰকাৰী কাৰ্যালয়/শিক্ষা প্ৰস্থানকাৰী চৰকাৰী প্ৰতিষ্ঠান/বেচৰকাৰী সংগঠনৰ অধীনত প্ৰ'গ্ৰামিং/ ডাটা হেণ্ডলিং/ ছফ্টৱেৰ বিকাশ/ডাটা বিশ্লেষণত নিম্নতম ৫ বছৰৰ কামৰ অভিজ্ঞতা।\nআবেদনৰ প্ৰক্ৰিয়া-আগ্ৰহী আৰু যোগ্য প্ৰাৰ্থীসকলে এছএছএ অসম অফিচিয়েল ৱেবছাইটত অনলাইন আবেদন কৰিব পাৰে ssa.assam.gov.in প্ৰাৰ্থীয়ে সৰ্বাধিক দুটা পদৰ বিৰুদ্ধে আবেদন কৰিব পাৰে(নথিপত্ৰৰ প্ৰমাণীকৰণৰ সৈতে) ৰাজ্যিক মিছন কাৰ্যালয়, সমগ্ৰ শিক্ষা, কাহিলীপাৰা, গুৱাহাটী-১৯ ত অনুষ্ঠিত হ'ব। তালিকাভুক্ত প্ৰাৰ্থীৰ তালিকা খন অসমৰ সমগ্ৰা শিক্ষাৰ অফিচিয়েল ৱেবছাইটত আপলোড কৰা হ'ব।\nTags: SSA Guwahati Recruitment SSA Guwahati governmentjobs


ভিন্ন জন, ভিন্ন মন : জীৱন তোমাক অভিবাদন - Mahabahu.com\n-ভৱেশ শৰ্মা |\nঅসম আৰু ভূটানৰ সীমান্তবৰ্তী এখন ভিতৰুৱা গাওঁত ঘৰ মানুহ জনৰ ।\nখুবেই সাধাৰণ এজন মানুহ । পেশাত শিক্ষক । গাওঁ খনত থকা একমাত্র স্কুল খনতেই শিক্ষকতা কৰে। তাৰ উপৰি ঘৰত অলপ অচৰপ খেতি বাতিও আছে । মানুহ জন কিন্তু খুবেই পৰিশ্ৰমী। স্কুলৰ চাকৰিৰ বাহিৰৰ সময় খিনিত তেখেতে খেতি পথাৰত কৃষি কামতেই সম্পূৰ্ণ ভাবে আত্মনিয়োগ কৰে ।\nস্কুলৰ চাকৰি আৰু ঘৰৰ খেতি বাতিৰ জৰিয়তে টুকটাককৈ চলি গৈছিল মানুহ জনৰ সংসাৰ। মোটামুটিকৈ সুখী সংসাৰ বুলিবই পাৰি । সৰু এখন সংসাৰ । স্বামী স্ত্রী আৰু একমাত্ৰ পুত্র সন্তান । তিনিটা প্ৰাণী চলিবৰ কাৰণে বেছিনো কি লাগিছে !\nএকমাত্র সন্তানক লৈ মানুহ জন প্ৰবল আশাবাদী । সৰুৰে পৰাই সকলো ক্ষেত্রতে সন্তানটোৱে দিছিল অতি মেধা শক্তিৰ পৰিচয় । স্কুলৰ পৰীক্ষাত সি সদায়েই প্ৰথম হৈছিল । এই মেধাবী ছাত্র জনক লৈ স্কুলৰ শিক্ষক সকলৰ উপৰিও গাওঁৰ গোটেই ৰাইজ খনেই গৌৰব কৰিছিল । ডাঙৰ হৈ ভবিষ্যতে সি নিজৰ পৰিয়ালৰ লগতে সমগ্ৰ অঞ্চলটোৰে যে নাম উজলাব সেই বিষয়ত কাৰো বিন্দুমাত্র সন্দেহ নাছিল ।\nতেনেতে এদিন অকস্মাৎ মানুহ জনৰ সংসাৰলৈ নামি আহিছিল বিপদৰ কলীয়া ডাৱৰ। স্কুলৰ পৰা ঘূৰি আহাৰ পাচত লৰাটোৱে অলপ খোৰাই খোৰাই খোজ কাঢ়া দেখি মাকে প্ৰথমতে বিশেষ চিন্তা কৰা নাছিল । ভাবিছিল হয়তো স্কুলত লগৰীয়াৰ সতে দৌৰি ঢাপৰি খেলা মেলা কৰোতে কৰবাত কিবা দুখ পাইছে । লৰা মানুহৰ কথা । পাচত এনেয়ে ঠিক হৈ যাব ।\nকিন্তু ঠিক নহল । লৰা জনৰ ভৰিৰ বিষটো ক্ৰমান্বয়ে বাঢ়ি আহা দেখি ৰাতিয়েই মানুহ জনে লৈ গল ১৫ কিলোমিটাৰ দূৰৈত থকা চৰকাৰী চিকিৎসালয় খনৰ একমাত্ৰ ডাক্তৰ জনৰ ওচৰলৈ।\nএম.বি.বি.এচ. পাচ কৰি উঠি ভিতৰুৱা গাওঁত প্ৰথম চাকৰিত যোগদান কৰা ডেকা ডাক্তৰ জনে বেমাৰৰ লক্ষণ দেখি কৰা অনুমান একেবাৰে নিৰ্ভুল আছিল । বিনাবাক্যব্যয়ে ডাক্তৰে ৰোগীক গুৱাহাটীৰ জি.এন.আৰ.চি. হস্পিটেললৈ তৎকালেই লৈ যাবলৈ পৰামৰ্শ দিছিল ।\nজি.এন.আৰ.চি. আহি পায় মানে লৰা জনৰ শৰীৰৰ নিম্নাংশৰ ভালেখিনি অকামিলা হৈ পৰিছিল ।অভিজ্ঞ চিকিৎসক ডা: নোমল বৰা চাৰে বেমাৰৰ লক্ষণ শুনিয়েই ৰোগ ধৰা পেলাইছিল । তেখেতে নিজে লৰা জনৰ চিকিৎসাৰ তত্বাবধান কৰিছিল ।\nঘটনা চক্ৰত সেই সময়ত মই আহি গুৱাহাটীত উপস্থিত হৈছিলো । মই তেতিয়া ভাৰতীয় তেল নিগমত ডিগবৈত কাম কৰি আছো।এই অসহায় পিতৃ জনৰ নিঠৰুৱা অবস্থাটো দেখি মোৰ অন্তৰ দহি গৈছিল। আশংকা আৰু দুশ্চিন্তাৰ লগতে আৰ্থিক সংকটেও তেখেতক খুলি খুলি খাইছিল । মোৰ ফালৰ পৰা দহ হাজাৰ টকা দি তেখেতক সহায় কৰাটো বৰ এটা ডাঙৰ কথা নাছিল ।\nবেমাৰ আজাৰৰ একো ভূ ভা নোপোৱা পিতৃ জনে ডাক্তৰ আৰু ভগবানকে ধিয়াই হস্পিটেলৰ কৰিডৰৰ এটা চুকত প্ৰস্তৰ মূৰ্তিৰ দৰে বহি ৰৈছিল ।\nসেই সময়ত তাত কাম কৰি থকা মোৰ বন্ধু ডা: অনিল পান্নালাল আৰু নোমল বৰা চাৰৰ লগত মই নিজে কথা পাতিছিলো । গম পাইছিলো — এইটো এটা বিশেষ ধৰণৰ পেৰালাইছিচ । শৰীৰৰ কোনো এটা অংশত আৰম্ভ হোৱাৰ পাচত দ্ৰুত গতিত শৰীৰৰ আন অংশলৈ বিয়পে। আন কথাত কবলৈ গলে শৰীৰটো এফালৰ পৰা মৰি মৰি আহে । ওপৰৰ জনাৰ বাহিৰে আন কোনেও ইয়াক প্ৰতিহত কৰিব নোৱাৰে ।\nউপায়হীন হৈ আমি সকলোৱে ওপৰৰ জনাক প্ৰাৰ্থনা কৰিছিলো লৰাটোক কেনেবাকৈ বচাই দিয়ক বুলি ।\nআমাৰ প্ৰাৰ্থনা অৰণ্য ৰোদনত পৰিণত হৈছিল ।\nনিজৰ খেতি পথাৰ খনৰ এটা কোণত মানুহ জনে নিজ হাতে নিজৰ একমাত্ৰ পুত্রৰ নিথৰ দেহটো চিৰ দিনৰ বাবে শুৱাই দিছিল ।\nসেয়া আজি বহুত বছৰ আগৰ কথা । ইতিমধ্যে মানুহজনে চাকৰিৰ পৰা অৱসৰ গ্ৰহণ কৰিলে । শৰীৰো যথেষ্ট দুৰ্বল হল । দুৰ্বল দেহাৰেই সিদিনা হঠাতে মোৰ ঘৰ আহি ওলাল । নানা কথা পাতিলো যদিও সেই পুৰণি নিদাৰুণ প্ৰসংগৰ পৰা মই ইচ্ছা কৰিয়েই আতৰত থাকিলো ।\nবিদায় লবৰ পৰত মানুহ জন যেন সহজ হব পৰা নাছিল । কিবা কথা কও কও বুলিও যেন মোক কব পৰা নাছিল — তেনেকুৱাহে ভাব হৈছিল মোৰ ।\nমোৰ অনুমান ঠিকেই আছিল । বিদায় লোৱাৰ পাচত আমাৰ গেট খনৰ পৰা মানুহ জন মোৰ ওচৰলৈ ঘূৰি আহিছিল । নিজৰ হাত দুখন মোৰ কান্ধৰ ওপৰত থৈ বৰ কৰুণ স্বৰত কৈছিল –“বৰ মইনাক বচাবলৈ তইও কম চেষ্টা কৰা নাছিলি । কি কৰিবি ! মোৰেই দুৰ্কপাল ।”\nশোকে মানুহ জনৰ অন্তৰত খুন্দা মাৰি ধৰিছিল। তেখেতে আৰু একো কব পৰা নাছিল । মোৰ হাতত কিবা কাগজ এখন গুজি দি তেখেতে তলমূৰ কৰি লৰালৰিকৈ আতৰি গৈছিল ।\nদুৰ্বল দেহৰ এই মানুহ জনৰ অবস্থাটো দেখি মোৰ অন্তৰ খনেও হাহাকাৰ কৰি উঠিছিল । তেখেতে দি যোৱা কাগজ খন মই খুলি চাইছিলো । চাই মই থৰ লাগিছিলো ।\nকাগজ খনৰ ভিতৰত আছিল পাচ খন দুহাজাৰ টকীয়া নোট । অৰ্থাৎ দহ হাজাৰ টকা ।\nTags: জীৱন তোমাক অভিবাদন


শ্ৰীমন্ত শঙ্কৰদেৱ (চলচ্চিত্ৰ) - অসমীয়া ৱিকিপিডিয়া\n(শ্ৰীমন্ত শঙ্কৰদেৱ (২০১০ চলচ্চিত্ৰ)ৰ পৰা পুনঃনিৰ্দেশিত)\nআদিত্য শংকৰ হাজৰিকা\nদিলীপ কুমাৰ বৰুৱা\nমাধৱকৃষ্ণ দাস (পাৰ্শ্বসংগীত)\n১০ মাৰ্চ, ২০১০\n২ ঘণ্টা ৩৬ মিনিট\nশ্ৰীমন্ত শঙ্কৰদেৱ হৈছে মহাপুৰুষ শ্ৰীমন্ত শঙ্কৰদেৱৰ জীৱনৰ আধাৰত নিৰ্মিত আৰু সূৰ্য্য হাজৰিকা পৰিচালিত এখন অসমীয়া চলচ্চিত্ৰ। ছবিখন প্ৰযোজনা কৰিছিল পৰাণ বৰবৰুৱাই। ড॰ পূৰ্ণানন্দ শইকীয়াই "গুৰুচৰিত"ৰ সহায় লৈ ইয়াৰ কাহিনী ৰচনা কৰে। নাম ভূমিকাত অৰিন্দম বৰা, আদিত্য শংকৰ হাজৰিকা আৰু দিলীপ কুমাৰ বৰুৱাই ভিন ভিন বয়সৰ চৰিত্ৰত অভিনয় কৰে। ২০১০ চনৰ ১০ মাৰ্চত এই ছবিখনে মুক্তি লাভ কৰে।\n2 মুক্তি আৰু দৰ্শকৰ সঁহাৰি\nবোলছবিখনৰ আৰম্ভণি হয় বৰ্তমানৰ নগাঁও জিলাৰ বৰদোৱাত কটোৱা শঙ্কৰদেৱৰ শৈশৱ কালৰ দৃশ্যৰ পৰা। সৰুতেই মাক সত্যসন্ধা আৰু দেউতাক কুসুম্বৰ ভূঞাক হেৰোৱা শঙ্কৰে আইতাক খেৰসূতীৰ তত্ত্বাৱধানত ডাঙৰ-দীঘল হয়। শঙ্কৰে কেৱল ধেমালি-ধুমুলা কৰি সময় কটোৱা বাবে আইতাক চিন্তাত পৰে। যথেষ্ট পলমকৈ বাৰ বছৰ বয়সত মহেন্দ্ৰ কন্দলিৰ টোলত নাম লগোৱাৰ পিছত শঙ্কৰে সোনকালেই বেদ, উপনিষদ আদি পঢ়ি সম্পূৰ্ণ কৰে। টোলত পঢ়া কালতে তেখেতে "শঙ্কৰদেৱ" নাম পায়। একৈশ বছৰ বয়সত শিক্ষা সাং কৰি শঙ্কৰদেৱে "ভাগৱত" পুথিৰ মৰ্ম সহজ-সৰল ভাষাত গাঁৱৰ ৰাইজক বুজোৱা আৰম্ভ কৰে।\nআইতাকৰ কথামতে শঙ্কৰদেৱে সূৰ্যৱতীক বিয়া কৰায়। কিন্তু এটি কন্যা সন্তান জন্ম দিয়েই সূৰ্যৱতীৰ মৃত্যু হয়। তেতিয়া শঙ্কৰদেৱে সোতৰজন সঙ্গীৰ সৈতে তীৰ্থ-ভ্ৰমণলৈ ওলাই যায়। ১২ বছৰ ধৰি তেওঁলোকে ভাৰতৰ গয়া, পুৰী, বৃন্দাবন, মথুৰা, দ্বাৰকা, কাশী, প্ৰয়াগ আদি স্থান দৰ্শন কৰে আৰু বৈষ্ণৱ ধৰ্মৰ জ্ঞান অৰ্জন কৰে। তীৰ্থৰ পৰা ঘূৰি আহি শঙ্কৰদেৱে নিজাকৈ "এক শৰণ নাম ধৰ্ম"ৰ প্ৰচলন কৰে। ভক্তিক মূল বিষয় কৰা এই ধৰ্মত বৈদিক নীতি নিয়মৰ সলনিৰ নাম-প্ৰসংগৰ দ্বাৰা কেৱল কৃষ্ণক স্তুতি কৰা হয়। ধৰ্ম প্ৰচাৰৰ ক্ষেত্ৰত শঙ্কৰদেৱে নানা দিশৰ পৰা বাধা লাভ কৰে। সেইবাবে তেখেতে অসমৰ নানা ঠাই ঘূৰি ফুৰি ধৰ্ম প্ৰচাৰ কৰিবলগীয়া হয়। মাধৱদেৱো তেতিয়া তেখেতৰ লগ লাগে।\nবোলছবিখনত শিল্পী, সাহিত্যিক আৰু সমাজ সংস্কাৰক হিচাপে শঙ্কৰদেৱৰ প্ৰতিভাৰ ওপৰতো আলোকপাত কৰা হৈছে। নামধৰ্ম প্ৰচাৰৰ উদ্দেশ্যে তেখেতে কীৰ্তন ঘোষা, গুণমালা, অংকীয়া নাট, বৰগীত আদি ৰচনা কৰিছিল। বৃন্দাবন আৰু বৈকুণ্ঠৰ দৃশ্যৰে তেখেতে শিপিনীসকলৰ সহায়ত 'বৃন্দাবনী বস্ত্ৰ' নিৰ্মাণ কৰি উলিয়াইছিল। নাম-কীৰ্তনৰ বাবে তেখেতে 'নামঘৰ' আৰু বৈষ্ণৱ সংস্কৃতিৰ শিক্ষাৰ বাবে 'সত্ৰ' স্থাপন কৰিছিল। ভেদ-ভাৱে আৱৰি ধৰা অসমীয়া সমাজখনক শঙ্কৰদেৱে একতাৰ দোলেৰে বান্ধিবলৈ সক্ষম হোৱা কাহিনী বোলছবিখনত বৰ্ণনা কৰা হৈছে।\nকোচ ৰজা নৰনাৰায়ণৰ ৰাজসভাত শঙ্কৰদেৱে নিজৰ প্ৰজ্ঞাৰে আন আন পণ্ডিতসকলক তৰ্ক যুদ্ধত পৰাস্ত কৰাত ৰজা অভিভূত হৈ তেখেতক ৰাজসভাত স্থান দিয়ে। ৰজাই নামধৰ্মত দিক্ষা লোৱাৰ ইচ্ছা প্ৰকাশ কৰাৰ পিছত শিষ্যসকলৰ সন্মুখত গুৰুজনাই দেহত্যাগ কৰা দৃশ্যৰে বোলছবিখনৰ সমাপ্তি হৈছে।\nমুক্তি আৰু দৰ্শকৰ সঁহাৰি[সম্পাদনা কৰক]\n২০১০ চনৰ ১০ মাৰ্চত গুৱাহাটীৰ অনুৰাধা ছবিঘৰত বোলছবিখনৰ প্ৰিমিয়াৰ শ্ব' অনুষ্ঠিত হয়। এই অনুষ্ঠানত অসমৰ মুখ্যমন্ত্ৰী তৰুণ গগৈ উপস্থিত থাকে। ২ এপ্ৰিল তাৰিখে অসমৰ ২৫টা ছবিঘৰত বোলছবিখন ব্যৱসায়িকভাৱে মুক্তি দিয়া হয়। প্ৰথমে ছবিখনে দৰ্শকক আকৃষ্ট কৰিব পৰা আছিল যদিও পিছলৈ ছবিঘৰত দৰ্শকৰ কিছু সমাগম হয়।\nমলয়া গোস্বামী (খেৰসূতী)\nঅৰিন্দম বৰা (শিশু শঙ্কৰদেৱ)\nআদিত্য শঙ্কৰ হাজৰিকা (ডেকা শঙ্কৰদেৱ)\nদিলীপ কুমাৰ বৰুৱা (পৈণত শঙ্কৰদেৱ)\nপুলক সভাপণ্ডিত (মাধৱদেৱ)\nসদানন্দ ফুকন (হৰিদেৱ)\nপ্ৰদীপ ভূঞা (দামোদৰদেৱ)\nপৃথ্বীৰাজ ৰাভা (ৰজা নৰনাৰায়ণ)\nকৈলাস বৰা (চিলাৰায়)\nমৃণাল গোস্বামী (মহেন্দ্ৰ কন্দলী)\nগুণ মহন্ত (জয়ন্ত ভূঞা)\nৰাজদীপ গোস্বামী (নৰোত্তম দেৱ)\nউমেশ হাজৰিকা (বনগয়া)\nগোপাল কৃষ্ণ বৰা (অনন্ত কন্দলী)\nতাজ হুছেইন (চান্দসাই)\nদীপাঞ্জলী শৰ্মা (সূৰ্য্যৱতী)\nচুমকি চৌধুৰী (কালিন্দী)\nনৱ শৰ্মা (হৰি জোঁৱাই)\nদীপৰঞ্জন নাথ (ৰাম সৰস্বতী) আৰু বহুতো।\n(তথ্য পেৰাত উল্লেখ নথকা)\nচিত্ৰনাট্য পৰীক্ষা: সঞ্জীৱ কুমাৰ বৰকাকতি\nগীতৰ কথা: শ্ৰীমন্ত শঙ্কৰদেৱ আৰু শ্ৰীশ্ৰী মাধৱদেৱ\nমুখ্য সহকাৰী পৰিচালক: দিবাকৰ গগৈ\nপ্ৰযোজনা ব্যৱস্থাপক: চন্দ্ৰ ভূঞা, ৰবীন ভূঞা\nসাজ-সজ্জা আৰু ৰূপসজ্জা: অসীম বোথ্ৰা\nকলা নিৰ্দেশনা: গোলোক সাহা\nশব্দগ্ৰহণ: দীপক দত্ত, বিজয় নাথ, মনোৰঞ্জন দাস (বাবুল)\nস্থিৰচিত্ৰ: প্ৰহ্লাদ চন্দ্ৰ ডেকা\n↑ "News and Events". S.H.EDUCATIONAL TRUST. http://www.srimantasankardevafilm.com/news.html। আহৰণ কৰা হৈছে: January 12, 2013.\n↑ "About The Film". S.H.EDUCATIONAL TRUST. http://www.srimantasankardevafilm.com/film.html। আহৰণ কৰা হৈছে: January 12, 2013.\n↑ (১০ মাৰ্চ, ২০১০). "'শ্ৰীমন্ত শংকৰদেৱ'ৰ দৰ্শনী উদ্বোধন". প্ৰতিদিন অসমীয়া প্ৰতিদিন.\n↑ May 29, 2010. "Srimanta Sankardeva drawing huge crowds". The Assam Tribune. http://www.assamtribune.com/scripts/detailsnew.asp?id=may2910/state05। আহৰণ কৰা হৈছে: January 12, 2013.\n"https://as.wikipedia.org/w/index.php?title=শ্ৰীমন্ত_শঙ্কৰদেৱ_(চলচ্চিত্ৰ)&oldid=238433"ৰ পৰা অনা হৈছে\nএই পৃষ্ঠাখন ১৪ জুন, ২০২০ তাৰিখে ২২:৪৫ বজাত অন্তিম সংশোধন কৰা হৈছিল।


ভাৰতৰ টকাত মহাত্মা গান্ধীৰ ছবি কেনেকৈ সন্নিবিষ্ট হ'বলৈ পালে? ভাৰতৰ টকাত মহাত্মা গান্ধীৰ ছবি কেনেকৈ সন্নিবিষ্ট হ'বলৈ পালে?\nHomeGKভাৰতৰ টকাত মহাত্মা গান্ধীৰ ছবি কেনেকৈ সন্নিবিষ্ট হ'বলৈ পালে?\nভাৰতৰ টকাত মহাত্মা গান্ধীৰ ছবি কেনেকৈ সন্নিবিষ্ট হ'বলৈ পালে?\nASSAMESE GK Tuesday, October 26, 2021 0\nভাৰতীয় টকা সমূহত থকা মহাত্মা গান্ধীৰ ছবি কেতিয়া ক'ত তোলা হৈছিল আৰু এই ছবিখন প্ৰথম কোন চনত কিয় ছপা কৰিছিল ?\nআজি আমি এই সম্পৰ্কে জানো আহক :-\nকিছুবছৰৰ পৰা ভাৰতীয় টকা সমূহ বহুতো সলনি হ'ল বা পৰিৱৰ্তন ঘটিল, কিন্তু সলনি হোৱা নাই গান্ধীৰ ছবি। ১৯৩৫ পৰা ১৯৫৯ চনৰ লৈকে ভাৰতীয় নোটত "king george" ছবি আছিল। ইয়াৰ পিছত ১৯৫৯ পৰা ১৯৬৯ লৈ ভাৰতৰ নোটসমূহত অশোকস্তম্ভ আছিল। পোনপ্ৰথমবাৰ ভাৰতীয় টকাত গান্ধীৰ ছবি ১৯৬৯ চনত ছপোৱা হৈছিল উক্ত বছৰটো গান্ধীজীৰ জন্ম জয়ন্তীত উপলক্ষে। সেই সময়ত ভাৰতীয় ৫ টকীয়া আৰু ১০ টকীয়া নোটত গান্ধীজীৰ ছবি ছপোৱা হৈছিল। যিটো বছৰত ভাৰতীয় নোটত গান্ধীজীৰ ছবি ছপোৱা হৈছিল সেই সময়ত ভাৰতীয় প্ৰধানমন্ত্ৰী ইন্দিৰা গান্ধী আছিল আৰু L. K. Jha আছিল ৰিজাৰ্ভ বেংকৰ গভৰ্ণৰ ।\nগান্ধীজীৰ এই ছবিখন ১৯৪৬ চনত লোৱা হৈছিল যেতিয়া ব্ৰমা ( মিয়ানমাৰ ) আৰু ভাৰতৰ ব্ৰিটিছ চেক্ৰেটেৰী ৰূপে "Pethick-Lawrence" আছিল আৰু ফটোকপি সংগ্ৰহ কৰা স্থান আছিল পূৰ্বৰ "Viceroy House" বৰ্তমান ৰাষ্ট্ৰপতি ভৱন হিচাপে জনা যায় ,সেই স্থানে মহাত্মা গান্ধী আৰু "Pethick-Lawrence" দুয়ো একেলগে আছিল ।\nমহাত্মা গান্ধীৰ এই ছবিখন স্থায়ীভাৱে ১৯৯৬ চনৰ পৰা ভাৰতীয় নোট সমূহত RBI দ্বাৰা ছপা কৰিব ললে আৰু সেই তেতিয়াৰ পৰা বৰ্তমানলৈকে আমি নোট সমূহত মহাত্মা গান্ধীৰ সেই একেখন ফটোকে দেখি আহিছোঁ ।\n৫০০+ অসমীয়া কিতাপৰ PDF DOWNLOAD >> Click here\nগান্ধীজীৰ ছবিৰ নোটসমূহত ছপোৱা বাবে ১৯৯৫ চনৰ ১৩ জুলাই তাৰিখে "ভাৰতীয় ৰিজাৰ্ভ বেংক অফ ইণ্ডিয়াই" ভাৰত চৰকাৰৰ পৰা অনুমতি বিচাৰিছিল ।\nআৰু ১৯৯৬ চনৰ পৰা RBI দ্বাৰা ভাৰতীয় মুদ্ৰা সমূহ নোটলৈ পৰিৱৰ্তন কৰিছিল আৰু আগতে থকা অশোক স্তম্ভৰ ঠাইত মহাত্মা গান্ধীৰ ছবি স্থায়ীভাৱে ছপা কৰিব ললে ।\nতথ্য সংগ্ৰহ: https://www.facebook.com/100003790861231/posts/1606180666184947


Download and installaunicode font (Click here to download), if your system does not support Assamese text. কৃপাবৰ বৰুৱাৰ কাকতৰ টোপোলা অসমীয়া জাতি ডাঙৰ জাতিবাতৰি কাকতৰ জাননীবিষয় আৰু বিষয়াবৰবৰুৱাৰ 'ফটোগ্ৰাফ'চুমা বিজ্ঞানকাপ আৰু কাকতৰ কথোপকথনঢেকী-কবিঈশ্বৰচন্দ্ৰ বিদ্যাসাগৰকবিতামোৰ জন্ম-ৰহস্যপ্ৰত্নতত্ত্বৰাজেন্দ্ৰ লাল মিত্ৰসমাজিককৃপাবৰ বৰুৱাকৃপাবৰ বৰুৱাৰ ওভতনি উদ্বোধন অৱতাৰভাৰত-উদ্ধাৰআনন্দৰাম বৰুৱাৰ চমু জীৱন চৰিতবন্দে মাতৰমপাৰ্লেমেণ্টজগন্নাথ বৰুৱাএখন মুকলি চিঠিপুৱাৰ বৰগীতভুলটোপনি ভাঙনিবৰবৰুৱাৰ বৰ বক্তৃতাভাৰতবৰ্ষীয় জাতীয় সঙ্গীতঅশ্বাৰোহণ পৰ্ব্বঅসমীয়া ডেকাৰ প্ৰতি উপদেশটকৰুৰ দৌৰাত্ম্যবসন্তবাৰজন বিখ্যাত লোকৰ চমু জীৱন-চৰিত্ৰকবিতা দেৱীবৰবৰুৱাৰ সাহিত্যিক ৰহস্য কৃপাবৰ বৰুৱাৰ নতুন টোপোলা চুমা বিজ্ঞান\n"He took the bride about the neck, and kissed her lips with suchaclamorous smack, that at the parting all the church echoed." চাৰিওফালে বিজ্ঞানৰ চৰ্চা। স্বৰগ-বিজ্ঞান, নৰক-বিজ্ঞান, হাতী-বিজ্ঞান, ঘোৰা-বিজ্ঞান; বিজ্ঞান হে বিজ্ঞান। এনে বিজ্ঞানৰ দিনত মহাম্তি কৃপাচাৰ্য্য অজ্ঞান হৈ থাকিব বুলি যি পাহৰণতো ভাবিছে তাৰ মহা দুৰ্দশা! এই দুৰ্ঘোৰ বিজ্ঞানৰ উজানত কৃপাবৰ-কাৱৈ লগে নুজাবৰ কাৰণ দেখুৱাবলৈ কৃপাবৰৰ সমনীয়া কোন বিদগ্ধ বৈজ্ঞানিক পণ্ডিত আসামত আছে তেওঁ অনতিবিলম্বে কৃপাচাৰ্য্যৰ খুম্ সহিবলৈ আহি শিং পাতক। কিৰিপে যেতিয়া বিজ্ঞানত নখ তিয়ালে, চাহীৰ পৰা হাতীলৈকে এই ভূমণ্ডলত যতবিলাক বাহটুৱা বিষয় আছে এটাইবিলাক তেওঁ জগলিমোহনকৈ বিজ্ঞানৰ বৰ চৰিয়াত সানিব। সম্প্ৰতি তেওঁ চুমাৰ বৈজ্ঞানিক ব্যাখ্যা কৰিছে, কিন্তু চুমাৰ নিচিনা এটা কঠিন পদাৰ্থৰ বিশদ ব্যাখ্যাত দন্তস্ফুট কৰিবলৈ তেওঁবিলাকে সাহ কৰা নাই। চুমা-কালিদাসৰ কৃপাবৰ হে যোগ্য মল্লিনাথ; এই কথা পেটে পেটে সকলোৱে জানি তেওঁক সেই বিষয় স্বত্ব পৰিত্যাগপূৰ্ব্বক এৰি দিছে। চুমা কাক কয়, এই বিষয়ে 'বেদা বিভিন্না: স্মৃতয়োবিভিন্না:।' কি দেশী পণ্ডিত, কি বিলাতী পণ্ডিত, কোনেও চুমাৰ সঁচা ব্যাখ্যা দিব পৰা নাই; এই বিষয়ে তৰ্ক-বিতৰ্ক দন্দ-খৰিয়াল কৰি পণ্ডিতে পণ্ডিতে মৰামৰি লগাই মূৰ ফলাফলি হৈ 'পুলিচ্‌কেচ' পৰ্য্যন্ত হৈ গৈছে। তথাপি ইয়াৰ এটা সাৰ্ব্বভৌমিক মীমাংসা হৈ উঠা নাই। বুদ্ধিমান কৃপাচাৰ্য্য কিন্তু এই মূৰ ফলাফলিত নাস্তি, এক ৰিঙ্গৰ বাটৰ আঁতৰত হে অস্তি। কোনোৱে কয় বোলে চুমা আৰু চুম্বক-লো সমসাময়িক; লিডিয়া নগৰৰ ওপৰত যেতিয়া প্ৰথমতে চুম্বক-লো আবিস্কৃত হয়, সেই সময়তে কামৰূপত চুম্বন আবিস্কৃত হয়। কিন্তু এই কথা কৃপাবৰে নেমানে। কিয়নো, চুম্বক খণিজ, চুম্বন মুখজ; লিডিয়াত খণি থকাৰ আগেয়ে কামৰূপত মানুহৰ মূৰত মুখ থকাৰ প্ৰমাণ বৰবৰুৱাই কৰি দিব পাৰে। এই কথা উত্তৰত প্ৰতিপক্ষই কয় যে মুখ থকাৰ প্ৰমাণ হলেও তেতিয়ালৈকে চুমা আবিস্কৃত হোৱাৰ কোনো প্ৰমাণ নাই। এই বিদগ্ধসকলক কৃপাবৰে একো নকৈ মাত্ৰ তেওঁবিলাকৰ মূৰৰ শিং কিমান দীঘল হৈছে, তাকেহে জিজ্ঞাসা কৰিছে। আৰু এজন চুমাচঞ্চু বিশাৰদ পণ্ডিতে কয় যে "চুমা আৰু kiss (কিচ্) গুৰিতে একে পদাৰ্থ, যেই চুমা সেই কিচ। Kiss is grammaticallyanoun, practicallyaconjuction". But এইজন পণ্ডিতৰ কথা কেইসেৰ গধূৰ পাঠকসকলে জুখি চাব। সেই যেইবা নহওক, কৃপাবৰ-বুঢ়াত বাজে কোনেও যে চুমা-চেঙেলি ধৰিব পৰা নাই; তাক কোৱা বাহুল্য মাথোন। চুমা প্ৰেমৰ মোহৰ। ডাক-ঘৰৰ চিঠিৰ নিচিনাকৈ যেতিয়া প্ৰেম ৰেজেষ্টৰি হয় তেতিয়া চুমা-ছাবৰ আৱশ্যক। এই ছাব পৰিলে আৰু প্ৰেম "ইন্সিয়ৰ" হয়। হেৰোৱাৰ ভয় নাথাকে। কি হৰকৰা, কি ডাকবাবু, কোনেও ছাব-মৰা প্ৰণয়ত 'জাল কাৰ্‌চাজি' কৰিব নোৱাৰে, কৰিলেই বৰফাটক। বাস্তবিক পক্ষত চুমাৰ ছাব মোহৰ মাৰি প্ৰেমৰ বৰ ডাঙৰ 'পাৰ্চেল' বা 'বাঙি' "কোনবা ধুবুৰি পোৱাকৈ পঠিয়াব পাৰি,--নিৰ্ভয়ে, নি:সংশয়ে। প্ৰেম-পাৰ্চেল ভেলিউপেয়েবোল্ কৰি পঠিয়াবলৈকো চুমা-মোহৰ বৰ আৱশ্যকীয়। অধিক কি, এই ভেলিউপেয়েবোল" ডাকতহে প্ৰেমৰ বৰ বাঙি, ভাৰতবৰ্ষত চলে। ভেলিউপেয়েবোল্‌ত বস্তু আগেয়ে পঠিয়াই পাছতহে লোৱা-গৰাকীৰ পৰা টকা আদায় কৰা হয়। স্ত্ৰী-পুৰুষকো আগেয়ে বিয়া-ভেলিউপেয়েবোল ডাকত পঠিয়াই পাছত তেওঁবিলাকৰ পৰস্পৰ প্ৰেম 'আদায়-উচল' হয়। সাঁথৰত কয়, "দুই বুঢ়া লগ লাগিলে প্ৰাণৰ সংশয়।" দুই চুমা লগ লাগিলেও সেই কথাই। চুমাই চুমাই যেতিয়া লগ লাগে বা সন্মিলন হয়, তেতিয়া দুই চুমাৰ গৰাকী দুই প্ৰাণীৰ প্ৰাণ স্ব-স্থানৰ পৰা পৰস্থানলৈ গতি কৰে। প্ৰত্যেকৰ বেলেগ বেলেগ অস্তিত্ব লোপ পাই এক হৈ যায়। দুই পঞ্চভুত পঞ্চত্ব প্ৰাপ্ত হৈ এক মহাপঞ্চভূত হয়, অৰ্থাত্ দহোটা সৰু সৰু ভূতে পৰস্পৰ খোৱা-খুই কৰি এটা ডাঙৰ ডলুৱা ভূত হৈ পৰে। বিজ্ঞানে দুই প্ৰকাৰৰ ইলেক্ট্ৰিচিটি বা বিজুলী থকাটো প্ৰমাণ কৰিছে, এবিধ পজিটিভ এবিধ নেগেটিভ। দুই বিধেই পৰস্পৰ-আকৰ্ষণ বিকৰ্ষণ কৰে। এই আকৰ্ষণ-বিকৰ্ষণৰ ফলস্বৰূপে ফিৰিঙতি (sparks) আৰু খুন্দা (shocks) উত্‌পত্তি হয়। চুমাৰ প্ৰধান উত্‌পত্তিৰ ঠাই দুই মুখ ও দুজতুৱা:- পজিটিভ আৰু নেগেটিভ। এই পজিটিভ নেগেটিভৰ মুখৰপৰা পজিটিভ নেগেটিভ চুমা জন্মি অৱস্থানুক্ৰমে ফিৰিঙতি আৰু খুন্দা উত্‌পাদন কৰে। চুমাৰ ফিৰিঙতি অসাধাৰণ ফিৰিঙতি; চুমাৰ খুন্দা বিজুলীৰ খুন্দাতকৈ কোনো গুণে নীহ নহয়। এই খুন্দাই চকুৰ পচাৰতে সৰ্বাঙ্গ শৰীৰ জোকাৰি প্ৰাণ টলমলায়মান কৰি পেলায়। চুমা প্ৰধানত: দুবিধ:-ঘৰুৱা চুমা আৰু পৰুৱা চুমা। এই দুবিধৰে পো-নাতি বাঢ়ি ক্ৰমে দেশ নধৰা হৈ আহিছে। সেইবিলাকৰ ভিতৰৰ বৰমূৰীয়া চাই গোটাচেৰেকৰ নাম কওঁ। যথা-তপত-চুমা, চেঁচা-চুমা, দীঘল বা লেঙা-চুমা; কটিয়া বা বাওনা-চুমা, নাল-লগা-চুমা, নাল-লগা-খৰা চুমা; এই কেটা চুমা ঘৰুৱা বিভাগত অন্তৰ্গত। পৰুৱা বিভাগৰ তপত-চুমাৰ আমদানি বেছি বুলিও যে চেঁচা-চুমা জুই-ছাই মৰগ এনে নহয়, চেঁচা-চুমাও মাজে-সময়ে ওলায়। এই পৰুৱা বিভাগৰ অধীনত থকা চুমাৰ মহামতি কৃপাবৰ বৰুৱাই,--শ্ৰীবিষ্ণু!—বৰবৰুৱাই চেঞ্চচ্ বা পিয়ল কৰি 'নিম্নোল্লিখিত' তালিকা প্ৰস্তুত কৰিছে। এই কাৰ্য্যত বৰবৰুৱাৰ বিস্তৰ ভগণ, তথাপি অগুণকাৰী অসমীয়াৰ হাতত বৰবৰুৱাৰ শলাগ নাই; কিন্তু আমুকাই সেইবিলাক কথালৈ ভ্ৰুক্ষেপ কৰি এনে গুৰুতৰ কাৰ্য্যত হাত দিয়া নাই; তেওঁ দেশৰ হিতৰ অৰ্থে সৰ্ব্বস্বান্ত হব, সিও স্বীকাৰ ; দেশে শলাগ লয়—লাভৰ কথা, শলাগ নলয়—ধৰম কলৈ যাব? পৰুৱা বিভাগৰ চুমাৰ তালিকা—হাকুটীয়া-চুমা, এফলীয়া-চুমা, নিমাতী বা নিবুকা চুমা, চোৰ-চুমা, বনৰীয়া চুমা, কিনা-চুমা, লেল্-পেল্ চুমা। আমি যি কেইবিধ চুমাৰ নাম কলোঁ, প্ৰত্যেকৰ যত্‌কিঞ্চিত লক্ষণ কওঁ:-তপত চুমা; এই চুমা চুমাখোৱা গৰাকীয়ে নিজৰ প্ৰকৃত প্ৰেম জুইৰ জালত তপতাই লৈ খায়। এই চুমা আচল ৰজাৰূপ, অলপো ভাঁজ নাই। চেঁচা চুমা—এই চুমা তিনি পোৱা গেলা পুখুৰীৰ পানী আৰু এপোৱা ম'হৰ গাখীৰ বা ম'হখীৰেৰে প্ৰস্তুত। ইয়াক মাহীয়েকে সতীনীয়েকৰ পুতেক জীয়েকক, আৰু কেতিয়াবা এজনী জাকে আনজনী জাকৰ পুতেক জীয়েকক সাদৰ দেখুৱাওঁতে ব্যাৱহাৰ কৰে; এই চুমাৰ ব্যৱহাৰ আন আন ঠাইতো আছে, কিন্তু ঠাই বাঢ়ি যায় দেখি তাক বিবৰি নকওঁ। দীঘল বা লেঙা চুমা-এই চুমা তপত চুমাৰ অন্তৰ্গত, আৰু অতৃপ্তিমূলক। চুমা খোৱা গৰাকীৰ হেঁপাহ নপলোৱা হেতুকে, মনৰ জোখাই চুমাৰ দীঘল সোহা মাৰি দিলে যি চুমা ওপজে তাকে দীঘল বা লেঙা চুমা বোলে। কোনো কোনো বিদগ্ধ পণ্ডিতে এই চুমা টনা-গুড়েৰে সৈতে তুলনা কৰে, কিন্তু ভালেমান কাৰণৰ বশবৰ্ত্তী হৈ বৰবৰুৱাই এই তুলনাত গুৰুতৰ আপত্তি উত্থাপন কৰে; তাৰে এটা এই:-লোকে যোৱা বাটে বৰবৰুৱাৰ যোৱা অভ্যাস নাই, লোকে কোনো কথা সঁচা বুলিলে বৰবৰুৱাই প্ৰাণপণে তাক মিছা প্ৰমাণ কৰিবলৈ যত্নবান হব; লোকে টনা-গুড়ৰ তুলনা নিদিয়াহেঁতেন বৰবৰুৱাই সেই তুলনা অতি আগ্ৰহেৰে দিলেহঁতেন কিন্তু। কটীয়া বা বাওনা-চুমা। এই চুমা দীঘল বা লেঙা-চুমৰ বিপৰীত। ইও অতৃপ্তিমূলক। ইয়াৰ আন এক নাম ঘন বা লেকেটীয়া চুমা। এই চুমাৰ গৰাকীসকলে দীঘল চুমাৰ গৰাকী সকলেৰে সৈতে সহানুভূতি প্ৰকাশ নকৰে; এওঁবিলাকে কয় যে "দীঘল চুমা দীঘলকৈ টানি নি থাকোঁতে চুমাৰ পাত্ৰটীৰ পৰা আঁতৰত পৰা, আঁতৰত পৰা যেন লাগে, আৰু টানি আনি থাকোঁতে চুমাটোৰ এটা মূৰ অলপ চেঁচা পৰি আহে; সেইদেখি এই চুমা বুদ্ধিমান লোকৰ অগ্ৰাহ্য। ঘন-চুমা ঘনে খাবা, সমূলি চেঁচা হবলৈ নেপায়।" এইবিলাক তৰ্ক-বিতৰ্ক কোবাকুবিত বুদ্ধিমান বৰবৰুৱা সোমাবলৈ 'ৰাজী' নহয়; কিন্তু তেওঁ ইয়াকে কব পাৰে যে, দীঘল বা লেঙা চুমা অন্তত ঘন বা লেকেটীয়া চুমাৰ আকাৰ ধৰি পৰেহি।নাল-লগা-চুমা। নলীচাত ধপাত খোৱা যি সুখ, নাল-লগা-চুমা খোৱাও সেই সুখ। খৰা-চুমা—এই চুমা বাওনা-চুমাৰ ওচৰচুবুৰীয়া। খৰা-চুমাটি খৰামূৰা ডোখৰ। টপাটপ্ "আৱাজ"হে শুনিবা। এই চুমাত হে ওপৰত কোৱা ফিৰিঙতি ওলায়। ই কেতিয়াও চেঁচা হবলৈ নেপায়। কথাতে কয় "কণা-খোৰা, এগুণ বঢ়া।" এই খিনিত বৰবৰুৱাৰ ব্যৱস্থা মতে "খোৰা" শব্দ 'খৰা' শব্দৰ সলনি ব্যৱহৃত হৈছে। আৰু নেগুৰ কটা বাঘ আৰু খৰা শিয়ালৰ সত্ স্বভাৱৰ পৰিচয় সকলোৱে জানে। নাল-লগা খৰা-চুমা আৰু খৰা-নাল-লগা চুমা নাল-লগা আৰু খৰা-চুমাৰ অৱস্থান্তৰ মাত্ৰ। নাল-লগা চুমাও অন্তত খৰাত্ব প্ৰাপ্ত হয়, আৰু খৰাচুমাও শেহত ভাগৰি নাল লগাত পৰেহি! ৰদে-বৰষুণে একেলগ হলে যেনেকৈ আমাৰ খৰা শিয়ালৰ বিয়া হয়, সেইদৰে উপৰ্য্যুপৰি নাল লগা আৰু খৰা-চুমাৰ অৱতাৰণা হ'লে, এই দুই বৃহত্ জাতীয় ভীমকায় চুমাৰ উত্‌পত্তি হয়। এই দুই প্ৰকাৰ চুমাক বিদগ্ধসকলে দুমুখীয়া দাৰে সৈতে তুলনা কৰিব খোজে; বৰবৰুৱাই সেইগুণে শলাগ লৈ তেওঁবিলাকৰ প্ৰত্যেকৰ সোঁখন কাণ বৰবৰুৱাৰ বাওঁখন হাতেৰে আৰু বাওঁখন সোঁহাতেৰে মলি টিক্‌টিকীয়াকৈ ৰঙা কৰি দিবৰ ভাৰ লৈছে। পৰুৱা বিভাগৰ হাকুটীয়া-চুমা। ঢুকি নোপোৱা পকা আম পাৰিবৰ হলে হাকুটীৰ প্ৰয়োজন। চুমাৰ গৰাকীসকল পৰস্পৰ ঢুকি নোপোৱা ঠাইত থাকিলে এই হাকুটীয়া-চুমাৰ প্ৰয়োজন। এই হাকুটীয়া-চুমা চকুৰে ৰিণি ৰিণি দেখালৈকে ব্যৱহাৰ কৰিব পাৰি। ওখ আম গছত হাকুটী লৈ আম পাৰিবলৈ উঠি কেৱল আমতে চকু মন ৰাখি চনকা, সৰু ডালত ভৰি দি অনেক লুভীয়া মানুহ পৰি মৰে; মাজৰ হুল জোঙলৈ আওকাণ কৰি দূৰৰ বস্তুত হাকুটীয়া চুমা লগায়ো এই পৃথিৱীত ভালেমান নৰ-নাৰীৰ পতং হয়, আৰু সেই কথা দেখি বৰবৰুৱাই ঈষদ্ধাস্য মাত্ৰ কৰে।এফলীয়া-চুমা। এই চুমা সমুদ্ৰ সদৃশ। এপাৰ নাই গতিকে ইয়াৰ গতি বিসদৃশ। কত প্ৰেম হনুমন্তই সিপাৰ হবৰ আশাৰে এই চুমাৰ দীঘল জাঁপ মাৰি বাটতে সাগৰত পৰি তলং গৈছে, তাৰ লেখং জোখং নাই। এই চুমা এফলীয়া বুলিছো নো কিয়, অৰ্থাত্ এজনে এজনৰ উদ্দেশে এই চুমা খাই খাই ওঁঠ বুটী কৰে, কিন্তু যি জনৰ উদেশে এই চুমা খোৱা হয়, তেওঁৰ সেই কথাৰ ভ্ৰুভঙ্গেই নাই। মানুহৰ জীৱনৰ এটি কাল আছে, যি কালত এই চুমাৰ পক উঠে। সেই কালত কোৱা-চিলাৰ মুখেও ভাল বস্তু এটীৰ বাতৰি শুনিলে তাৰ উদ্দেশে এই চুমা খোৱা যায়। আন কি, এই কালত কতই উপন্যাস, নাটক পঢ়ি বা সাধুকথা শুনি, তাৰ নায়ক-নায়িকালৈ টোঁৱাই এই এফলীয়া চুমাৰ চোকা কাঁড় হুমুনিয়াহেৰে সৈতে মুহুৰ্মুহু: এৰে তাক বৰবৰুৱাইহে জানে। নিমাতী বা নিবুকা-চুমা। নিমাতী বা নিবুকা মানুহ যেই, নিমাতী বা নিবুকা-চুমা সেই। এই নিমাতী-চুমাই ভাঙ্গে গাঁও, আন আন ৰবয়া চুমাৰ উঠে নাওঁ। এই চুমা শীতল সন্নিপাত, তল খুচৰীয়া; ইয়াৰ তলে পুতল। এই চুমা খোৱা গৰাকীৰ মুখলৈ চালে তেওঁ ঠিক যেন বশিষ্ঠ মুনিজন; কিন্তু ভিতৰি তেওঁ যে বিশ্বামিত্ৰৰ আজুককাক, তাক কৃপাচাৰ্য্যৰ বাহিৰে কোনো ভট্টাচাৰ্য্যই নাজানে। এই চুমাৰ তুলনাত আনবোৰ চুমাক এক প্ৰকাৰ "ধান নাইকিয়া শুদা চাঙকে"ই বুলিব পাৰি; ই মেটমৰা গুটী-ধানৰ ভঁৰাল! চোৰ-চুমা—এই চুমা কেনে বিধৰ লোক তাৰ নামেই কৈ দিছে। আগ ফালে পাছফালে চাই এই চুমা এটা খাই লব পাৰিলেই চুমাখাদকসকল একে ডেৱেই সাতখন চকোৱা পাৰ হৈ বৰ্ত্তিব। এই চুমা খাই এজন মানুহ সাতদিন অনাহাৰে থাকিব পাৰে। বনৰীয়া-চুমা। --বনৰীয়া হাতীৰ নিচিনা, যেনিয়েই পায় তেনিয়েই যায়। ই বনৰীয়া বলিয়া কবিৰ সম্পত্তি। কিনা চুমা—বজৰুৱা চুমা, বৰবৰুৱাই এই চুমাৰ কথা লেখি তেওঁৰ পবিত্ৰ লেখনী কলুষিত কৰিব বুলি যি ভাবিছে, সি বৰবৰুৱাৰ ওচৰত দীঘল হৈ পৰি ক্ষমা প্ৰাৰ্থনা কৰক। লেল্-পেল্-চুমা—ঘন বা লেকেটীয়া চুমাৰ অন্তৰ্গত; কেৱল এই ফেৰা বিভিন্ন যে, ই নীচেই ল'ৰামানুহৰ নিচিনা। লেলাৱতিৰে মুখ বুৰাই দিয়ে; দেখিলে বপুৰীলৈ বেথা নেলাগি নেথাকে!বৰবৰুৱাই এটি চুমা তেওঁৰ আপোন সম্পত্তি কৰি ৰাখিছে, তাক তেওঁ এই বাহটুৱা তালিকাত পেলোৱা নাই! যাৰ নাম (Butterfly-kiss) বা পখিলা চুমা। এই চুমাৰ গুণাগুণ বৰবৰুৱাই মৰিলেও নকয়; কাৰণ তেওঁ ইমান বলিয়া হোৱা নাই, যে নিজা সম্পত্তি বা মাল-মত্তা চৰকাৰী কৰি 'গেজেপত' ছাপি দিব। অসমীয়াই চুমা খোৱা প্ৰণালী নেজানে তেওঁবিলাকৰ বুঢ়া ভালুকে চুমা খোৱাদি চুমা খাওঁতেই কাল গ'ল। কোনো কোনো ধনুৰ্দ্ধৰ অসমীয়াই আকৌ চুমা খাবলৈ গৈ কুকুৰনেচীয়া বাঘে কামোৰাদি কামোৰ ধৰে; কোনোৱে আকৌ ধোৰা-কাউৰীয়ে পকা আম খুটিৱাৰ দৰে খুটিয়ায়; কোনোৱে বা ৰাক্ষসে মুখ মেলাৰ নিচিনাকৈ মুখ মেলি চুমাৰ লগতে গোটেই মানুহকে গিলি পেলাব খোজে। এই অভাৱ আৰু দোষ দূৰ কৰিবৰ নিমিত্তে মান্যবৰ কৃপাবৰ বৰবৰুৱা বৰাবৰে আসামত এটি 'চুমাল পঢ়াশালি স্থাপন কলিবল অভিসন্ধি কলিছে; আলু এই অভিসন্ধি বা দুলভিসন্ধিল সিন্ধি সিদ্ধান্ত ব্লিদ্ধি পূল্বক চুমাল স্বলসন্ধি আলু ব্যঞ্জন সন্ধিল পলস্পল মিলনাথ সন্ধি স্থাপন কলিবল অত্থে তেওঁ 'চুমা পত্‌লিকা' নামে এখন সাতদিনীয়া অব্যত্থ কাকত উলিয়াবলৈ প্লস্তাবো কলিছে"।* সকলো দেশহিতৈষী মহোদয়ে, এই কাৰ্য্যত তেওঁক সহায় কৰা ন্যায়ানুচিত। এই পঢ়াশালিত বৈজ্ঞানিক প্ৰণালী অনুসাৰে চুমা খাবলৈ শিকোৱা যাব।• "এই কেইফাকি কথা কবৰ কালত বৰবৰুৱাৰ বন্ধোৱা দাঁত দৈবাত্ খহি তেওঁক শোলা কৰি পেলাইছিল। যি হক, ততালিকে তেওঁ গম পাই আকৌ দাঁত মুখত লগাই ললে।"—টীকাকাৰ।


'কা' বলবৎ হ'বই ! বিজেপিৰ ১০টা বিশেষ সংকল্প প্ৰকাশ জে পি নড্ডাৰ -\nHomeআঞ্চলিক'কা' বলবৎ হ'বই ! বিজেপিৰ ১০টা বিশেষ সংকল্প প্ৰকাশ জে পি...\n‘কা’ বলবৎ হ’বই ! বিজেপিৰ ১০টা বিশেষ সংকল্প প্ৰকাশ জে পি নড্ডাৰ\nৰাজ্যৰ ৩০ লাখ লোক ‘অৰুণোদয়’ আঁচনিত সামৰি লোৱাৰ লগতে আঁচনিৰ ধন ৩ হাজাৰলৈ বৃদ্ধিৰ প্ৰতিশ্ৰুতি প্ৰদান কৰে৷ ৰাজ্যৰ পৰ্যটনৰ দিশতো গুৰুত্ব প্ৰদান কৰিব বুলি ইস্তহাৰত উল্লেখ কৰিছে৷ সংকল্প-পত্ৰত ৬ জনগোষ্ঠীৰ জনজাতিকৰণ কোনো ব্যৱস্থা নাই৷ লগতে ৬ নম্বৰ দফা কাৰ্যকৰীৰ ব্যৱস্থা কৰা হ’ব বুলি জানিবলৈ দিয়ে৷\nবিজেপিৰ ইস্তহাৰত উল্লেখিত আছে – অসম সভ্যতাৰ সুৰক্ষা, অসমৰ যুৱ প্ৰজন্মৰ সৱলীকৰণ, অৰ্থনৈতিক সৱলীকৰণ, বানপানীমুক্ত অসম, আন্তঃগাঁঠনি, জনজাতি সম্পৰ্ক আৰু কল্যাণ, কৃষি, অৰ্থনৈতিক বিকাশ, শিক্ষা, স্বাস্থ্য, সমাজ কল্যাণ, অসমৰ সংস্কৃতি আৰু ঐতিহ্য সংৰক্ষণ তথা উদযাপন, পৰ্যটন তথা সেউজ অসমকে ধৰি বহুকেইটা বিষয়৷\nPrevious articleপাৰিবাৰিক কন্দলৰ ভয়ংকৰ পৰিণতি : দাৰ ঘাপত আহত দুজন\nNext articleনিৰ্বাচনী হিংসাৰ ভয়ংকৰ ৰূপ : ১৫ জনীয়া যুৱকৰ দলে চলালে আক্ৰমণ


বিষ্ণুপ্ৰসাদ ৰাভা — বিকাশপেডিয়া\nমূল পৃষ্ঠা / শিক্ষা / বিশিষ্ট ব্যক্তিসকল / বিষ্ণুপ্ৰসাদ ৰাভা\nবিষ্ণুপ্ৰসাদ ৰাভা (৩১ জানুৱাৰী, ১৯০৯- ২০ জুন, ১৯৬৯) অসমৰ এজন কবি, সাহিত্যিক, নাট্যকাৰ, সংগীতজ্ঞ, নৃত্যবিদ, চিত্ৰকৰ\nবিষ্ণুপ্ৰসাদ ৰাভা (৩১ জানুৱাৰী, ১৯০৯- ২০ জুন, ১৯৬৯) অসমৰ এজন কবি, সাহিত্যিক, নাট্যকাৰ, সংগীতজ্ঞ, নৃত্যবিদ, চিত্ৰকৰ, অভিনেতা আৰু মুক্তি যুঁজাৰু আছিল। কাশীৰ হিন্দু বিশ্ববিদ্যালয়ত প্ৰদৰ্শন কৰা "নটৰাজ" নৃত্যত বিমুগ্ধ হৈ আৰু তেখেতৰ সাংস্কৃতিক বৰঙনিলৈ সন্মান জনাই সেইসময়ৰ হিন্দু বিশ্ববিদ্যালয়ৰ উপাচাৰ্য্য ড° সৰ্বপল্লী ৰাধাকৃষ্ণনে তেখেতক ১৯৩৯ চনত কলাগুৰু উপাধি প্ৰদান কৰিছিল৷\n১৯০৯ চনৰ ৩১ জানুৱাৰীত বেঙ্গল প্রেসিডেন্সি (এতিয়াৰ বাংলাদেশ) ঢাকাত বিষ্ণু ৰাভাৰ জন্ম হয়।তেওঁৰ পিতৃৰ নাম আছিল গোপাল চন্দ্ৰ মুছাহাৰী। জন্মসূত্ৰে গোপাল চন্দ্ৰ মুছাহাৰী বড়ো জনগোষ্ঠীৰ হ'লেও তেখেত এটা ৰাভা পৰিয়ালত ডাঙৰ হৈছিল। পাছলৈ তেখেতে সেয়ে 'ৰাভা' উপাধি গ্ৰহন কৰে। ব্ৰিটিছ সেনাৰ উচ্চ পদস্থ বিষয়া গোপাল ৰাভাক 'ৰায়বাহাদুৰ' উপাধি যঁচা হৈছিল। গোপাল ৰাভাক বেংগলৰ গৱৰ্নৰৰ এ.ডি.চি. (A.D.C. to the Governor of Bengal) পদলৈ পদোন্নতি দিয়া হৈছিল। দৰং জিলাৰ চাবেক বাসিন্দা গোপাল ৰাভা, তেজপুৰৰ বাণ ৰঙ্গমঞ্চৰ লগত জড়িত আছিল। তেখেতে মূল থিয়েটাৰ ভৱনৰ নিৰ্মাণত যথেষ্ট অৱদান আগবঢ়াইছিল।\nশৈশৱ আৰু শিক্ষা:-\nবিষ্ণুপ্ৰসাদ ৰাভাই সেনা বিভাগৰ বিদ্যালয়ত শিক্ষাগ্ৰহণ আৰম্ভ কৰিছিল। কিন্তু হাইস্কুলীয়া শিক্ষা সাং কৰাৰ আগেয়েই পিতৃৰ মৃত্যু হোৱাত বিষ্ণু ৰাভা তেজপুৰত সম্বন্ধীয় লোকৰ ঘৰত থাকিবলৈ লয়। তেজপুৰ চৰকাৰী উচ্চতৰ মাধ্যমিক বিদ্যালয়ৰ পৰাই ১৯২৬ চনত তেখেতে হাইস্কুল শিক্ষান্ত পৰীক্ষাত উত্তীৰ্ণ হয়।\nতাৰ পাছত কলেজীয়া শিক্ষা গ্ৰহণৰ বাবে ৰাভা কলিকতালৈ যায়। তাৰ পাছত ১৯২৯ চনত কোচবিহাৰ ভিক্টোৰীয়া কলেজলৈ বদলি হয় কিন্তু তাত চৰকাৰৰ কোপ দৃষ্টিত পৰাত ঢাকা কাৰমাইকেল কলেজত নাম ভৰ্তী কৰে। আই.এচ.চি. উত্তীৰ্ণ হৈ তেওঁ `ৰিপন কলেজ'ত নাম লগায়। পঢ়ি থকা কালত তেখেতে ভাৰতৰ স্বাধীনতা সংগ্ৰামত নামি পৰে আৰু আৰ চি পি আই বা ভাৰতৰ বিপ্লবী সাম্যবাদী দলত যোগ দিয়ে। কিন্তু চোৰাংচোৱা পুলিচ ৰাভাৰ পাছত লগাত তেওঁ কলিকতাৰ পঢ়া এৰি কোচবিহাৰলৈ আহে আৰু 'ভিক্টোৰিয়া কলেজ'ত নাম লগায়। কোচবিহাৰতো তেখেত স্বাধীনতা আন্দোলনত যোগদান কৰে আৰু সেই অপৰাধত কলেজ কৰ্তৃপক্ষই বাধ্যতামূলক বদলিৰ নিৰ্দেশ দিয়াত ৰংপুৰ কাৰমাইকেল কলেজৰ কলা বিভাগৰ চতুৰ্থ বাৰ্ষিকত নাম ভৰ্তি কৰে। ইয়াতো আৰক্ষী তেখেতৰ পাছত লগাত পঢ়া আধাতে এৰি দি ১৯৩১ চনত ঘৰলৈ ঘূৰি আহে।\nসংগ্ৰামী আৰু সাংস্কৃতিক জীৱন:-\n১৯৩৯ চনত কাশী হিন্দু বিশ্ববিদ্যালয়ৰ আমন্ত্ৰণ ক্ৰমে বাৰানসীত 'তাণ্ডৱ নৃত্য' প্ৰদৰ্শন কৰি খ্যাতি অৰ্জন কৰে। ইয়াতেই সৰ্বপল্লী ৰাধাকৃষ্ণনে তেখেতক 'কলাগুৰু' উপাধি প্ৰদান কৰে।\n১৯৪৫ চনৰ শেষৰ ফালে বিষ্ণু ৰাভা ভাৰতৰ বিপ্লৱী কমিউনিষ্ট দলৰ সংস্পৰ্শলৈ আহে। ১৯৪৬ চনত 'চিৰাজ' বোলছবিৰ কামত কলিকতালৈ যোৱাৰ সময়তে সেই দলৰ নেতা সৌমেন্দ্ৰনাথ ঠাকুৰক লগ পায় আৰু দলৰ সক্ৰিয় সদস্য হয়। ১৯৪৮ চনত বিপ্লৱী কমিউনিষ্ট দলক নিষিদ্ধ ঘোষণা কৰা হয়, আৰু ১৯৪৮ চনৰপৰা ১৯৫২ চনলৈ ৰাভাই আত্মগোপন কৰি থাকে। সেই সময়ৰ বিষ্ণুৰাম মেধিৰ চৰকাৰে তেখেতৰ মূৰৰ দাম দহ হেজাৰ টকা ঘোষণা কৰিছিল। ১৯৫২ চনত গোৱালপাৰাৰ ঘিলাগুৰি গাঁৱত সপত্নীক গ্ৰেপ্তাৰ হয় আৰু এবছৰৰ বাবে জেললৈ যায়।\n১৯৫৫ চনত ৰাভাই ভাৰতীয় কমিউনিষ্ট দল (চি.পি.আই.)-ত যোগ দিয়ে আৰু এই দলৰ প্ৰাৰ্থীৰূপে ১৯৫৭ চনত বৰপেটা সমষ্টিৰপৰা বিধান সভাৰ নিৰ্বাচনত প্ৰতিদ্বন্দিতা কৰে। নিৰ্বাচনত ৰাভাৰ পৰাজয় হয়। ১৯৬২ চনত ভাৰত-চীন যুদ্ধৰ সময়ত চীনাপন্থী বুলি ৰাভাক আকৌ বন্দী কৰা হয় আৰু ন মাহৰ বাবে জেললৈ পঠোৱা হয়। ১৯৬৭ চনত তেজপুৰৰপৰা নিৰ্দলীয় প্ৰাৰ্থী হিচাপে বিধান সভা নিৰ্বাচন প্ৰতিদ্বন্দিতা কৰি জয়লাভ কৰে। ১৯৬৮ চনত কোকৰাঝাৰ সমষ্টিৰপৰা লোকসভাৰ নিৰ্দলীয় প্ৰাৰ্থীৰূপে থিয় হয় যদিও পৰাজয় বৰণ কৰে।\nবিষ্ণু প্ৰসাদ ৰাভাই ১৯৩৭ চনৰ ২৪ নবেম্বৰত যোৰহাটৰ সুগায়িকা প্ৰিয়বালা বৰুৱাৰ লগত বিবাহ পাশত আবদ্ধ হয়৷ বিয়াৰ কিছুদিনৰ পিছতেই সন্নিপাত জ্বৰত আক্ৰান্ত হৈ প্ৰিয়বালা বৰুৱাৰ মৃত্যু হয়৷ তাৰপিছতেই বিষ্ণু প্ৰসাদ ৰাভা নিৰুপমা দেৱীৰ সান্নিধ্যলৈ আহে৷ অৱশ্যে নিৰুপমা দেৱীৰ লগত বিষ্ণু ৰাভাই আনুষ্ঠানিকভাৱে বিবাহত বহা নাছিল৷ ১৯৫১ চনত বিষ্ণু ৰাভাই নলবাৰীৰ বেলশৰৰ নবীনচন্দ্ৰ মেধিৰ কন্যা কনকলতা মেধিক বিবাহ কৰায়৷ কনকলতা মেধিৰ ফালৰ পৰা বিষ্ণু ৰাভা দুটি পুত্ৰ সন্তান পৃথ্বীৰাজ ৰাভা (থুন্ থুন্) আৰু হেমৰাজ ৰাভা (মুন্ মুন্)ৰ পিতৃ হয়। ১৯৬২ চনত কনকলতা মেধিৰ মৃত্যুৰ পিছত বিষ্ণু ৰাভাই গোৱালপাৰাৰ গোসাঁইগাওঁ অঞ্চলৰ বিন্নাকাটা গাঁৱৰ মোহিনীবালা বসুমতাৰীক বিয়া কৰাই৷ মোহিনীবালা বসুমতাৰীৰ ফালৰ পৰা বিষ্ণু ৰাভা দুটি সন্তানৰ পিতৃ হয় ৷ এই দুটি সন্তানৰ এগৰাকী আছিল কন্যা সন্তান যি জন্ম হৈয়েই মৃত্যুমুখত পৰে৷ পুত্ৰ সন্তানটিৰ নাম আছিল মেণ্ডেলা ৰাভা।\n১৯৬৯ চনৰ ২০ জুন তাৰিখে ৰাতি ২-২৫ বজাত তেজপুৰত কলাগুৰুদেৱে মৃত্যুক সাৱতি লয়৷ পাকস্থলীত হোৱা কৰ্কট ৰোগত ভুগি তেখেতৰ মৃত্যু হয়।\nবিষ্ণুপ্ৰসাদ ৰাভাই সংগীত, কবিতা ৰচনা কৰাৰ লগতে গল্প, উপন্যাস আৰু অসমীয়া সমাজ-সংস্কৃতি বিষয়ক প্ৰবন্ধ পুথি ৰচনা কৰিছিল। তেওঁৰ উল্লেখনীয় প্ৰকাশিত পুথিসমূহ হ'ল:\nঅসমীয়া কৃষ্টিৰ চমু আভাষ\nমামীৰ হাৰ, কুৰি বছৰ জেইল, জাল কেছ, হিয়াৰ পুং, ফুংকা (বড়ো ভাষাত ৰচিত)\nসংগীত, কথাছবি, নাটক, চিত্ৰকলা:-\nবিষ্ণুপ্ৰসাদ ৰাভা সংস্কৃতিৰ বিভিন্ন ক্ষেত্ৰৰ লগত জড়িত আছিল। সংগীত, নৃত্য, চিত্ৰকলা, আৰু অভিনয়ৰ উপৰি সংগীত পৰিচালক হিচাপে আৰু কথাছবি পৰিচালক হিচাপেও কাম কৰি গৈছে। ৰাভাই বহুতো কালজয়ী গীত (পৰজনমৰ শুভলগনত, লগন উকলি গ'ল, টিলাই টিলাই ইত্যাদি) ৰচনা কৰি থৈ গৈছে। তেখেতৰ ৰচিত আৰু সুৰাৰোপিত গানৰ বিশেষত্বৰ বাবে তেখেতে লেখা গীতবোৰ ৰাভা-সঙ্গীত হিচাবে পৰিচিত।তেজপুৰৰ বাণ ৰংগমঞ্চত নিয়মীয়াকৈ অভিনয় কৰা ৰাভাই পাছলৈ যাত্ৰা-পাৰ্টিৰ লগত নাটকত অভিনয় কৰাৰ উপৰিও কেবাখনো অসমীয়া ছবিত অভিনয় কৰিছিল।প্ৰথম অসমীয়া কথাছবি "জয়মতী" নিৰ্মাণত তেখেতে জ্যোতিপ্ৰসাদ আগৰৱালাক নৃত্য পৰিচালনাৰ লগতে আন কেবাটাও বিষয়ত সহায় কৰিছিল। তেখেতৰ অভিনীত বোলছবি এৰা বাটৰ সুৰ, প্ৰতিধ্বনি, ছিৰাজ।ফণী শৰ্মাৰ সৈতে যুটীয়া ভাৱে পৰিচালনা কৰিছিল তেতিয়ালৈ আটাইতকৈ সফল বোলছবি ছিৰাজ।\nবিষ্ণু ৰাভাৰ প্ৰতি সন্মান জনাই প্ৰতি বছৰে ২০ জুন তাৰিখটো "বিষ্ণু ৰাভা দিৱস" ৰূপে পালন কৰা হয়। তেখেতৰ জন্ম শতবাৰ্ষিকী উপলক্ষে ৩১.০১.২০০৯ তাৰিখে ভাৰত চৰকাৰে এটি বিশেষ ডাকটিকট উন্মোচন কৰে।তেখেতৰ স্মৃতিত সাংবাদিক তিলক দাসে "বিষ্ণু ৰাভা এতিয়া কিমান ৰাতি (গ্ৰন্থ)" আৰু "বিষ্ণু ৰাভা পুনৰ আহিব উভতি" শীৰ্ষক দুখন জীৱনীও লিখি উলিয়াইছিল ৷\nকলাগুৰু বিষ্ণুপ্ৰসাদ ৰাভা বঁটা:-\n(উৎসঃ ইণ্টাৰনেট, অসমীয়া ৱিকিপিডিয়া)।\nপৃষ্ঠাৰ মান নিৰ্ধাৰণ (53 ভোট দিয়ক)\nদেৱজিৎ ভূঞা Jun 19, 2019 09:36 PM\nসুন্দৰ ভাৱে লিখনি পোৱাৰ বাবে ধন্যবাদ\nজয়মতী সম্পৰ্কে কিছু কথা\nবিভিন্ন বঁটা আৰু সন্মান\nশেহতীয়া উন্নীতকৰণ: Jun 20, 2019


কিয় সত্যৰঞ্জন বৰাক ‘চিনি পাওঁ’ বুলি ক’বলৈ কুন্ঠাবোধ কৰে সকলোৱে?\nবিজেপিৰ ৰাজ্যিক সভাপতিৰ পাছতে কোনে চিনি নাপাওঁ বুলি ক’লে সত্যৰঞ্জনক?\nগুৱাহাটী , January 29, 2021 6:38 am\nবিতৰ্কিত তথা চৰম সাম্প্ৰদায়িক মন্তব্যৰে লম্ফ-জম্ফ কৰি সমাজত একপ্ৰকাৰ বিষবাস্প বিয়পাবলৈ চেষ্টা কৰা সত্যৰঞ্জন বৰা এতিয়া বিজেপিৰে এক প্ৰকাৰ মূৰৰ কামোৰণিৰ দৰে হৈ পৰিছে।\nসকলোৱে যেন সত্যৰঞ্জন বৰাৰ নাম শুনিলেই এতিয়া ‘চিনি নোপোৱা’ৰ ভাও ধৰা আৰম্ভ কৰিছে।\nবিজেপিৰ কিষাণ মৰ্চাৰ ৰাজ্যিক উপ-সভাপতিৰ দায়িত্বত কাৰ্য্যনিৰ্বাহ কৰিছিল যদিও বুধবাৰে ‘কোন সত্যৰঞ্জন? আমাৰ দলততো কোনো সত্যৰঞ্জন নাই’ বুলি সাংবাদিককহে উভতি ধৰিছিল ৰাজ্যিক বিজেপিৰ সভাপতি ৰঞ্জিত দাসে।\nতাৰ পাছত বৃহস্পতিবাৰে ‘কোন সত্যৰঞ্জন বৰা, তেওঁক চিনি নাপাওঁ’ বুলি একপ্ৰকাৰ ধমক দিয়ে চিৰিয়াখানাৰ ডি.এফ.অ’ তেজস্ব মৰিস্বামীয়ে।\nউল্লেখযোগ্য যে, ‘বাঘে চিৰিয়াখানাত কি খায়?’ সেয়া চাবলৈ বৃহস্পতিবাৰে চিৰিয়াখানাত উপস্থিত হৈছিল বিতৰ্কিত হিন্দুত্ববাদী নেতা সত্যৰঞ্জন বৰা।\nকালি নিশা সত্যৰঞ্জন বৰাই ফোনযোগে ডি.এফ.অ’ তেজস্ব মৰিস্বামীৰ পৰা চিৰিয়াখানাত প্ৰৱেশৰ অনুমতি বিচাৰিছিল।\nতেতিয়া সত্যৰঞ্জন বৰাক ডি.এফ.অ’ গৰাকীয়ে কৈছিল ‘তেওঁ মোক সত্যৰঞ্জন বৰা বুলি কৈছিল তেতিয়া মই চিনি নাপাওঁ বুলি কৈছিলো। তেওঁতো পাব্লিক ফিগাৰ নহয়। তেওঁ মোক মাকৰ নাম ক’লে মই কেনেকৈ চিনি পাম? মই তেওঁক সাধাৰণ দৰ্শকৰ দৰে অনলাইন টিকট কাটি চিৰিয়াখানা চাবলৈ কৈছিলো।‘\nইপিনে, চিৰিয়াখানাৰ ভিতৰত সত্যৰঞ্জন বৰাই কোনোধৰণৰ সংবাদমেল অনুষ্ঠিত কৰাৰ অনুমতি নাই বুলি দাবী কৰি মৰিস্বামীয়ে কয়, ‘গৰু মাংসৰ কথা কৈ শেহতীয়াকৈ তেওঁ বহু হুলস্থুল কৰিছে। এইবোৰ চৰকাৰী কাৰ্য্যালয়ত কৰিব নোৱাৰে। পাব্লিক অফিচত আপুনি ৰাজনীতি কৰিব নোৱাৰে। সাধাৰণ জনতা হিচাপে আহিছে গতিকে মোৰ কাৰ্য্যালয়ত আহক আৰু কথা পাতক।‘\nইপিনে, সত্যৰঞ্জন বৰাই ‘কোনোধৰণৰ ৰাজনীতি কৰিবলৈ চিৰিয়াখানালৈ অহা নাই।‘ বুলি একপ্ৰকাৰ দায়সৰা মন্তব্য কৰাৰ লগতে তেওঁক চিৰিয়াখানাৰ ডিএফঅ’ই চিনি নোপোৱাটো কোনো ডাঙৰ কথা নহয় বুলি মন্তব্য কৰে।\nউল্লেখযোগ্য যে, কিছুদিন পূৰ্বে হিন্দুত্ববাদী নেতাজনৰ উচটনিত একাংশ তেওঁৰ সাংগ পাংগৱে অসম ৰাজ্যিক চিৰিয়াখানাৰ সন্মুখত বাঘক খুৱাবলৈ অনা গৰু মাংস কঢ়িয়াই অনা গাড়ী আৱদ্ধ কৰি এক অস্বস্তিকৰ অৱস্থাৰ সৃষ্টি কৰিছিল।\nএতিয়া মন কৰিব লাগিব যে সকলো ধৰ্ম নিৰপেক্ষ লোকৰ একপ্ৰকাৰৰ যেন মূৰৰ কামোৰণি হৈ পৰিছে সত্যৰঞ্জন বৰা, যাৰ বাবে যে বিজেপিৰ দলীয় নেতৃত্বৰ পৰা আৰম্ভ কৰি চৰকাৰী উচ্চ পদস্থ বিষয়ালৈকে সকলোৱে তেওঁক চিনি নাপাওঁ বুলি ক’বলৈ আৰম্ভ কৰিছে।


কামৰূপ জিলাৰ দদৰাৰ নাগৰিক ভৱেশ দাসে কেতবোৰ বিশেষ উদ্ভাৱনৰ জৰিয়তে ৰাইজৰ দৃষ্টি আকৰ্ষণ কৰাৰ লগতে উদ্ভাৱনীৰ জগতখনলৈ বিশেষ অৱদান আগবঢ়োৱাৰ নিমিত্তে অগ্ৰসৰ হৈছে। তেওঁৰ এই সৃজনীশীল আৰু বহনসাধ্য প্ৰযুক্তিসমূহ বিশেষভাবে ৰাষ্ট্ৰীয় প্ৰেক্ষাপটত চৰ্চালৈ আহিছে। নৱ উদ্ভাৱনৰ ক্ষেত্ৰখনৰ সৈতে আমাৰ ছাত্ৰ ছাত্ৰীকো জড়িত কৰাৰ বিশেষ প্ৰয়োজন আছে। এনে দিশলৈ লক্ষ্য ৰাখি উদ্ভাৱক গৰাকীৰ সৈতে 'গুৰুবাৰ্তা'ৰ তৰফৰ পৰা এটি সাক্ষাৎকাৰ গ্ৰহণ কৰা হৈছে। সাক্ষাৎকাৰ গ্ৰহণ কৰিছে গুৰুবাৰ্তাৰ কাৰ্যবাহী সম্পাদক চুইটি বেজবৰুৱাই ।\nপ্ৰশ্ন ১: ভৱেশ দাস ডাঙৰীয়া আপোনাক গুৰুবাৰ্তাৰ তৰফৰ পৰা নমস্কাৰ জনাইছোঁ। আপোনাৰ উদ্ভাৱন সমূহ বিশেষ ভাবে চৰ্চালৈ আহিছে। আমি এই সম্পৰ্কত কিছু জানিবলৈ বিচাৰিছো। প্ৰথমে কওক, আপুনি ইতিমধ্যে কি কি উদ্ভাৱন কাৰ্য সমাধা কৰিছে?\nউত্তৰঃ হয় আপোনালোকলৈ নমস্কাৰ জনাইছোঁ, লগতে 'গুৰুবাৰ্তা' ৰ লগত জড়িত সকলোলৈকে মই মোৰ আন্তৰিক শ্ৰদ্ধা নিবেদিছোঁ। অভাৱেই আৱিষ্কাৰৰ মূল বুলি কথা এষাৰ আছে। ক'ৰবাত গলেই সেই ঠাইৰ মানুহৰ বা সমাজৰ সমস্যা সমূহ বিছাৰিছিলো আৰু কিবা সমস্যা দেখা পালেই তাৰ সমাধান উলিয়াবলৈ চেষ্টা কৰিছিলো। এতিয়ালৈ যিমানবোৰ সামগ্রী উদ্ভাৱন কৰিলো তাৰ ভিতৰত কৃষিকাৰ্যত ব্যবহাৰ হোৱা সঁজুলি, স্বাস্থ্য সম্পৰ্কীয় সঁজুলি, বিশেষভাৱে সক্ষম লোকৰ বাবে কিছুমান সঁজুলি, শিক্ষা সম্পৰ্কীয় সঁজুলি, যান-বাহন, লঘু উদ্যোগ সম্পৰ্কীয় যন্ত্র আদি বহুতো।মুঠৰ ওপৰত মনলৈ যি আহে তাকে কৰিবলৈ চেষ্টা কৰো।\nFig: PRODUCT DEMONSTRATION IN AGRICULTURAL FIELD\nপ্ৰশ্ন২: এই উদ্ভাৱন সমূহৰ কথা কেনেকৈ মনলৈ আহিল?\nউত্তৰঃ হয়, মই কলোৱেই যে সমস্যা বিছাৰি ফুৰিছিলো। আমাৰ বা আপোনাৰ এতিয়াও বহু সমস্যা আছে। এই সমস্যাবোৰ বিছাৰি উলিয়াব পাৰিব লাগিব। তেতিয়াহে ইয়াৰ সমাধান ওলাব। আপুনি অহা-যোৱা কৰোঁতেই হওঁক বা আপুনি ৰান্ধনি ঘৰত কাম কৰি থাকিলে কিছুমান সমস্যাৰ মুখামুখি হয় । কিন্তু হয়তো আপুনি তাক সমস্যা বুলিয়ে ভাবি থ'লে। সমস্যাটো গুৰুত্ব সহকাৰে নল'লে। এইটো থাকি গ'ল। সদায় কৰি থকা কামটোৰ সুবিধা আৰু সময়ৰ ওপৰত নজৰ দিলেই সমস্যা কিছুমান দেখা পাব আৰু তাত দেখা অসুবিধাটো শুদ্ধ কৰিব পাৰিলেই সেয়া হ'ব এটা নতুন উদ্ভাৱন।\nFig: MECHANICAL VANTILATOR\nপ্ৰশ্ন৩: আপুনি কেতিয়াৰ পৰা এই কামত জড়িত হৈছে?\nউত্তৰঃ দীৰ্ঘসময় ধৰি এই কামবোৰ কৰি আছিলো যদিও ২০১৬ চনৰ পৰা 'উদ্ভাৱন' জগতখনৰ লগত বেছিকৈ জড়িত হ'লো। মোৰ ডাঙৰ ল'ৰাটোৱে মোৰ এই কামৰ সংগী হৈছিল আৰু তেওঁ নিজেও যন্ত্ৰ বনোৱাত লাগিল। সংসাৰৰ প্ৰয়োজনবোৰ পুৰ কৰাৰ মাজতে নিজে ভাবি থকা কথাবোৰ এনেকৈ লাহে পুৰ্ণ ৰূপ দিবলৈ চেষ্টা কৰিছিলোঁ। মোৰ সন্তানকেইটিয়েও এই কামটো ভাল পোৱা হৈ উঠাত কাম কৰিবলৈ সুবিধা হ'ল।\n২০১৬ চনত মোৰ ডাঙৰ ল'ৰা লহৰজ্যোতি দাসে হাইস্কুল শিক্ষান্ত পৰীক্ষা দিয়েই এটা এনেকুৱা যন্ত্র বনালে যিটো যন্ত্র সকলোৰে মন জয় কৰিবলৈ সক্ষম হ'ল আৰু সেই বৰ্ষতে এই যন্ত্রটোৰ বাবে ৰাষ্ট্ৰপতি বঁটাৰে সন্মানিত হ'ল। এই যন্ত্রটোৱে আছিল "পাণ" বনোৱা যন্ত্র। তেতিয়াৰ পৰা এতিয়ালৈ নিৰৱছিন্নভাৱে এটাৰ পিছত এটা উদ্ভাৱন কৰিছে, লগতে এইটোও জনাওঁ যে ২০১৯ চনত মোৰ সৰু ল'ৰা ৰক্তিম দাসেও ৰাষ্ট্ৰপতি বঁটাৰে সন্মানিত হৈছে।\nমোৰ ব্যক্তিগতভাৱে বিজ্ঞান শিক্ষা গ্ৰহণৰ ইচ্ছা আছিল যদিও ঘৰুৱা সমস্যাৰ কাৰণে সেয়া মোৰ হোৱা নাছিল। কিন্তু বিজ্ঞান সৰ্বস্ব মন এটাৰে কিছু কাম কৰি যোৱাৰ চেষ্টা কৰিছিলোঁ। তাৰেই ফলস্বৰূপ এই যন্ত্ৰ নিৰ্মাণৰ কামবোৰ।। সময়ৰ লগে লগে মোৰ অনুসন্ধিৎসু মনটোৱে দৈনন্দিন জীৱনৰ লগত জড়িত ঘটনা পৰিঘটনা সমূহ বিশ্লেষণ কৰিবলৈ ধৰিলে আৰু মই নিজেই গৱেষণাৰ কামত ব্ৰতী হলো । যদিয়ো আনুষ্ঠানিক ভাৱে গৱেষণাৰ জ্ঞান লাভ কৰা নাছিলো কিন্তু নিজস্ব ধৰণেৰে, যুক্তি সহকাৰে বিচাৰ বিবেচনা কৰি কামত অগ্ৰসৰ হৈছিলো । পৰৱৰ্তী সময়ত এই অনুসন্ধানৰ তীব্ৰ আগ্ৰহে আজিৰ পৰ্যায় পোৱাইছেহি বুলি মই ভাবো। জনা হোৱাৰ পৰাই য'তে যি দেখা পাওঁ তাকেই বুটলি আনি তাক নতুন ৰূপত সজাবলৈ চেষ্টা কৰিছিলো। চেণ্ডেলৰ বাকচেৰে ঘৰ বনোৱাৰ পৰা আৰম্ভ কৰি কাগজ, মাটি, বাহ, কাঠ আদিৰে বিভিন্ন সামগ্রী বনাইছিলো। সেয়াই পৰৱৰ্তী পৰ্যায়ত বৈজ্ঞানিক চিন্তা ধাৰাৰে কাম কৰাত উদগনি যোগাইছিল।\nFig: INCENSE STICK MAKING MACHINE\nপ্ৰশ্ন৪: আপোনাৰ ব্যক্তিগত জীৱনৰ বিষয়ে কওকচোন।\nউত্তৰঃ ব্যক্তিগত জীৱনৰ কথা ক'বলৈ গ'লে বহুত , ক'ত আৰম্ভ কৰিম,ক'ত শেষ কৰিম। জন্মৰ পৰা বিভিন্ন ঘাত-প্ৰতিঘাতৰ মাজেৰে দিন পাৰ কৰিছোঁ ,জনা নজনা, পোৱা নোপোৱা বহু অভিজ্ঞতাৰে পৰি পূৰ্ণ মোৰ জীৱন।অভাৱে মানুহক বহুত কথাই শিকায়, ময়ো তাৰ ব্যতিক্ৰম নহয়,জনা হোৱাৰ পৰাই উপাৰ্জন কেনেকৈ কৰিব পাৰি তাৰ পিছে পিছে বহুত দৌৰিছো। কেতিয়াবা সফলো হৈছোঁ আৰু কেতিয়াবা বিফলো হৈছো। কোনো দিনে পিছ হোহকা নাছিলো,চেষ্টা অব্যাহত ৰাখিছিলো।পঢ়ি শুনি ভৱিষ্যতে কিবা এটা কৰাৰ আশা মনত পুহি ৰাখিছিলো ,, সেয়ে স্কুল যোৱা বাদ দিয়া নাছিলোঁ।পাৰ্যমানে চেষ্টা কৰিছিলোঁ মোৰ শিক্ষা ব্যৱস্থা টো জীয়াই ৰাখিবলৈ।বিজ্ঞান বিষয়ত পঢ়িবলৈ মন আছিল যদিও উপযুক্ত সুবিধা ৰ অভাবত কলা শাখাতে আমাৰ ঘৰৰ ওচৰত থকা দদৰা উচ্চতৰ মাধ্যমিক বিদ্যালয়ত প্ৰবেশিকা শিক্ষা শেষ কৰি প্ৰাগজ্যোতিষ মহাবিদ্যালয়ত স্নাতকত নাম ভৰ্তি কৰিছিলোঁ।গুৱাহাটীত পঢ়াৰ মন এটাও আছিল, সেয়ে নভবা নিচিন্তা কৈয়ে Admission লৈ ল'লো।সপ্তাহত কেতিয়াবা এদিন কেতিয়াবা দুদিন ক্লাছ কৰি প্ৰথম বৰ্ষ টো কোনো মতে পাৰ কৰিলো।তাৰ পিছত আৰু নহ 'ল। মোৰ শিক্ষা জীৱন সিমানতে সামৰিব লগা হ'ল।ঘৰৰ ডাঙৰ ল 'ৰা হোৱা বাবে কম বয়সতে ঘৰৰ দায়িত্ব ল'ব লগা হৈছিল।পঢ়ি থকা কালতে বিভিন্ন মাধ্যমৰ জৰিয়তে উপাৰ্জন কৰি পঢ়া খৰছ উলিওৱাৰ লগতে ঘৰখনো চাইছিলো। আনৰ আনৰ বাৰীয়ে বাৰীয়ে ঢেঁকীয়া, কলডিল আদি বিচাৰি আনি বজাৰত বিক্ৰী কৰিছিলোঁ। ৰাজ মিস্ত্ৰীৰ লগত যোগালী কাম, হোটেলত বাচন ধোৱা , ঘৰত ৰং দিয়া ,আৰু যে কত কি কৰা নাছিলোঁ, মুঠৰ ওপৰত মোৰ জন্ম হৈছিল যেন কেৱলমাত্ৰ সংগ্ৰাম কৰিবলৈ।এই সংগ্ৰাম এতিয়াও অব্যাহত আছে। পৰিয়াল বুলিবলৈ বৰ্তমান মই মোৰ পত্নী ল'ৰা দুজন আৰু ছোৱালী এজনী। নিজে যিহেতু বিজ্ঞানৰ ছাত্ৰ নাছিলো সেয়ে দুই পুত্ৰক বিজ্ঞান পঢ়াৰ বাবে আগ্ৰহী কৰিছিলো আৰু লৰা দুয়োজনে ক্ৰমে লহৰজ্যোতি দাস ইলেক্ট্ৰনিকছত আৰু ৰক্তিম দাসে ইলেকট্ৰিকেলছত কামৰূপ পলিটেকনিকত কনিষ্ঠ অভিযন্তাৰ পাঠ্যক্ৰম অধ্যয়ন কৰি আছে আৰু কন্যা কাকলি দাস, "কুমাৰ ভাস্কৰ বৰ্মা সংস্কৃত পুৰাতন অধ্যয়ন বিশ্ববিদ্যালয়" নলবাৰীত সংস্কৃত বিষয়ত স্নাতকোত্তৰত অধ্যয়ন কৰি আছে । মোৰ আধৰুৱা সপোন খিনি এতিয়া এওঁলোকৰ জৰিয়তে পুৰাবলৈ চেষ্টা অব্যাহত ৰাখিছোঁ। আমি পিতা পুত্ৰই এই কভিড সৃষ্ট পৰিবেশৰ সময়ত গৃহবন্দী জীৱন উপভোগ কৰিছো আৰু ন ন আৱিষ্কাৰৰ কামত ব্ৰতী হৈছোঁ । সময় গতিশীল , ধৰি ৰাখিবলৈ বৃথা চেষ্টা নকৰি সময়ৰ সদ ব্যৱহাৰ কৰিছো আৰু হাততে সহজে পোৱা সামগ্ৰীৰে জনসমাজৰ কল্যান হোৱা সামগ্ৰী উদ্ভাৱন কৰিবলৈ চেষ্টা অব্যাহত ৰাখিছো ।\nFig: FOOD PROCESSING MACHINE\nপ্ৰশ্ন ৫: প্ৰযুক্তি সমল এটা প্ৰস্তুত কৰাৰ ক্ষেত্ৰত নিজৰ নিৰলস সাধনাৰ লগতে বিত্তীয় দিশটোৱো আহি পৰে। এইখিনি আপুনি কেনেকৈ সুবিধা কৰি লয়?\nউত্তৰঃ হয় , যি কোনো প্ৰযুক্তি সমল এটা প্ৰস্তুত কৰিবলৈ হ 'লে প্ৰথমতে বিষয়বস্তু বাছনি কৰি ল'বই লাগিব l যিটো বিষয় বস্তু বাচনি কৰা হয় তাৰ ব্যৱহাৰ আৰু প্ৰয়োজনীয়তাৰ ওপৰত গুৰুত্ব দিব লাগিব l বস্তু এটা প্ৰস্তুত কৰিলেই নহব, ইয়াক ক'ত, কোনে আৰু কিয় ব্যৱহাৰ কৰিব সেই দিশটোও চাব লাগিব l কাৰণ সামগ্ৰী এবিধ প্ৰস্তুত কৰিবলৈ যাওতে সময়, অৰ্থ, শাৰীৰিক, মানসিক আদিৰ যথেষ্ট ক্ষতি বা ব্যৱহাৰ কৰা হয। গতিকে এইবোৰৰ ক্ষতি নোহোৱাকৈ সমাজ বা জনসাধাৰণৰ কামত আহিলেই ব্যয় কৰা অৰ্থ আৰু কষ্টৰ সাৰ্থক হ'ব l যদি আপুনি কিবা এটা নতুন কৰিব বিচাৰে তেন্তে আপোনাক সাধনাৰ প্ৰয়োজন হ'ব,,সাধনা অবিহনে বিশেষ কামত সফলতা পোৱাতো অলপ কঠিন l এই সাধনা দীৰ্ঘম্যাদি হব পাৰে, হ্ৰস্বম্যাদিও হব পাৰে l ই আপোনাৰ বিষয় বস্তুৰ ওপৰত নিৰ্ভৰ কৰিব l যেতিয়া মনত কিবা এটা নতুন সৃষ্টিয়ে ঠাই লয় তেতিয়া অৰ্থৰ কথা ভবাই নাযায় l ক'ৰ পৰা কৰিম , কেনেকৈ কৰিম,ইমান ভাবি নেথাকো,, আৰম্ভ কৰি দিও, পিচত যি হয় দেখা যাব। কাৰণ আৰম্ভ কৰিলেহে এদিন শেষ হ'ব l মই মোৰ দৈনন্দিন খৰচৰ মাত্ৰা কমাই পৰিয়ালৰ প্ৰয়োজন পিছলৈ ৰাখি হ'লেও নতুন সৃষ্টিক পূৰ্ণতা দিবলৈ চেষ্টা কৰোঁ l\nFig: CONTACTLESS HAND WASH BASIN\nপ্ৰশ্ন ৬ : এই উদ্ভাৱনসমূহৰ ক্ষেত্ৰত ৰাইজৰ সহাৰি কেনেধৰণৰ। এই সমলসমূহ ব্যয়সাধ্য ৰূপত তুলি ধৰিব পাৰিছেনে?\nউত্তৰঃ সপোন বাস্তৱলৈ ৰুপান্তৰিত হ'লে তাৰ আনন্দ কেনে হ'ব পাৰে ,নিশ্চয় আপুনি অনুভৱ কৰে l প্ৰথমে আমি আমাৰ ভাৱাৰ্থক কাৰ্যক্ষমলৈ ৰুপান্তৰ কৰাৰ বাবে নিজকে নিমজ্জিত কৰোঁ l যেতিয়া আমাৰ ভাৱাৰ্থ কাৰ্যক্ষমলৈ ৰুপান্তৰ হয় তেতিয়া প্ৰথমে আমি আনন্দ লাভ কৰোঁ আৰু এই কাৰ্যই যেতিয়া প্ৰচাৰ মাধ্যমত ঠাই পাই তেতিয়া ৰাইজৰ সঁহাৰি ও যথেষ্ট পোৱা যায় l কিন্তু অপ্ৰিয় হ'লেও সত্য যে,ৱ্যৱসায়িক দিশত মই মোৰ গৃহ ৰাজ্যৰ পৰিবৰ্তে অইন ৰাজ্যৰ পৰাহে সমাদৰ লাভ কৰিবলৈ সক্ষম হৈছো l\nপ্ৰশ্ন ৭ঃ আগন্তুক সময়ত আপুনি কি কি কাম হাতত ল'ব?\nউত্তৰঃ ইতিমধ্যে কেইবাটাও কাম হাতত লোৱা আছে l বৰ্তমান Covid 19 ক লৈও কিছু কাম কৰি আছোঁ l এইবাৰ কৰ'নাত ৰোগীক অক্সিজেন আৰু ventilator খুউব প্ৰয়োজন হৈছে l কিন্তু প্ৰয়োজন অনুসৰি বিভাগীয় কৰ্তৃপক্ষই ventilator যোগান ধৰিব পৰা নাই ,কাৰণ বৰ্তমান ইয়াৰ বজাৰ মূল্য বহুত l সেয়ে অতি কম দামত পাব পৰা কৈ এটা মেকানিকেল ventilator ৰ কাম আৰম্ভ কৰিছোঁ l ইতিমধ্যে প্ৰথমটো মডেলৰ কাম সম্পূৰ্ণ হৈছে আৰু এই মডেলটো গোৱা আই আই টি লৈ পঠোৱা হৈছে পৰিক্ষা নিৰিক্ষাৰ বাবে l আগলৈ কৰিব লগা কেইবাটাও আছে যদিও পৰিবেশ পৰিস্থিতি চাই আগবাঢ়িম l\nপ্ৰশ্ন৮: গুৰুবাৰ্তাৰ পাঠক সমাজ তথা উঠি অহা প্ৰজন্মক আপুনি কি ক'ব?\nউত্তৰঃ গুৰুবাৰ্তাৰ প্ৰতিজন পাঠকলৈ মই মোৰ আন্তৰিক শ্ৰদ্ধা নিবেদিছো। লগতে গুৰুবাৰ্তাৰ পাঠক হ 'বলৈ পাই মই নিজকে ধন্য মানিছো। মোৰ এই সাক্ষাৎকাৰটি গুৰুবাৰ্তাত প্ৰকাশ পাব বুলি জানি নথৈ আনন্দিত হৈছোঁ l আশা কৰোঁ পাঠক সমাজে আমাক উৎসাহ, উদ্দীপনা ও প্ৰেৰণা যোগাব l বৰ্তমান উঠি অহা নৱ প্ৰজন্মক মই এটা কথা কব খুজিছোঁ যে,,, বিজ্ঞান বুলি ক'লে বহুত ছাত্ৰ ছাত্ৰীয়ে ভয় খায় বা বিজ্ঞানৰ প্ৰতি আকৃষ্ট নহয় l এই চাবজেক্টটো ইমান ইন্তাৰেষ্টিং, ইয়াক কেবল আৰম্ভ কৰিব লাগে,শেষ টো ই( বিজ্ঞানে) নিজে কৰি দিয়ে l বৰ্তমান বিজ্ঞানৰ যুগ। আজি আমি যিবোৰ Technology ব্যৱহাৰ কৰি আছোঁ এইবোৰ আগতেই মহান বিজ্ঞানী সকলে আৱিষ্কাৰ/ উদ্ভাৱন কৰি থৈ গৈছে l এতিয়া যদি আমি একো কৰি থৈ নাযও তেনেহলে আমাক আমাৰ পিছৰ প্ৰজন্মই দোষাৰোপ কৰিব l নিজৰ নিজৰ এলেকাৰ যিবোৰ সমস্যা আছে সেইবোৰৰ সমাধান উলিয়াবলৈ চেষ্টা কৰিলে তাৰ যিটো ফল পোৱা যায়, সেয়াই হ'ল নৱ উদ্ভাৱন l


কণ্ডমেৰে কি কৰিছে যুৱতীয়ে? শেষত কৰিলে এই কাম! ধুমুহাৰ গতিত ভাইৰেল ভিডিওgirl-wears-condom-in-her-leg-video-goes-viral– News18 Assam\nকণ্ডমেৰে কি কৰিছে যুৱতীয়ে? শেষত কৰিলে এই কাম! ছচিয়েল মিডিয়াত ভাইৰেল Video\nUpdated:March 22, 2021, 1:37 PM IST\nভাইৰেল ভিডিও দেখি তবধ মানিলে সকলোৱে। চাওক যুৱতীৰ কাণ্ড\nমানুহে কেতিয়া যে কি কৰে, একো ধৰিবই নোৱাৰি! ছচিয়েল মিডিয়াত ভাইৰেল হৈছে এক আচৰিত ভিডিও। হাতত কণ্ডমলৈ এগৰাকী যুৱতীয়ে প্ৰস্তুত কৰা ভিডিঅ’ই এতিয়া ধুমুহাৰ সৃষ্টি কৰিছে ইণ্টাৰনেটত।\nমোজাৰ দৰে ভৰিত কণ্ডম পৰিধান কৰা দেখিছেনে? সাধাৰণতে যৌন সম্পৰ্কৰ বাবে ব্যৱহাৰ কৰা হয় কণ্ডম। বিভিন্ন সংক্ৰমিত ৰোগ বা অবাঞ্চিত গৰ্ভধাৰণক বাধা দিয়ে কণ্ডমে। গতিকে সকলো দেশতে কণ্ডম ব্যৱহাৰৰ বাবে মানুহক সজাগ কৰা হয়। পিছে...\nআচৰিত ঘটনা সংঘটিত কৰিছে এগৰাকী যুৱতীয়ে। সম্প্ৰতি ইনষ্টাগ্ৰামৰ এটা ভিডিও ভাইৰেল হৈ পৰিছে। সকলোকে হাঁহিৰ খোৰাক যোগাইছে যুৱতীৰ কাণ্ডই। বিভিন্নজনে কৰিছে ব্যংগাত্মক কমেণ্ট। আচলতে যুৱতীগৰাকীয়ে বুজাব বিচাৰিছে কি?\nভিডিওটোত দেখা গৈছে যে, যুৱতীগৰাকীয়ে পেকেটৰ পৰা কণ্ডম উলিয়াই মোজাৰ দৰে নিজৰ ভৰিত পৰিধান কৰিছে। যি দৃশ্য দেখি সকলো অবাক!\nFirst published: March 22, 2021, 1:33 PM IST


এখন থানালৈ আহি মনত শান্তি জাগিব আপোনাৰ! ক'ত সেই ব্যতিক্ৰমী আৰক্ষী থানা?\nএখন থানালৈ আহি মনত শান্তি জাগিব আপোনাৰ! ক’ত সেই ব্যতিক্ৰমী আৰক্ষী থানা?\nআৰক্ষী চকীখনৰ চৌহদত থকা নানাৰঙী ফুলৰ সমাহাৰে মনপ্ৰাণ হৰি এক অনাবিল আনন্দ দিয়ে চকীখনলৈ অহা প্ৰতিজন ব্যক্তিক\nUpdated: 24-Feb-20 @ 16:35\nবাক্সা জিলাৰ ভাৰত-ভূটান সীমান্তৰ এই আৰক্ষী চকীখন হৈছে তামুলপুৰ থানৰ অন্তৰ্গত দৰংগামেলা আৰক্ষী চকী ৷ ভূটান ৰাষ্ট্ৰৰ ছানদ্ৰুপ জংখাৰ জিলাৰ সমীপতে লাগি থকা এই আৰক্ষী চকীখন এতিয়া আকৰ্ষণৰ কেন্দ্ৰবিন্দু হৈ পৰিছে ৷ আৰক্ষী চকীখনৰ যি ফালে চোৱা যায় সেইফালে মাথো নানাৰঙী ফুল ৷ দৰংগামেলা আৰক্ষী চকীৰ ভাৰপ্ৰাপ্ত বিষয়া দেৰচোং নাৰ্জাৰীৰ অক্লান্ত পৰিশ্ৰম আৰু প্ৰতিগৰাকী কনিষ্টবল আৰু হোমগাৰ্ডৰ প্ৰচেষ্টাত আৰক্ষী চকীখনৰ চৌহদত এনেদৰে ঠন ধৰি উঠিছে নানাৰঙী ফুলে ৷\nডালিয়া, নাৰ্জিকে ধৰি নানাৰঙী ফুলে হাতবাউল দি মাতে বাটৰুৱাক ৷ আৰক্ষী চকীখনৰ চৌহদত থকা নানাৰঙী ফুলৰ সমাহাৰে মনপ্ৰাণ হৰি এক অনাবিল আনন্দ দিয়ে চকীখনলৈ অহা প্ৰতিজন ব্যক্তিক৷ ফুলৰ বাগিচাৰে আটক ধুনীয়াকৈ সজাই পৰাই তোলা আৰক্ষী চকীখনৰ ভাৰপ্ৰাপ্ত বিষয়া দেৰচোং নাৰ্জাৰীৰ ভাষাত আৰক্ষী সকলো সৌন্দৰ্যৰ পূজাৰী ৷ জনসাধাৰণে আৰক্ষীৰ লোকক কঠোৰ বুলি ভাবিলেও আচলতে আৰক্ষীলোক সকলৰো এটা ভাল মন আছে ৷\nতেওঁ ৰাজ্যখনৰ প্ৰতিখন থানা বা আৰক্ষী চকীত একোখন ফুলনি বাগিছা স্থাপন কৰিবলৈও আহ্বান জনায় ৷ আৰক্ষী বিষয়াগৰাকীৰ ভাষাত ফুলনি বাগিছা দেখিলেই যেন থানাত প্ৰৱেশ কৰা প্ৰতিজন ব্যক্তিৰ মনলৈ শান্তি আহে ৷ ইফালে দৰংগামেলা আৰক্ষী চকীত এনেদৰে এখন ফুলনি বাগিছা গঢ়ি তোলা কাৰ্যক স্থানীয় লোকেও প্ৰশংসা কৰিছে ৷ বিশেষকৈ আৰক্ষী বিষয়াগৰাকীয়ে চাকৰিত যোগদান কৰি চকীখনৰ উন্নয়নৰ বাবে কৰা কাৰ্যক ভূয়সী প্ৰশংসা কৰে ৷\n24-Feb-20 @ 16:35


মিচা কথা ক’লে কি ডাল হব? - অসমীয়াৰ সুখ-দুখ\nHome Unlabelled মিচা কথা ক’লে কি ডাল হব?\nআর্কিমিদিছৰ ইউৰেকা ইউৰেকা , হাঁহিৰামৰ আমেৰিকা আমেৰিকা\nআপুনিয়ে উত্তৰ দিয়ক...................\n: চাৰ বিগত এটা দশকত ৰাজ্য খনততো এশ এবুৰি সমস্যাই জুমুৰি দি ধৰিছেহে? এই বিষয়ে আপুনি কি ক’ব ? সমস্যা সমাধানৰ ক্ষেত্রত আপোনাৰ চৰকাৰ সম্পুর্ণ ৰুপে ব্যর্থ হোৱা নাইনে বাৰু ??\n: হেৰা কি , কি কথা ক’বলে আহিছা হে হা ? কি কথা ক’বলে আহিছা ? ব ব ব ব কোনে কৈছে হে সমস্যা আছে বুলি , হে কোনে কৈছে । এই বোৰ সব বিৰোধীৰ ষড়যন্ত্র বুইছা চব বিৰোধীৰ ষড়যন্ত্র ।\n: পিছে চাৰ বিৰোধী বুলিবলে কোনো নায়েই দেখোন ? আপুনি পৰোক্ষভাৱে বিসম্বাদৰ কথা কৈছে নেকি ?\n: হেৰা মই মুখ্যমন্ত্রী আছিলো এতিয়াও হয় আৰু আগলৈও থাকিম । কোনো বিসম্বাদে মোৰ খেৰডালো লৰাব নোৱাৰে ?\n: আপুনি মুখ্যামন্ত্রী আছে আছিল আগলৈও থাকিব বুলি জানি ভাল পালো । পিছে সমস্যা বোৰৰ সমাধানকলৈ কেনে ধৰণৰ পদক্ষেপ ল’ম বুলি ভাবিছে ?\n: কি বাৰে বাৰে সমস্যা সমস্যা কৰি আছা হে ? ক’ত সমস্যা আছে দেখুৱাই দিয়া আকৌ ?\n: চাৰ বানপানী সমস্যা । প্রতিবছৰেই যে হাজাৰ হাজাৰ মানুহে জীয়াতো ভূগে,\nযিটো আজিলৈকে সমাধান নহ’ল ?\n: কি কোৱা হে সেইটোতো যোৱা বছৰেই সমধান কৰি দিছিলো । যে বানপানী ক’ত নহয় হেৰৌ আমেৰিকাটো বানপানী হয় । তাতে জাপানলৈ গৈ কলগছৰ আইডিয়াটো শিকি আহি বুজাই দিছিলোৱেই দেখোন । আৰু কি বেলেগ কৈ সমধান কৰিমহে ?\n: হয় চাৰ পিছে এই হত্যা হিংসা বোমা বাৰুদ উগ্রপন্থী ?\n: আৰে এইবোৰ ক’ত নাথাকে হা ? আমেৰিকাটো হত্যা হিংসা বোমা বাৰুদ উগ্রপন্থীয়ে আক্রমন কৰে দেখা নাই । তাকো লাডেনৰ দৰে ভয়ানক উগ্রপন্থীয়ে।\n: কিন্তু চাৰ লাডেনকটো মাৰি পেলাইছে তেওলোকে ।\n: আচৰিত দেই তুমি । দেখা নাই ময়ো আলফা এনডি এফ বিক বন্দুক আতৰাই শান্তি আলোচনাৰ বাবে আমাৰ ইয়াত ৰাজকীয় আতিথ্য দি ৰাখিছো । মই কৰা বোৰ নেদেখাই একেবাৰে হুহ ।\n: বাৰু চাৰ সেই খিনিলৈকে মানি ল’লো । কিন্তু চাৰ এই যে বজাৰত জুই লগোৱা চিণ্ডিকেট ? এই বিষয়ে কি ক’ব ।\n: হেৰৌ মিছা ক’লে কি ডাল হ’ব চিণ্ডিকেট ক’ত নাই । মইটো জানো যে আমেৰিকাটো চিণ্ডিকেট আছে ।\n: আৰু চাৰ যোৱা কালি যে আপোনাৰ ঘৰৰ থিক কাষৰ ঘৰটোতে চুৰি হ’ল তাৰ বিষয়ে কি ক’ব ।\n: হেৰা চোৱা এই সৰু সৰু কথা বোৰৰ বাবে মোৰ একেবাৰে টাইম নাই । চুৰি ক’ত নহয় আমেৰিকাটো চুৰি হয় । তাতে ইমান চিন্তা কৰিবলগীয়া কিটো আছে হে ।\n: চাৰ আপুনি প্রতিটো কথাতে আমেৰিকাৰ সতে তুলনা কৰে কিয় ?\n: মিছা ক’লে কি ডাল হ’ব । অসম আজি পিছ পৰা বা উন্নয়নশীল ৰাজ্য হৈ থকা নাই । অসম আজি উন্নতিৰ পথত দোপত-দোপে আগবাঢ়িছে । চোৱা আজি তুমি সোধা প্রতিটো সমস্যাই আমেৰিকাৰ সতে মিলে । বানপানী চিণ্ডিকেত বোমা বাৰুদ উগ্রপন্থী চুৰি ডকাইতি দুর্নীতি এই সকলো বোৰ আমেৰিকাটো আছে আৰু অসমটো আছে । তাৰমানে কি বুজিলা ? তাৰমানে হ’ল আমি আমেৰিকাৰ সতে ফেৰ মাৰি আছো সমানে সমানে । আমেৰিকাৰ সতে ফেৰ মাৰিব পৰাটো কম কথা নেকি ? কেইখন ৰাজ্যই পাৰিছে তেনে কৰিব ? সেইটোও দেট ইজ অলচ’ ইম্পটেন্ট মেটাৰ বুজিলা । কৈ থ’লো কিন্তু ।\n: কিন্তু চাৰ আপুনি আমেৰিকাক ইমান ভাল পাই । আমেৰিকাকে আদর্শ হিচাপে লয় তেনেস্থলত আপুনি গৌৰৱৰ বাবে আমেৰিকাৰ সলনি ব্রিটেইনৰ কইনা কিয় পচন্দ কৰিলে ?\n: কি ক’বা সেইবোৰ ভিতৰুৱা কথা । আচলতে মই আমেৰিকাতে ছোৱালী এজনী চাই খাটাং কৰিছিলোৱেই । আমাৰ এৱোও ভাল পাইছিল । পিছে আজি কালিৰ ল’ৰা ছোৱালী জানাই সিহতৰ পচন্দৰ লগত আমাৰ পচন্দ নিমিলে । তাতে বাহিৰত পঢ়ি অহা ল’ৰা । তথাপিও আমেৰিকাৰ কথা ভাবি মই জোৰ দিছিলো । নাই নামনিল ওলোটাই পৰৱর্তী মুখ্যমন্ত্রী নহও বুলি নেখাই নবই ৰোহ ঘৰতহে সোমাল । বাহিৰৰ বিসম্বাদেই পাইছে গৈ ঘৰতে বিসম্বাদ সহিব নোৱাৰি আৰু । তাতে আজি কালি চিনেমা হলত গৈও চুই-চাইড এটেম্প কৰে । সেয়ে সাতে সোতৰই মিলাই এইবাৰ ৰাজ্যৰ সমস্যাৰ সমাধান বিছাৰি লণ্ডন যাওতে বিয়ৈৰ ঘৰত থিয়ৈ থিয়ৈ সোমাই তামোল পান এযোৰ পেলাই আহিলো আৰু । মিছা ক’লে কি ডাল হ’ব আমেৰিকা খন অসমত কৈ লণ্ডনৰ পৰা বেছি ওচৰৰ পৰা ভালকৈ দেখা পাই । সেয়ে বিয়ৈ ঘৰলে গ’লেই আৰু কিবা কিবা নতুন কথা বিয়ৈৰ বেলকনিৰ পৰা চাই চাই শিকি আহিব পাৰিম ।\n: বৰ ভাল কৰিলে চাৰ । পিছে চাৰ যি হ’ল হ’ল বিয়াখনকে আমেৰিকাত পাতি দিয়ক আৰু ।\n: একদম মুখৰ কথা কৈছা হে । বিয়া আমেৰিকাতেই হ’ব । পিছে এতিয়া যাও । বহুত কাম কৰিব আছে । বহু উন্নতি সাধিব আছে । সেয়ে গুগুলত আমেৰিকাৰ বিষয়ে আৰু অলপ পঢ়োগৈ বুইছা । তোমালোকেও আমেৰিকাৰ কথা ভালকৈ জানি বুজি ল’বা দেই বৰ কামত আহে সময়ত ।\n::মৰেল = মাৰিল অফ দি কাহিনী ::\nঅসমত যিয়েই সমস্যা নহওক কিয় তাক প্রথমে আমেৰিকাৰ সতে মিলাব লাগিব । যদি মিলি যায় তেনেহ’লে সমস্যা সমধান বুলি নিচিন্ত মনে শুই পৰক । আৰু মজাৰ কথাটো হ’ল প্রতিতো সমস্যাই মিলি আহিছে আৰু আগলৈও মিলি যাব ।\nকন-ফিউজন :: আমেৰিকা কোনো আবিষ্কাৰ কৰিছিল আচলতে কলম্বাছে নে হাঁহিৰামে ??\nমিচা ক’লে কি ডাল হব শিতানৰ আন লেখা পঢ়িবলৈ ইয়াত ক্লিক কৰক৷\nলেখকৰ ব্লগলৈ যাবলৈ ইয়াত ক্লিক কৰক


Home ANALYSIS CHINTAN DIPANKAR MALLA BARUAH চিন্তন দীপাংকৰ মল্ল বৰুৱা পৰ্যালোচনা চিন্তন\nxukhdukh.com March 13, 2018 ANALYSIS, CHINTAN, DIPANKAR MALLA BARUAH, চিন্তন, দীপাংকৰ মল্ল বৰুৱা, পৰ্যালোচনা,\nঅসমীয়া ভাষাক ৰক্ষা কৰোঁ আহক\nমহাত্মা গান্ধীয়ে কৈছিল – কেঁচুৱাক শাৰীৰিক বিকাশৰ বাবে মাতৃদুগ্ধৰ যিমান আৱশ্যক, শিশুৰ মানসিক বিকাশৰ বাবে মাতৃভাষাৰ সিমানেই আৱশ্যক। বিশ্বৰ বিভিন্ন দেশত হোৱা অসংখ্য গৱেষণাত প্ৰতিপন্ন হৈছেযে মাতৃভাষাত শিক্ষা গ্ৰহণ কৰাটো শিশুৰ মগজুৰ শ্ৰীবৃদ্ধি আৰু মানসিক বিকাশৰ বাবে অতি প্ৰয়োজনীয়। মাতৃভাষা সলসলীয়াকৈ ক’ব পৰা আৰু মাতৃভাষাত লেখা পঢ়া কৰা শিশুৱে নিজৰ ভাষা সংস্কৃতিৰ প্ৰতি শ্ৰদ্ধাশীল হয়, নতুন কথা আৰু আন ভাষা সোনকালে আয়ত্ব কৰিব পাৰে।\nকিন্তু প্ৰশ্ন হয়, ইমানবোৰ উপকাৰ থকা স্বত্বেও সৰহসংখ্যক মানুহে কিয় ল’ৰা ছোৱালীৰ প্ৰাথমিক শিক্ষাৰ বাবে ইংৰাজী মাধ্যমৰ বিদ্যালয়লৈ ধাৱমান হৈছে? অসমত এতিয়া গাঁৱে-ভূঞে, চহৰে-নগৰে ইংৰাজী মাধ্যমৰ বিদ্যালয়ে গিজগিজাই আছে। আৰ্থিক সামৰ্থ্য থকা প্ৰায় কোনো মানুহেই চৰকাৰী বিদ্যালয়লৈ ল’ৰা-ছোৱালী নপঠিয়ায় আৰু ইয়াৰ মুখ্য কাৰণ হ’ল, ব্যক্তিগত খণ্ডৰ বিদ্যালয়বোৰৰ তুলনাত এই বিদ্যালয়বোৰৰ পয়াঁলগা অৱস্থা। আজিলৈকে বহুতো চৰকাৰী বিদ্যালয়ত বিশুদ্ধ পানী যোগান আৰু চফা শৌচাগাৰ-প্ৰস্বাৱগাৰৰ ব্যৱস্থা হোৱা নাই। শেহতীয়াকৈ স্বচ্ছ ভাৰত অভিযানৰ অধীনত বহুতো চৰকাৰী বিদ্যালয় শৌচাগাৰ – প্ৰস্বাৱগাৰ নিৰ্মাণ হৈছে। অসম চৰকাৰে শেহতীয়াকৈ গুণোত্সৱ উদযাপনৰ জৰিয়তে অসমীয়া মাধ্যমৰ চৰকাৰী বিদ্যালয়সমূহৰ গুণগত মান উন্নত কৰাৰ চেষ্টা কৰিছে, এই বিদ্যালয়সমূহত ছাত্ৰভৰ্তিৰ সংখ্যাও বৃদ্ধি হোৱা বুলি শিক্ষামন্ত্ৰীয়ে ঘোষণা কৰিছে। কিন্তু এতিয়াও গৰিষ্ঠসংখ্যক চৰকাৰী বিদ্যালয়ে আজিৰ সময়ৰ অভিভাৱকে দাবী কৰা গুণগত মান প্ৰদান কৰিব পৰা নাই। শিক্ষাৰ গুণগত মানৰ উন্নতি কৰিবলৈ হ’লে কেৱল বিদ্যালয়ৰ আন্ত:গাঁঠনিৰ উন্নতি কৰিলেই নহ’ব। শিক্ষকৰ গুণগত মানো উন্নত কৰিব লাগিব। অতি পৰিতাপৰ কথাযে দীৰ্ঘদিন ধৰি আমাৰ ৰাজ্যখনত শিক্ষক নিযুক্তিত চলি আহিছে সীমাহীন দুৰ্নীতি আৰু স্বজনতোষণ। ৰাজনৈতিক নেতাসকলে মইমতালিৰে তেওঁলোকৰ সমৰ্থকসকলৰ মাজত শিক্ষকৰ চাকৰি বিলাই আহিছে। এইবোৰ কাৰণতে বহুতো অযোগ্য ব্যক্তিয়ে চৰকাৰী বিদ্যালয়ৰ শিক্ষক হিচাপে কাম কৰি আছে। অৱশ্যে টে’ট পৰীক্ষাৰ যোগেদি মেধাভিত্তিত শিক্ষক নিযুক্তি আৰম্ভ হোৱাৰ পাছৰে পৰা শিক্ষাদানৰ গুণগত মানত কিঞ্চিত হ’লেও পৰিৱৰ্তন আহিছে।\nদ্বিতীয়তে, সাধাৰণ মানুহৰ অসমীয়া মাধ্যমৰ চৰকাৰী বিদ্যালয়ৰ প্ৰতি অনীহাৰ আন এটা কাৰণ হ’ল এই বিদ্যালয়সমূহত শিক্ষাৰ পৰিৱেশৰ অভাৱ। লোকপিয়ল, ৰাষ্ট্ৰীয় নাগৰিকপঞ্জীৰ উন্নীতকৰণ, ভোটাৰ তালিকা প্ৰস্তুতকৰণ আদি এশ এটা অতিৰিক্ত চৰকাৰী কামৰ বোজা শিক্ষকসকলে কান্ধ পাতি ল’বলগীয়া হয়। ইয়াৰ ফলত এই বিদ্যালয়সমূহত প্ৰয়োজনীয় পাঠদানৰ বাবে সময়ৰ অভাৱ হয়। তদুপৰি আজিৰ সময়ত চৰকাৰী বিদ্যালয়সমূহ হৈ পৰিছে বিভিন্ন দল-সংগঠনৰ পৃষ্ঠভূমি স্বৰূপ। কম বয়সৰ পৰাই স্কুলীয়া ছাত্ৰৰ মাজত বিভিন্ন জনগোষ্ঠীয় আৰু অন্যান্য ছাত্ৰ সংগঠনে প্ৰভাৱ বিস্তাৰ কৰিছে। স্কুলীয়া দিনৰ পৰাই তেওঁলোকে বিভিন্ন আন্দোলন আৰু প্ৰতিবাদৰ কাৰ্যসূচীৰে ছাত্ৰ ৰাজনীতিত জড়িত হৈ পৰাৰ ফলত অধ্যয়ন বিমুখতাই গঢ় লৈ উঠে। ছাত্ৰ ছাত্ৰীসকলে সৰুৰে পৰা সৃষ্টিশীল কাম, অধ্যয়ন বা খেলা ধূলাত জড়িত হোৱাৰ সলনি ছাত্ৰ ৰাজনীতিত সোমাই পৰি সহজলভ্য ধন ঘটাৰ পথ বিচাৰিবলৈ লয়। এই কাৰণতেই অসমৰ সৰহভাগ ছাত্ৰ-ছাত্ৰীয়ে নিজকে ৰাষ্ট্ৰীয় পৰ্য়ায়ৰ প্ৰতিযোগিতাৰ বাবে যোগ্য কৰি তুলিব নোৱাৰে। কিন্তু ব্যক্তিগত খণ্ডৰ বিদ্যালয়সমূহ কম বেছি পৰিমাণে এনে প্ৰভাৱৰ বাবে মুক্ত হৈ আছে। সেয়েহে বহুতো অভিভাৱকে নিজৰ ল’ৰা ছোৱালীৰ ভৱিষ্যতৰ কথা চিন্তা কৰি অসমীয়া মাধ্যমৰ চৰকাৰী বিদ্যালয়ত ল’ৰা-ছোৱালীক পঢ়ুৱাব নোখোজে।\nতৃতীয়তে, অসমীয়া মাধ্যমৰ চৰকাৰী বিদ্যালয়ত পঢ়ি অহা ল’ৰা ছোৱালীয়ে ভৱিষ্যতৰ জীৱনত ইংৰাজী মাধ্যমৰ ল’ৰা ছোৱালীৰ তুলনাত হীনমন্যতাত ভোগে আৰু সুযোগ সুবিধা কমকৈ পায় বুলি এটা বদ্ধমূল ধাৰণা সাধাৰণ মানুহৰ মাজত গা কৰি উঠিছে। আজিৰ পৰিৱৰ্তনশীল পৃথিৱীত ইংৰাজী সলসলীয়াকৈ ক’ব পৰা ইংৰাজী মাধ্যমত পঢ়ি অহা ল’ৰাজনে যথেষ্ট গুৰুত্ব আৰু নিযুক্তিৰ সুযোগ লাভ কৰাটো সত্য। কিন্তু তাৰ তুলনাত অসমীয়া মাধ্যমত পঢ়ি আহি অসমীয়াত সুন্দৰকৈ কথা ক’ব পৰা ল’ৰাটোৱে সেইখিনি সুযোগ সুবিধা লাভ নকৰে। অতি পৰিতাপৰ কথাযে, আমি অসমীয়াসকল আবেগেৰে অতি জাতীয়তাবাদী যদিও আমাৰ কথাই কামে সেইখিনি প্ৰতিফলিত নহয়। আমি এতিয়াও অসমত অসমীয়া ভাষা সকলো ক্ষেত্ৰতে প্ৰয়োগ কৰিব পৰা নাই। অসমলৈ কাম কৰিবলৈ অহা বাহিৰৰ মানুহৰ বাবেও অসমীয়া জনাটো প্ৰয়োজনীয় নহয়। অসমীয়া নাজানিলেও মানুহে অসমত কোনো সমস্যাৰ সন্মুখীন নোহোৱাকৈ চাকৰি, বেপাৰ বাণিজ্য কৰি থাকিব পাৰে। অৱশ্যে আজিকালি দৃশ্য-শ্ৰব্য সংবাদ মাধ্যমত অসমীয়াত সংবাদ আহৰণ আৰু পৰিৱেশনত অসমীয়া ভাষাৰ ওপৰত থকা দখলৰ গুৰুত্ব বাঢ়িছে।\nচতুৰ্থতে, আন বহুতো ৰাজ্যৰ দৰে অসমৰ সকলো স্কুলতে (ব্ৰহ্মপুত্ৰ উপত্যকাত) অসমীয়া ভাষাটো বাধ্যতামূলক কৰা হোৱা নাই। ব্যক্তিগত খণ্ডৰ বিদ্যালয় সমূহত অসমীয়া ভাষা ঐচ্ছিক বিষয় হিচাপে শিকোৱা হয় যদিও ভাষাটোত যথোপযুক্ত গুৰুত্ব দিয়া নহয় বুলি সময়ে সময়ে অভিযোগ উত্থাপিত হয়। সেইদৰে কেন্দ্ৰীয় বিদ্যালয়, নবোদয় বিদ্যালয় আদি কেন্দ্ৰীয় চৰকাৰে পৰিচালনা কৰা বিদ্যালয় সমূহত অসমীয়া ভাষাৰ অস্তিত্ব নাই বুলিবই পাৰি। ইয়াৰ ফলত অসমৰ অসমীয়া ছাত্ৰ ছাত্ৰীৰ মাজতেই অসমীয়া ভাষাটোক হেয়জ্ঞান কৰাৰ মানসিকতা গঢ়ি উঠাটো পৰিলক্ষিত হয়। অসমত অসমীয়া ছাত্ৰ ছাত্ৰীৰ বাবেই যদি অসমীয়া ভাষা বাধ্যতামূলক কৰিব পৰা নাযায়, আৰু ক’ত পৰা যাব? চৰকাৰে শেহতীয়াকৈ অসমৰ বিদ্যালয়সমূহত অসমীয়া ভাষা বাধ্যতামূলক কৰিব বুলি ঘোষণা কৰিছে। এই ঘোষণা যিমান সোনকালে কাৰ্যকৰী হয়, সিমানেই মংগল।\nমন কৰিবলগীয়া কথাযে অসমত প্ৰযোজ্য হৈ থকা চৰকাৰী ভাষা আইন, ১৯৬০ ৰ অনুচ্ছেদ ৩ অনুসৰি অসমৰ সকলো চৰকাৰী কাম কাজত অসমীয়া ভাষা ব্যৱহাৰ কৰাটো বাধ্যতামূলক। এই আইনত কোৱা হৈছেযে ভাৰতৰ সংবিধানৰ ২১৩ অনুচ্ছেদ অনুযায়ী ৰাজ্যিক বিধানসভাৰ দ্বাৰা গৃহীত সকলো আইন, বিধানসভাত উত্থাপন কৰিবলগীয়া সকলো বিধেয়ক আৰু ইয়াৰ ওপৰত আনিবলগীয়া সংশোধনী আৰু ভাৰতীয় সংবিধান অনুযায়ী ৰাজ্যিক চৰকাৰে জাৰি কৰা সকলো আদেশ, নিয়মাৱলী, উপবিধি বা ৰাজ্যিক বিধানসভাৰ দ্বাৰা প্ৰণীত যিকোনো আইন ৰাজপত্ৰত অসমীয়া ভাষাতে প্ৰকাশিত হ’ব। কিন্তু আজি পৰ্যন্ত এই আইনখন কাৰ্যক্ষেত্ৰত দেখিবলৈ পোৱা হোৱা নাই। অসম চৰকাৰী ভাষা আইনমতে ৰাজহুৱা আবেদন অসমীয়া ভাষাত কৰিব লাগে আৰু ৰাজহুৱা আবেদনৰ উত্তৰো অসমীয়া ভাষাতে দিব লাগে। কিন্তু সুদীৰ্ঘ সময় পাৰ হৈ যোৱাৰ পাছতো আজিলৈকে চৰকাৰৰ তৰফৰ পৰা অসমীয়াত লিখা ৰাজহুৱা আবেদনৰ উত্তৰ অসমীয়াত দিয়াটো প্ৰচলিত নহ’ল। অসমত চৰকাৰী চাকৰি কৰিবলৈ অসমীয়া ভাষা জনাটো প্ৰয়োজনীয় নহয়, কাৰণ প্ৰায় সকলো যোগাযোগ, চিঠি পত্ৰৰ আদান-প্ৰদান ইংৰাজী ভাষাতে কৰা হয়। বৰং ইংৰাজী ভাষাত দখল থকাসকলে এই ক্ষেত্ৰত বিশেষ সুবিধা লাভ কৰে। ইমান দিনে জাতীয়তাবাদী আন্দোলনেৰে মুখৰিত হৈ থকা অসমত কোনো জাতীয়তাবাদী সংগঠনে অসমত চৰকাৰী ভাষা আইন, ১৯৬০ কঠোৰভাৱে বলবৎ কৰাৰ প্ৰবল দাবী উত্থাপন নকৰিলে। অসমত চৰকাৰী চাকৰি কৰিবলৈ অসমীয়া ভাষাত লিখিব পঢ়িব পৰাটো বাধ্যতামূলক কৰিবলৈও সজোৰে দাবী উত্থাপন হোৱাটো কেতিয়াও চকুত পৰা নাই।\nঅসমীয়া ভাষাক চিৰ চেনেহী ভাষা জননী বুলি শ্লোগান দিয়া অসম সাহিত্য সভায়ো এই অতি গুৰুত্বপূৰ্ণ বিষয়টোত প্ৰায় নিৰৱতা অৱলম্বন কৰিছে। এই কথা ঠিকযে, অসমীয়া ভাষাক ৰক্ষা নকৰিলে অসম সাহিত্য সভাও নাথাকে। ইমানদিনে প্ৰতিখন চৰকাৰে অসমীয়া চৰকাৰী ভাষা আইন, ১৯৬০ৰ প্ৰতি দেখুৱাই অহা অৱজ্ঞা আৰু অৱমাননাৰ বিৰুদ্ধে অসম সাহিত্য সভা আৰু সদৌ অসম ছাত্ৰ সন্থাৰ দৰে জাতীয় সংগঠন গৰজি উঠিব নালাগিছিলনে? অসম সাহিত্য সভাই ইংৰাজী ফলকত ক’লা ৰং সনাৰ দৰে কাৰ্যসূচী লোৱাৰ সলনি চৰকাৰী কাম কাজত চৰকাৰী ভাষা আইন অনুসৰি অসমীয়া ভাষা প্ৰয়োগ কৰিবলৈ চৰকাৰক বাধ্য কৰাটোহে অধিক সমীচিন হ’লহেতেন। অসম সাহিত্য সভাই ঢোলে ডগৰে ৰাজকীয় অধিৱেশন অনুস্থিত কৰাৰ লগতে সাধাৰণ মানুহৰ সকলো আদান প্ৰদান আৰু ভাব বিনিময়ত অসমীয়া ভাষাটো বাধ্যতামূলক কৰাৰ ওপৰত অধিক গুৰুত্ব দিয়া উচিত। আমি সচেতন হোৱা ভাল যে, অসমীয়া জাতিৰ অস্তিত্ব ৰক্ষা কৰিবলৈ অসম চুক্তি বা ৰাষ্ট্ৰীয় নাগৰিকপঞ্জী যিমানেই গুৰুত্বপূৰ্ণ, অসম চৰকাৰী ভাষা আইন, ১৯৬০ কঠোৰভাৱে বলবৎ কৰাটো আৰু অসমত অসমীয়া ভাষাৰ শ্ৰেষ্ঠতা প্ৰতিপন্ন কৰাটোও সমানেই গুৰুত্বপূৰ্ণ। অসমত সকলো চৰকাৰী কাম কাজ আৰু নীতি নিৰ্দেশনাৰ ভাষা হিচাপে অসমীয়াক বাধ্যতামূলক কৰাটো হৈছে অসমীয়া ভাষাক ৰক্ষা কৰাৰ প্ৰথম খোজ।\nঅসমৰ জাতীয়তাবাদী নেতাসকলে অসমীয়া আবেগক লৈ দীৰ্ঘদীন ধৰি ৰাজনীতি কৰি আহিছে যদিও হাতে কামে অসমীয়া ভাষাটো ৰক্ষা কৰিবলৈ একো ব্যৱস্থা হাতত লোৱা নাই। অতি হাস্যকৰ কথাযে, যিসকলে অসমীয়া ভাষা আৰু অসমীয়া জাতিৰ অস্তিত্বৰ কাৰণে আন্দোলন কৰি আহিছে, তেওঁলোকেই নিজৰ ল’ৰা ছোৱালীক অসমীয়া মাধ্যমৰ চৰকাৰী বিদ্যালয়ত পঢ়ুৱাই আদৰ্শ দেখুৱাব পৰা নাই। নিজৰ ল’ৰা-ছোৱালীৰ ভৱিষ্যতৰ কথা চিন্তা কৰিয়েই হয়তো তেওঁলোকে অসমত চৰকাৰী চাকৰি কৰিবলৈ অসমীয়াত লিখিব পঢ়িব জনাটো বাধ্যতামূলক কৰাৰ বাবে দাবী কৰা নাই। অসমত চৰকাৰী চাকৰিৰ বাবে হোৱা লিখিত পৰীক্ষাত অসমীয়াত এখন ৰচনা লিখাটো বাধ্যতামূলক আৰু নিয়োগৰ বাবে নিৰ্ণায়ক মাপকাঠী হোৱাটো প্ৰয়োজনীয়। অসমত সৃষ্টি হোৱা ব্যক্তিগত খণ্ডৰ পদসমূহত নিয়োগৰ বাচনি পৰীক্ষাৰ বাবে বাবেও অসমীয়া ভাষাৰ ব্যৱহাৰিক জ্ঞান এক প্ৰয়োজনীয় মাপকাঠি হোৱাটো বাঞ্চনীয়। এই ক্ষেত্ৰত চৰকাৰে কঠোৰ আইন প্ৰণয়ন কৰা উচিত। এনে ব্যৱস্থাৰে অসমৰ চাকৰিত বহিৰাগত প্ৰাৰ্থীৰ দপদপনিও প্ৰতিহত কৰিব পৰা যায়।\nঅসমীয়া ভাষাৰ বাবে ইতিবাচক কথা হ’লযে, ছ’ছিয়েল মেডিয়া বিশেষকৈ ফে’চবুকৰ জৰিয়তে অসমীয়া ভাষা ব্যৱহাৰৰ ক্ষেত্ৰত এক নৱজাগৰণৰ সূচনা হৈছে। ফে’চবুকত ইংৰাজীত লিখা বহুতো অসমীয়া মানুহে এতিয়া অসমীয়া লিপি ব্যৱহাৰ কৰিবলৈ লৈছে। অসমীয়া লিখিবলৈ সুবিধা হোৱাকৈ বিভিন্ন ছফটৱেৰ সহজলভ্য হোৱাৰ লগে লগে অসমীয়া ভাষা ব্যৱহাৰকাৰীৰ সংখ্যা বাঢ়িছে। লগে লগে বৃদ্ধি পাইছে ফে’চবুকৰ মজিয়াত অসমীয়া ভাষাৰ সাহিত্য সংস্কৃতিৰ চৰ্চা। ফে’চবুকৰ বিভিন্ন গ্ৰুপত অসংখ্য মানুহে নিয়মীয়াকৈ সাহিত্য চৰ্চা কৰি আছে। অসমীয়া ভাষাত লেখকৰ সংখ্যা বৃদ্ধি পোৱাটো নি:সন্দেহে আশাৰ বতৰা। ফে’চবুকৰ জৰিয়তে আত্মপ্ৰকাশ কৰা কেইবাজনো লেখকৰ গ্ৰন্থ ইতিমধ্যে প্ৰকাশ পাইছে। এয়া অসমীয়া ভাষা-সংস্কৃতিৰ বাবে শুভলক্ষণ।\nবিশ্বৰ বহুতো দেশতে ইংৰাজী ভাষাৰ প্ৰচলন অতি সীমিত। জাপান, জাৰ্মানী, ফ্ৰান্স, ইটালি, কোৰিয়া, ৰাছিয়া, চীনদেশ আদিয়ে নিজৰ ভাষাৰ জৰিয়তেই প্ৰগতিৰ বাটত আগুৱাই গৈছে। সেয়েহে কেৱল ইংৰাজী ভাষা জানিলেই গুণী জ্ঞানী হ’ব পাৰি, এই ধাৰণাটো অবান্তৰ। কিন্তু মাতৃভাষাৰ শিক্ষাৰ প্ৰতি মানুহক আকৰ্ষিত কৰিবলৈ মাতৃভাষাৰ জৰিয়তে ব্যক্তিগত উত্কৰ্ষ সাধনৰ পৰিৱেশ ৰচনা হ’ব লাগিব। অসমীয়া মাধ্যমত অধ্যয়ন কৰা ছাত্ৰ ছাত্ৰীয়ে ভৱিষ্যত জীৱনত হীনমন্যতাত ভূগিব নালাগিব আৰু তেওঁলোকেও ইংৰাজী মাধ্যমত পঢ়া ল’ৰা ছোৱালীৰ সমানেই সুবিধা পাব লাগিব। তাৰ কাৰণে লাগিব চৰকাৰ আৰু সাধাৰণ ৰাইজৰ উমৈহতীয়া প্ৰয়াস। অসমৰ অস্তিত্ব ৰক্ষাৰ দাবীৰে আমি বহুতো আন্দোলন কৰিলোঁ। এইবাৰ অসমীয়া ভাষাৰ ৰক্ষাৰ বাবে এক প্ৰচেষ্টা হাতত লওঁ আহক। আমি অসমীয়া মানুহে দৈনন্দিন জীৱনৰ সকলো কাম-কাজ, চৰকাৰী আবেদন-নিবেদনত অসমীয়া ভাষাৰ ব্যৱহাৰ কৰিবলৈ আৰম্ভ কৰোঁ আৰু চৰকাৰৰ ওচৰতো দাবী জনাওঁ যে, অসম চৰকাৰী ভাষা আইন, ১৯৬০ৰ মৰ্যদা ৰাখি চৰকাৰেও সকলো চৰকাৰী নথি-পত্ৰ, নীতি-নিৰ্দেশনাত অসমীয়াৰ ব্যৱহাৰ সুনিশ্চিত কৰে। সকলোৱে মিলি অসমীয়া ভাষাটো ৰক্ষা কৰোঁ আহক।\nলেখকৰ নিজা ব্লগঃ http://likhoni.blogspot.in/ লেখাটি আমাৰ অসম কাকততো প্ৰকাশ পাইছে।\nTags # ANALYSIS # CHINTAN # DIPANKAR MALLA BARUAH # চিন্তন # দীপাংকৰ মল্ল বৰুৱা # পৰ্যালোচনা\nBy xukhdukh.com on March 13, 2018\nLabels: ANALYSIS, CHINTAN, DIPANKAR MALLA BARUAH, চিন্তন, দীপাংকৰ মল্ল বৰুৱা, পৰ্যালোচনা


জয়মতী কুঁৱৰী (নাটক) - অসমীয়া ৱিকিপিডিয়া\nজয়মতী কুঁৱৰী (ইংৰাজী: Joymoti Kunwari) হৈছে সাহিত্যৰথী লক্ষ্মীনাথ বেজবৰুৱাদেৱৰ দ্বাৰা ৰচিত এখন উল্লেখযোগ্য বুৰঞ্জীমূলক নাটক। এই নাটকত বেজবৰুৱাই অসম বুৰঞ্জীৰ যুগৰ চিত্ৰ আকোঁতেও শ্বেইক্সপীয়েৰৰ চৰিত্ৰ আৰু চিত্ৰৰ ছাঁ পৰিছে। ইয়াৰ জৰিয়তে বেজবৰুৱাই অসমীয়া নাট্য সাহিত্যৰ সমৃদ্ধি সাধনত অশেষ অৰিহণা যোগাইছিল।\nলক্ষ্মীনাথ বেজবৰুৱা (ইংৰাজী: Laksminath Bezbarua; ১৮৬৪-১৯৩৮) আধুনিক অসমীয়া সাহিত্যৰ এজন পথ-প্ৰদৰ্শক। কবিতা, নাটক,গল্প, উপন্যাস, প্ৰবন্ধ, ৰম্যৰচনা, সমালোচনা, প্ৰহসন, জীৱনী, আত্মজীৱনী, শিশুসাহিত্য, ইতিহাস অধ্যয়ন, সাংবাদিকতা আদি সকলো দিশতে বেজবৰুৱাৰ অৱদান অমূল্য। কৃপাবৰ বৰুৱা ছদ্মনামত বেজবৰুৱাই সাহিত্য সৃষ্টি কৰি এজন সমাজ সংস্কাৰক হিচাপেও চিনাকি দিছে।\nবেজবৰুৱাৰ আটাইকেইখন বুৰঞ্জীমূলক নাটকতে শ্বেইক্সপীয়েৰৰ নাটকৰ প্ৰভাৱ অসীম। শ্বেইক্সপীয়েৰৰ নাটকৰ আৰ্হিতে বেজবৰুৱাই নাটকবোৰত উপ-কাহিনীৰ সংযোগ কৰিছে। এই নাটকখনত সেউতী আৰু দিলিহিয়াল ফুকন সংক্ৰান্ত এটা উপ-কাহিনী সংযোগ কৰি বিষয়বস্তুৰ সৰ্বজনীনতা বৃদ্ধি কৰিবলৈ যত্ন কৰিছিল। শ্বেইক্সপীয়েৰৰ দৰে বেজবৰুৱায়ো এই নাটক খনত সহধৰ্মিতা আৰু বৈপৰীত্যৰ ভিত্তিত চিত্ৰাংকন কৰিছে। বৰগোহাঁই আৰু বুঢ়াগোহাঁই চৰিত্ৰ দুটা বৈপৰীত্যৰ ভিত্তিত অংকন কৰাৰ বিপৰীতে ৰাজমাও আৰু বৰগোহাঁই চৰিত্ৰ দুটা সহধৰ্মিতাৰ ভিত্তিত বেজবৰুৱাই অংকন কৰিছে।\nডালিমী : জয়মতী কুঁৱৰী নাটকখনৰ এটা উল্লেখযোগ্য নাৰী চৰিত্ৰ হৈছে ডালিমী। এই চৰিত্ৰটোত শ্বেইক্সপীয়েৰৰ ‘The Tempest’ নামৰ নাকখনৰ মিৰেণ্ডা নামৰ চৰিত্ৰটোৰ প্ৰভাৱ আছে। মিৰেণ্ডাই যিদৰে বাস কৰা নিৰ্জন দ্বীপটোত ফাৰ্ডিনাণ্ডক লগ পায় আৰু প্ৰথম দৰ্শনতে ভাল পাই পেলায়, ঠিক সেয়া নগা পাহাৰৰ হাবিৰ মাজত ডাঙৰ হোৱা ডালিমীও গদাপাণিৰ প্ৰতি আকৃষ্ট হয়। ড॰ পোনা মহন্তই ডালিমী চৰিত্ৰটোৰ বিষয়ে কৈছে, “মিৰেণ্ডা-ডালিমীৰ সাদৃশ্যক বেছি দূৰ আগুৱাই নিব নোৱাৰি। মিৰেণ্ডা আৰু ফাৰ্ডিনাণ্ডৰ প্ৰেম ডেকা-গাভৰুৰ সাধাৰণ প্ৰেম – যি প্ৰেম শেষত বিয়াত পৰিণত হৈছেগৈ; কিন্তু গদাপাণি-ডালিমীৰ প্ৰেম ডেকা-গাভৰুৰ যৌন প্ৰেমৰ পৰা বহু ওপৰত। ডালিমী যেন তেজ-মঙহৰ ছোৱালী নহয়, তাই যেন এটি কবিতা, এটা সপোন। ”\nখুহুতীয়া পণ্ডিত : এই নাটকৰ খুহুতীয়া পণ্ডিতৰ চৰিত্ৰটো বেজবৰুৱাদেৱে শ্বেইক্সপীয়েৰৰ ‘কিং লীয়েৰৰ’ ফুল চৰিত্ৰ আৰ্হিত নিৰ্মাণ কৰি উলিয়াইছে। ফুলৰ কথাবোৰে লীয়েৰৰ মনত খোৰাক যোগোৱাৰ দৰেই খুহুতীয়া পণ্ডিতৰ কথাবোৰেও বুঢ়াগোহাঁইৰ মনৰ খোৰাক যোগাইছে।\n↑ 1.0 1.1 1.2 1.3 সুব্ৰত জ্যোতি নেওগ (৬ জুলাই, শনিবাৰ ২০১৩). "লক্ষীণাথ বেজবৰুৱাৰ নাটক – ৬ জুলাই". দৈনিক জনমভূমি: ৭ পৃষ্ঠা.\n↑ 2.0 2.1 সুব্ৰত জ্যোতি নেওগ (২৯ জুন, শনিবাৰ ২০১৩). "লক্ষীণাথ বেজবৰুৱাৰ নাটক". দৈনিক জনমভূমি: ৭.\n"https://as.wikipedia.org/w/index.php?title=জয়মতী_কুঁৱৰী_(নাটক)&oldid=234958"ৰ পৰা অনা হৈছে


অসমীয়া জাতি আৰু সংস্কৃতিৰ বিশেষ প্ৰতীক জাপি — Vikaspedia\nঅসমীয়া সংস্কৃতিৰ বাহক, অসমীয়া জাতি আৰু সংস্কৃতিৰ বিশেষ প্ৰতীকৰুপে জাপি সর্বজনবিদিত। জাপি হৈছে বাঁহৰ কাঠী আৰু টকৌ পাতেৰে সজা মাজত টুপ থকা ছাতিৰ সলনি ব্যৱহাৰ কৰা এবিধ ঘূৰণীয়া যতন । অতীজত মূলতঃ ৰ’দ-বৰষুণৰ পৰা ৰক্ষা পাবৰ বাবেই জাপিৰ ব্যৱহাৰ হৈছিল যদিও অসমীয়া সমাজত জাপিৰ এক বিশিষ্ট স্থান আছে; অসমৰ লোক-কলাৰ এক অনুপম চানেকীৰূপেও জাপিয়ে স্বীকৃতি লাভ কৰিছে । চীন দেশত পোনপ্ৰথমে আত্মপ্ৰকাশ কৰা জাপিৰ প্ৰচলন অহোম ৰাজত্বৰ সময়ৰে পৰা অসমত আৰম্ভ হয় । পুৰণি অসমীয়া সমাজত জাপি আছিল সন্মান আৰু আভিজাত্য প্ৰতীক । অ’লৈ-ত’লৈ যোৱাৰ সময়ত সম্ভ্ৰান্ত অসমীয়া মহিলাৰ আবুৰ আৰু আভিজাত্য ৰক্ষাৰ নিমিত্তে জাপিৰ ব্যৱহাৰ হোৱাৰ কথা জনা যায় । একেদৰে ৰজা ডা-ডাঙৰীয়া আৰু সত্ৰাধিকাৰসকল ভ্ৰমণলৈ যাওঁতেও জাপি ধৰি যোৱাৰ নিয়ম আছিল । ৰূপসজ্জা তথা ব্যৱহাৰৰ ফালৰ পৰা জাপিৰ সুকীয়া সুকীয়া নাম আছে । নামবোৰৰ পৰাই জাপিৰ ৰূপসজ্জা, গঠনৰ আৰু ব্যৱহাৰৰ আভাস পাব পাৰি । যেনেঃ গৰখীয়া জাপি, পানী জাপি, বনুৱা জাপি, হালোৱা জাপি, উকা জাপি, ফুলাম জাপি, টকৌ গছৰ পাত, বাঁহ-বেতেৰে সজা পদুমীয়া জাপি, সৰুদৈয়া জাপি, বৰজাপি আদি । বাৰেৰহণীয়া সূতাৰে নির্মিত গুণা, সোণৰ গুণাৰে বুটা বাছি নির্মাণ কৰা জাপি আছিল আহোম ৰাজবিষয়াসকলৰ পদমর্যাদা অনুসৰি পোৱা সাজ-সজ্জাৰো অন্তর্ভুক্ত সামগ্ৰী । বিয়া আদিৰ দৰে মাংগলিক উত্সৱতো জাপিৰ এক বিশেষ ভূমিকা আছিল । আজিকালি অৱশ্যে জাপিৰ ব্যৱহাৰ কমি আহিছে যদিও গৃহশোভাৰ উপকৰণ হিচাপে, সন্মানীয় উপহাৰ হিচাপে আৰু তোৰণ আদি সজাৰ কামত ইয়াৰ বহুল ব্যৱহাৰ হৈ আহিছে । কামৰুপ জিলাৰ ঠাই বিশেষ আৰু তেজপুৰ আকর্ষণীয় ফুলাম জাপি নির্মাণৰ বাবে প্ৰখ্যাত । জাপি-সংশ্লিষ্ট এক নৃত্যইও (জাপি নৃত্য) অসমত জনপ্ৰিয়তা অর্জন কৰিছে । গাঁৱৰ খেতিয়কসকলৰ মাজত সৰু উকা জাপিৰ প্ৰচলন আজিও আছে ।এই জাপিৰ বিষয়েই আমি আমাৰ পাঠকসকলক জনাব বিচাৰিছো৷ আমাৰ অসমত আমি জাপি বুলি ক’লে সাধাৰণতে নলবাৰীৰ জাপিৰ কথাহে জানো৷ সৰু সৰু জাপিবোৰ তাত ৰঙা-সেউজীয়া কাপোৰ লগোৱা জাপিবোৰ৷ কিন্তু আমি আজি আপোনালোকক জনাম এই নলবাৰীৰ নহয়, গোলাঘাটৰ এখন গাৱৰ কথা য’ত গাৱঁখনৰ প্ৰায় সকলোয়েই এই শিল্পৰ লগত জড়িত৷ আমি নলবাৰীৰ কথা সকলোয়ে জানো৷ কিন্তু গোলাঘাটৰ এই গাৱখনৰ লোকসকলে নিৰবে- এই সাধনা কৰি আহিছে প্ৰায় তিনিপুৰুষ ধৰি৷ গাঁৱখনৰ লোকসকলে প্ৰধানকৈ উকা জাপি বনাই দুটা বেলেগ বেলেগ জোখৰ৷ গৰখীয়া বা হালোৱাৰ কাৰণে বনোৱা জাপিটো অলপ বেচি বহল- ডাঙৰ আৰু ৰোৱনীৰ কাৰণে বনোৱা জাপিটো অলপ সৰু৷\nগোলাঘাটৰ শ্ৰী অপুৰ্ব বল্লভ গোস্বামীদা আৰু মই গৈছিলো গোলাঘাটৰ নাহৰণি খাট গাৱলৈ, পণ্ডিত হেমচন্দ্ৰ গোস্বামী পথৰ পৰা মাত্ৰ চাৰি কিল’মিটাৰ ভিতৰত৷ আমাক বাট দেখুৱাই লৈ গৈছিল ছাইফুল হুছেইনদাই৷ এই নাহৰণি গাঁওত প্ৰায় ৫০-৬০ ঘৰ মানুহ এই জাপি শিল্পৰ লগত জড়িত৷ আমি দেখিবলৈ পাইছিলো এই গাঁওখনত হিন্দু – মুছলিমৰ সম্প্ৰীতিৰ বান্ধোন, এক ধৰণৰ ভাতৃত্ববোধ৷ ইয়াত হিন্দু কৈৱৰ্তসকল আৰু মুছলিমসকলে একেলগে বসবাস কৰিছিলে৷ গাৱঁখনৰ সকলোকে লগ কৰা সম্ভৱ নহয় কাৰণেই আমি লগ কৰিছিলো হৰেণ দাসক৷ দাসৰ বৰ্তমান তেওঁৰ পত্নী আৰু সৰু লৰাটোৰে সৈতে তিনিজনীয়া সংসাৰ৷ তেওঁৰ দেউতাক প্ৰদীপ আৰু ককাক ক’লাপানী দাস, ক্ৰমে তিনি পুৰুষ এই জাপি শিল্পৰ লগতে জড়িত৷ আৰু বৰ্তমান তেওঁৰ পত্নী তিতাবৰৰ জীয়ৰি শ্ৰী মতী লুলুমাই দাসও স্বামীৰ সহায়কাৰী ৰূপে এই শিল্পৰ লগত জড়িত৷ গোস্বামীদাই তেওঁলোকক সুধিছিলে কেনেকৈ, কি দৰে তেওঁলোক এই ব্যৱসায়ৰ লগত জড়িত; দিনে কিমান বনাব পাৰে, বছৰত কিমান বনাই, জাপিৰ কাৰণে প্ৰয়োজন হোৱা বাহঁ, বেত, টকৌ পাত সমুহ ক’ৰ পৰা যোগান পায় ইত্যাদি বিভিন্ন প্ৰশ্ন৷ ছাইফুল হুছেইনে আমাক সঠিক উত্তৰবোৰ বিচাৰিলোৱাত সহায় কৰিছিলে৷\nতেওঁলোকে কৈ যোৱাৰ লগতে, আমাক হাতে কামে জাপি কেনেদৰে বনাই সেইয়াও দেখুৱাইছিলে৷ তেওঁলোকে কৈ গৈছিল, “আমি সৰুৰে পৰাই এইদৰে জাপি বনাই আহিছো৷ আমাৰ ককাই বনাইছিলে, আমাৰ দেউতাই বনাইছিলে, এতিয়া মই বনাইছো৷ নাজানো আৰু আমাৰ লৰা-ছোৱালীয়ে জাপি বনাবনে নাই৷ আমি দিনে ১০ টা মান জাপি বনাও তিনি-চাৰিজনে লগ লাগি৷ এই তিনি-চাৰিজনৰ মাজত মোৰ শ্ৰীমতীও আছে৷ তেওঁও আমাৰ লগতে সমানে সহায় কৰে৷ আমি সৰু থাকোতে জাপি বনাবলে দৰকাৰ হোৱা টকৌ পাত ওচৰতে পাইছিলো৷ আমাৰ এইবিলাকতে আছিলে৷ এতিয়া আমি যোৰহাট পানীচকুৱাৰ পৰা আনিব লাগে খনে চাৰিটকাকৈ ৷ আৰু সেই পাতটো যদি আমি ইয়াতে কিনো আমি দিব লাগে আঁঠ টকা৷ সেইদৰে বাঁহো ঘৰৰে আছিলে এতিয়া কেতিয়াবা কিনিব লাগে৷ বেত ও কিনিব লাগে৷ আগতে বস্তুৰ দাম কম আছিল, জাপিও বেছি বিক্ৰি হৈছিল৷ এতিয়া বস্তুৰ দামও বাঢ়িলে, জাপিও কম বিক্ৰি হয়৷ জাপিনো কিনিব কোনে, আজিকালি মানুহবোৰে খেতিয়ে নকৰে৷ আগৰ লেখিয়াকৈ ৰাইজে খেতিডৰা পাতোতেও আগৰ দৰে হাহিঁ-ফূৰ্টি কৰি নকৰে৷ সবেই গাই-গুটিয়াকে কৰে৷” এইয়া সহজ সৰল ______ দাসৰ বক্তব্য৷\nআমি দেখিবলৈ পাইছিলো জাপি বনাবলৈ থকা নিদিষ্ট ঠাইডোখৰত প্ৰায় ৩০ছেঃমিঃ ব্যাসাৰ্ধৰ এটা ফাৰ্মা৷ ফাৰ্মা মানে কেচা মজিয়াখনত কৰি লোৱা এটা মিহি জোঙা ১০ছেঃমিঃ দ’ গাত৷ আমি দেখিবলৈ পাইছিলো, তেওঁলোকে মাজত ত্ৰিংকুশটো দি কিনাৰটো বহল বাঁহ-বেতেৰে বৈ উলিওবা দুখন চালনিৰ দৰে মেলাহি ঢাল ফৰ্মাটোৰ ওপৰত লৈ ল’লে৷ তাৰপাছত এখন আতৰাই লৈ আনখনৰ ওপৰত এফালৰ পৰা মিহিকৈ পানীত টিয়াই লোৱা শুকান টকৌ গছৰ পাত মেলি গ’ল৷ এইদৰে মেলি সম্পুৰ্ণ কৰি তাৰ ওপৰত আনখন ঢাল দি চাৰিওফালে চাৰিওফালে বেজি সুঁতা লৈ গাঁঠি দিবলৈ আৰম্ভ কৰিলে৷ এইদৰে মাজত আৰু কাষত গাঁঠি দিয়াৰ পাছত কাষৰত বেছি দীঘল হৈ থকা পাতবোৰ কাটি দিলে৷ ইতিমধ্যে প্ৰায় সম্পুৰ্ণ হৈ উঠা জাপিটোৰ শেহতীয়া কাৰুকাৰ্য্য হিচাপে পুনৰ ফাৰ্মাটোত বহুৱাই চাৰিওফালে ভৰিৰে গচকিবলৈ আৰম্ভ কৰিলে৷ এইদৰে গচকি তেওঁলোকে অলপ ঠেক হৈ যোৱা জাপিটোক আমি সদায় দেখি থকা আকাৰটো দিলে আৰু ৰ’দত শুকাবলৈ দিলে৷\nতেওঁলোকে কৈছিলে যে, বছেৰেকত তেওঁলোকৰ এটা এটা পৰিয়ালে ৫০০-৬০০ তেনেকৈ জাপি বিক্ৰি কৰে৷ তেওঁলোকে কোনো এটা পৰিয়ালে কুঁহিয়াৰ খেতি কৰে, কোনোয়ে নিজৰ বাৰীত চাহগছ লগাইছে, বতৰৰ শাক-পাছলিৰ খেতি কৰিও উপাৰ্জন কৰে, যি সকলৰ দ’-মাটি আছে তেওঁলোকে এতিয়া ধান খেতিও কৰে৷ এইদৰে বেলেগ কামৰ মাজে মাজে সময় উলিয়াই তেওঁলোকে গোটেই বছৰটোয়েই জাপি বনাই ৰাখি থয়৷ আৰু এপ্ৰিল মাহৰ পৰা ছীজন অহা মাত্ৰক বিক্ৰি কৰে৷ ছীজনত তেওঁলোকে দৈনিক ১০টালৈকে জাপি বনাই বুলি আমাক জনাইছিল ৷ আমি ভাৱি চাইছিলো এইদৰে এঘৰ মানুহে ৫০০ টা জাপি বিক্ৰিলে ৫০-৬০ ঘৰ মানুহে বছেৰেকত প্ৰায় ২০-২৫ হেজাৰ জাপিৰ চাহিদা পূৰাই আহিছে সমগ্ৰ অসমতে৷ তেওঁলোকে জনোৱা ম’তে কেতিয়াবা কোনো চাপ্লায়াৰে আহি পাইকাৰী হাৰত সৰহীয়াকৈ জাপিবোৰ লৈ যায়৷ তেতিয়া জাপিৰ চাহিদা বাঢ়ে আৰু তেওঁলোকৰ অলপ সুবিধা হয়৷\nকবলৈ গ’লে জাপি খেতিয়কসকলৰ প্ৰধান সম্পদ কেইটাৰ ভিতৰত এবিধ৷ কথাতে আছে – “জাপি, লাঠি, তিয়নি নেৰিবিঐ বিয়নি…” ৷ চৰকাৰেও মাজে সময়ে খেতিয়কক জাপি বিতৰণ কৰাৰ কথা আমি শুনিবলৈ পাওঁ৷ কিন্তু আমি দেখিবলৈ পাইছিলো আমাৰ এই শিল্পটোক বৰ্তাই ৰখা লোকসকল আৰ্থিকভাৱে বৰ টনকীয়াল নাছিল৷ আমি যাৰ ঘৰত বহি বাকী ওচৰৰ পাজৰৰ গাঁওৰ এই শিল্পৰ লগত জড়িত আন সকল লোকক লগ পাইছিলো, সেই হৰেণ দাসৰ অৱস্থা টনকীয়াল নাছিল৷ এই আপুৰুগীয়া শিল্পটো থন ধৰি উঠিবলৈ সহায় কৰাটো বাদেই, এই লোকসকলক চৰকাৰৰ ইন্দিৰা আৱাস যোজনা বা তেনেধৰণৰ চৰকাৰী আঁচনিয়েও চুব পৰা নাই এতিয়ালৈকে৷ গাঁওখনৰ কোনো এটা পৰিয়ালে নিজৰ চেষ্টাৰে অলপ আগবাঢ়িছে যদিও এই শিল্পৰ লগত জড়িত প্ৰায়সকলৰে কোনো ধৰণৰ উন্নতি হোৱা নাই৷ যি সময়ত এই জাপি শিল্পক এটা পৰিকল্পিত উদ্যোগ হিচাপে গঢ়ি তুলি আমি এটা বুজন পৰিমানৰ আৰ্থিক সকাহ পাব পাৰো; সেই তেনে সময়ত আমাৰ কৃষি বিভাগ, উদ্যোগ বিভাগ বা হস্তশিল্প বিভাগ কিয় উদাসীন এই শিল্পৰ প্ৰতি আমি বুজি নাপালো৷ আমি হৰেণ দাসৰ লগত কথা পাতি আৰু গাঁওৰ লগ পোৱা আনসকল প্ৰদিপ দাস, চম্পা দাস, মুহিধৰ দাস, দিলীপ দাস, নগেন দাস, দেৱ দাস, বাবুল দাস, বুধেশ্বৰ দাস ইত্যাদি সকলক লগ পায় ভাৱ হৈছিল এইসকলে আজি কৰি আছে৷ কিন্তু আজি চৰকাৰে যদি কোনো ধৰণৰ সঁহাৰি আগনবঢ়ায়, এওঁলোকৰ ভবিষ্যৎ প্ৰজন্মই এই শিল্পটোক ধৰি থাকিবনে ? আমি যেতিয়া তেওঁলোকৰ লগত কথা পাতি আছিলো, আমাক কৈছিলে যে, “আমি আজিলৈকে কোনো ধৰণৰ সাহাৰ্য্য পোৱা নাই, চৰকাৰ বা কোনো বিভাগৰ সমৰ্থন পোৱা নাই৷ আমাৰ কোনো ধৰণৰ প্ৰচাৰ নাই৷ আমি কি কৰিম এনেকৈ ? আমি কব লগা হৈছিলে যে আমি তেওঁলোকক একো সহায় কৰিব নোৱাৰো৷ গোস্বামীদাই কৈছিলে, আমি যদি কিবা কৰিব পাৰো সেইয়া হৈছে, আমি চৰকাৰক মাত্ৰ অনুৰোধ কৰিব পাৰো আপোনালোকক সহায় কৰিবলৈ৷ তাৰ বাহিৰে একো দিব নোৱাৰো৷ আমি নিজেও একো নাপাওঁ আজি আপোনালোকৰ ওচৰলৈ আহিছো কাৰণে৷ কিন্তু আমি আপোনালোকৰ বিষয়ে প্ৰচাৰ কৰিব বিচাৰো৷ সেই কাৰণেহে আহিছো৷\nএইদৰেই আমি তেওঁলোকৰ লগত কিছু কথা পাতি, তেওঁলোক সহজ-সৰল গাওঁবাসীৰ মৰমবোৰ বুকুৰ মাজত লৈ উভতি আহিছিলো৷ আহোঁতেও আমি চিন্তা কৰিছিলো কি কৰিলে এই লোকসকলৰ সহায় হব ?? আমি ভাৱিছিলো একো কৰিব নোৱাৰিব পাৰো কিন্তু আমি এই আলোচনীৰ দ্বাৰাই জনচক্ষুৰ আঁৰত চলি থকা এই নিৰৱ সাধনাক আপোনালোকৰ সন্মুখলৈ উলিয়াই আনিব পাৰো৷ দহজনে গম পাওঁক৷ আমাৰ গোলাঘাট অঞ্চলৰ এই শিল্প হেৰাই নাযাওঁক৷ আমি নাহৰণি খাট কৈৱৰ্ত্ত গাওঁবাসীৰ সকলো ধৰণৰ আৰ্থিক, সামাজিক আৰু মানসিক উন্নতিৰ কামনা কৰিলো৷\nউৎস-কৃষক বন্ধু,লেখিকা-শ্ৰী বৰ্ণালী শৰ্মা বৰুৱা, গুৱাহাটী


দুলীয়াজানৰ পৰা যুঁজিব লুৰিণজ্যোতিয়ে : ১৮টা সমষ্টিত যুঁজিব অজাপই... - Prag News\nHomeআঞ্চলিকদুলীয়াজানৰ পৰা যুঁজিব লুৰিণজ্যোতিয়ে : ১৮টা সমষ্টিত যুঁজিব অজাপই...\nদুলীয়াজানৰ পৰা যুঁজিব লুৰিণজ্যোতিয়ে : ১৮টা সমষ্টিত যুঁজিব অজাপই…\nগুৱাহাটী : বিজেপিৰ প্ৰাৰ্থীৰ তালিকা শুকুৰবাৰে প্ৰকাশ পোৱাৰ পাছতে নতুন আঞ্চলিক ৰাজনৈতিক দল ‘অসম জাতীয় পৰিষদ’-এ ১৮টা সমষ্টিত প্ৰাৰ্থীৰ তালিকা ঘোষণা কৰে৷ দলটোৰ সভাপতি লুৰিণজ্যোতি গগৈয়ে প্ৰথমবাৰৰ বাবে দুলীয়াজানৰ পৰা নিৰ্বাচন খেলিব৷\nআৰু পঢ়িব পাৰিব : ৯২টা সমষ্টিৰ বিজেপিৰ প্ৰাৰ্থিত্বৰ তালিকা প্ৰকাশ। কোনে পালে প্ৰাৰ্থিত্ব?\nইপিনে ‘অজাপ’ৰ সম্পাদক চিত্তৰঞ্জন বসুমতাৰীয়ে ধেমাজিৰপৰা প্ৰতিদ্বন্দ্বিতা কৰাৰ লগতে ডিব্ৰুগড়ৰ প্ৰাৰ্থী অজিত বৰগোহাঁই, শদিয়াত প্ৰতিদ্বন্দ্বিতা কৰিব জগদীশ ভূঞাই, ঢেকীয়াজুলিত শত্ৰুঘ্ন চাচনী, ৰঙাপাৰাত অজয় তাঁতী, ধিঙত আনজাৰ হুছেইন, বটদ্ৰৱাত অৰূপ কুমাৰ শইকীয়া, সৰুপথাৰত ৰাজু ফুকন, খুমটাইত পৱন শইকীয়া, দেৰগাঁৱত আনন্দ চন্দ্ৰ দাস, নাজিৰাত ৰিবুলয়া গগৈ৷\nইয়াৰ উপৰি থাওৰা সমষ্টিত প্ৰতিদ্বন্দ্বিতা কৰিব দীপেন তাঁতী, বিহপুৰীয়াত অচ্যুত শইকীয়া, ঢকুৱাখনাত সত্যজিৎ ৰেগন, মৰিয়নিত ৰাজীৱ কুমাৰ হাজৰিকা, তিনিচুকীয়াত চামচেৰ সিং, ‘অজাপ’ৰ মাৰ্ঘেৰিটাৰ প্ৰাৰ্থী সঞ্জয় কুমাৰ দেৱক প্ৰাৰ্থিত্ব প্ৰদান কৰিছে৷\nPrevious article৯২টা সমষ্টিৰ বিজেপিৰ প্ৰাৰ্থিত্বৰ তালিকা প্ৰকাশ। কোনে পালে প্ৰাৰ্থিত্ব?\nNext articleঅগ্নিকাণ্ডত ভস্মীভূত বাসগৃহসহ লক্ষাধিক টকাৰ সা-সম্পত্তি


বৌৱা দেৱী - অসমীয়া ৱিকিপিডিয়া\nভাৰতৰ ৰাষ্ট্ৰপতি প্ৰণৱ মুখাৰ্জীয়ে বৌৱা দেৱীক ২০১৭ চনৰ পদ্মশ্ৰী বঁটা প্ৰদানৰ মুহূৰ্ত\nমিথিলা বা মধুবানী চিত্ৰশিল্প\nৰাষ্ট্ৰীয় পুৰস্কাৰ, ১৯৮৪\nবৌৱা দেৱী (ইংৰাজী: Baua Devi) এগৰাকী ভাৰতীয় চিত্ৰশিল্পী। তেওঁ বিহাৰৰ মিথিলা অঞ্চলত প্ৰচলিত লোক চিত্ৰকলা মধুবানী চিত্ৰশিল্পৰ লগত জড়িত। ই এটি ঐতিহ্যমণ্ডিত মৌলিক শিল্প। এই চিত্ৰকলা হাতৰ আঙুলি, কাঠি, ব্ৰাচ, নিব-কলম, জুইশলা কাঠি আদি ব্যৱহাৰ কৰি তৈয়াৰ কৰা হয়। প্ৰাকৃতিক ভাবে তৈয়াৰী ৰং আৰু ৰঞ্জক এই ছবিসমূহত ব্যৱহাৰ কৰা হয়। দৃষ্টিনন্দন জ্যামিতিক শৈলীয়েই হৈছে ছবিসমূহৰ মূল বৈশিষ্ট্য। বৰ্তমান ইয়াক হস্তনিৰ্মিত কাগজ আৰু কেনভাছলৈ স্থানান্তৰ কৰা হৈছে। বৌৱা দেৱীয়ে ১৯৮৪ চনত ৰাষ্ট্ৰীয় বঁটা লাভ কৰিছিল। মধুবানী চিত্ৰশিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০১৭ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।\nবৌৱা দেৱীয়ে প্ৰায় ৬০ বছৰ ধৰি মৈথিলী চিত্ৰকলা অনুশীলন কৰি আহিছে। তেওঁ ১২ বছৰ বয়সত বিবাহ পাশত আৱদ্ধ হৈছিল। তেওঁৰ শাহুয়েকে তেওঁক চিত্ৰকলা অনুসৰণ কৰিবলৈ উৎসাহিত কৰিছিল। ১৯৬৬ চনত বস্ত্ৰ মন্ত্ৰালয়ৰ উপদেষ্টা সংস্থা অইল ইণ্ডিয়া হস্তশিল্প পৰিষদৰ পৰিচালক পুপুল জয়কাৰে মুম্বাইৰ শিল্পী ভাস্কাৰ কুলকাৰ্ণীক কলা আৰু শিল্পী বিচাৰি মধুবানীলৈ প্ৰেৰণ কৰিছিল। যেতিয়া তেওঁ কুলকাৰ্ণীক লগ পাইছিল তেতিয়া তেওঁ এগৰাকী কিশোৰী আছিল আৰু শিল্পীসকলৰ দলৰ ভিতৰত আটাইতকৈ কনিষ্ঠ আছিল। তেওঁলোকে মিথিলা কলাক বেৰৰ পৰা আনুষ্ঠানিকভাৱে কাগজ আৰু কেনভাচলৈ স্থানান্তৰ কৰিছিল। পৰম্পৰাগতভাৱে মধুবানী চিত্ৰ ঘৰৰ বেৰত কৰা কলা হিচাপে অনুশীলন কৰা হৈছিল। ভাস্কৰ কুলকৰ্ণীয়ে তেওঁলোকৰ চিত্ৰকৰ্মসমূহ সংগ্ৰহালয়লৈ লৈ গৈছিল আৰু পিছলৈ তেওঁ বৌৱা দেৱীক ৰাষ্ট্ৰীয় শিল্প সংগ্ৰহালয়লৈ আহিবলৈ উৎসাহিত কৰিছিল। কুলকাৰ্ণীৰ বাবে কাম কৰা প্ৰথম বছৰত তেওঁক প্ৰতি পেইণ্টিংত ১.৫০ টকা পৰিশোধ কৰা হৈছিল। তাৰ পিছত তেওঁৰ শিল্প স্পেইন, ফ্ৰান্স আৰু জাপানৰ চিত্ৰ বিথিকা আৰু সংগ্ৰহালয়লৈ নিয়া হৈছে। ২০১৫ চনত তেওঁৰ এখন চিত্ৰ প্ৰধানমন্ত্ৰী নৰেন্দ্ৰ মোদীয়ে ভাৰত ভ্ৰমণৰ সময়ত হেন'ভাৰৰ মেয়ৰ ষ্টিফেন স্কষ্টক উপহাৰ দিছিল।\nযোৱা পাঁচ দশকধৰি মধুবানী কলাৰ প্ৰাধান্য বৃদ্ধি পাইছে আৰু বৌৱা দেৱীৰ শিল্পয়ে সমালোচকৰ প্ৰশংসা লাভ কৰিছে। তেওঁ ১৯৮৯ চনত চেণ্টাৰ পম্পিডুত মেজিকিয়েনছ দে লা টেৰেত দে টেৰেত নিজৰ শিল্প প্ৰদৰ্শন কৰা প্ৰথম ভাৰতীয় মহিলা চিত্ৰশিল্পী। তেওঁ কাগজৰ সৰু শ্বীটৰ পৰা ২০ ফুট ডাঙৰ পটভূমিত মিথিলা শৈলীৰ ছবি আঁকে। তেওঁৰ চিত্ৰসমূহত ধৰ্মীয় কাহিনী যেনে ভগৱান কৃষ্ণ আৰু সীতাৰ দৃষ্টিভংগীৰে ৰাম আৰু সীতাৰ পৌৰাণিক কাহিনী আদি প্ৰতিফলিত হয়। বৌৱা দেৱীয়ে তেওঁৰ চিত্ৰৰ বাবে হস্তনিৰ্মিত কাগজ আৰু প্ৰাকৃতিক ৰং ব্যৱহাৰ কৰে। মুখ্যতঃ তেওঁৰ পেলেটত ক'লা, হালধীয়া, ৰঙা আৰু বগা ৰং ব্যৱহাৰ কৰে।\n↑ (en ভাষাত) Madhubani Painting. Abhinav Publications. 2003. ISBN 9788170171560. https://books.google.com/books?id=UvuJyvtsCjwC&q=madhubani+art+madhubani+district&pg=PA96.\n↑ MithilaConnect, Team (2017-02-03). "Baua Devi of Jitwarpur village gets Padmashree award" (en-US ভাষাত). http://local.mithilaconnect.com/news/1077-baua-devi-of-jitwarpur-village-gets-padmashree-award.\n↑ "Painting on the Wall - Indian Express". http://archive.indianexpress.com/news/painting-on-the-wall/1016026/3.\n↑ "Baua Devi". https://artiana.com/Artist/Baua-Devi.\n↑ "PM Modi gifts Bihar artist's painting to Hannover mayor - Times of India". https://timesofindia.indiatimes.com/city/patna/PM-Modi-gifts-Bihar-artists-painting-to-Hannover-mayor/articleshow/46926964.cms.\n↑ "President Mukherjee confers Padmi Shri to Madhubani artist Baua Devi". http://www.newindianexpress.com/nation/2017/mar/31/president-mukherjee-confers-padmi-shri-to-madhubani-artist-baua-devi-1588131.html.\n"https://as.wikipedia.org/w/index.php?title=বৌৱা_দেৱী&oldid=263992"ৰ পৰা অনা হৈছে\nএই পৃষ্ঠাখন ২১ ফেব্ৰুৱাৰী, ২০২১ তাৰিখে ১১:৫০ বজাত অন্তিম সংশোধন কৰা হৈছিল।


Assamese : আকৌ পপ অসমীয়া (Aakou Pop Asomiya)\nআকৌ পপ অসমীয়া (Aakou Pop Asomiya)\nPrice of print book:₹ 70\nAuthor নাজমা মুখার্জী (Najma Mukherjee)\nBook Code NS253\n‘পপ অসমীয়া’ সমাজখন আছিল উত্তৰ আধুনিক৷ এতিয়া সমাজলৈ বোলে ছুপাৰ উত্তৰ আধুনিকতা আহিছে৷ পৰিয়াল ব্যৱস্থা, যান-বাহন, উৎসৱ-পার্বণ আৰু জীৱিকা- এই সকলো দিশতে ছুপাৰ উত্তৰ আধুনিকতাৰ ছাপ প্ৰকট হৈ দেখা দিছে৷ ছুপাৰ উত্তৰ আধুনিকতাই পুৰণি প্ৰমূল্যবোধ ভাঙি তচ-নচ কৰি দিছে৷ আগতে যিবোৰ একেবাৰে অৱহেলিত, নিষ্পেষিত, মূল্যহীন মানুহ কিংবা অইন প্ৰাণী আছিল, যিবিলাক সমাজৰ অঙ্গ হৈয়ো কণমান মূল্যও যাৰ নাছিল, সেইবিলাকে হেনো এতিয়া সমাজখন চলাব৷ সমাজক গতিশীল কৰি তোলাত উল্লেখযোগ্য ভূমিকা ল’ব৷\nকিন্তু ‘আকৌ পপ অসমীয়া’ বোলা কিতাপখনৰ কথাবোৰ সঁচা নে মিছা, অতিশয়োক্তি নে অতিৰঞ্জন একো ধৰিব নোৱাৰি৷ ....... ক’ত মেকুৰীয়ে গাড়ী চলাইছে? কাউৰীয়ে চলোৱা কেবত উঠি পপ অসমীয়া অফিচলৈ গৈছে? ক’ত বান্দৰ ড্ৰাইভাৰ? ধেকুৰাৰ মূল্যবৃদ্ধি! কুকুৰৰ কাৰখানা৷ এইবোৰ প্ৰলাপ! পগলাৰ প্ৰলাপ! বাতুলতা৷ মিথ্যা ভাষণ৷ ‘আকৌ পপ অসমীয়া’ মিছা কথাৰ ভঁৰাল৷ মিছা কথাৰে মানুহক ভুল পথে পৰিচালিত কৰাৰ নামেই হ’বলা ছুপাৰ উত্তৰ আধুনিকতা? নাজানো দেই কিখন হ’বলৈ লৈছে!


hindu-mahasabha-to-honour-jamia-shooter– News18 assam\nআচৰিত! হিন্দু মহাসভাই সম্বৰ্ধনা জনাব জামিয়াত গুলীচালনা কৰা নাবালকক, ক’লে– তেওঁ প্ৰকৃত ৰাষ্ট্ৰীয়তাবাদী\n‘আমি নাথুৰাম গডছেক সন্মান কৰো। যদি কোনোবাই দেশ বিৰোধী কাৰ্যকলাপক বাধা দিবলৈ হাতত বন্দুক তুলি লয়, তেন্তে সেই ব্যক্তিক হিন্দু মহাসভাই সন্মানৰ চকুৰে চাব।’\nLast Updated : January 31, 2020, 15:31 IST\nদিল্লীৰ জামিয়া মিলিয়া ইছলামিয়া বিশ্ববিদ্যালয়ৰ বাহিৰত ‘কা’ প্ৰতিবাদকাৰীলৈ গুলীচালনা কৰিলে এজন উন্মাদ নাবালকে। বৃহস্পতিবাৰে আৰক্ষীৰ সন্মুখতে নাবালকজনে হাতত বন্দুক লৈ নাগৰিকত্ব সংশোধনী আইন বিৰোধী প্ৰতিবাদকাৰীলৈ লক্ষ্য কৰি কৰা গুলীচালনাৰ ফলত গুৰুতৰ ভাবে আহত হৈছিল এজন প্ৰতিবাদী ছাত্ৰ। পিছত আহত ছাত্ৰজনক ততাতৈয়াকৈ চিকিৎসালয়ত ভৰ্তি কৰোৱা হয়।\n১৭ বছৰীয়া যুৱকজনক এতিয়া পুৰস্কৃত কৰিব কৰিব অখিল ভাৰতীয় হিন্দু মহাসভাই। আনকি এনে ঘটনা সংঘটিত কৰা যুৱকজনক প্ৰকৃত ৰাষ্ট্ৰীয়তাবাদী আখ্যা দিছে মহাসভাই। মহাসভাই লগতে কয় যে, ‘আমি নাথুৰাম গডছেক সন্মান কৰো। যদি কোনোবাই দেশ বিৰোধী কাৰ্যকলাপক বাধা দিবলৈ হাতত বন্দুক তুলি লয়, তেন্তে সেই ব্যক্তিক হিন্দু মহাসভাই সন্মানৰ চকুৰে চাব। বৃহস্পতিবাৰে সেই কামকে কৰিলে যুৱকজনে। তেওঁ কৈছিল– ‘মই দিম আজাদী’। গতিকে ইয়াতকৈ আৰু ডাঙৰ প্ৰমাণ আমাক কি লাগে? আমি তেখেতক লগ ধৰিম আৰু সম্বৰ্ধনা জনাম।’\nহিন্দু মহাসভাৰ এনে মন্তব্যৰ পিছতে সমগ্ৰ দেশতে সৃষ্টি হৈছে তীব্ৰ প্ৰতিক্ৰিয়াৰ।\nFirst published: January 31, 2020, 15:25 IST\nHindu MahaSabhaJamia IncidentShooter


আমাৰ অন্যতম প্ৰিয় শিক্ষকজনঃ\nতোষেশ্বৰ চেতিয়াৰ জীৱনবীক্ষা\n- পলাশ বৰা\nজীৱনৰ সকলো পাঠ আনুষ্ঠানিক শিক্ষাই সামৰি নলয়, তথাপিও আনুষ্ঠানিক শিক্ষা গ্ৰহণৰ সময়ছোৱাত আমি এনে কিছুসংখ্যক শিক্ষকৰ সান্নিধ্যলৈ আহো, যাৰ জীৱনটোৱেই এখন পাঠশালা হৈ পৰে! ক’ব নোৱৰাকৈয়ে আমি তেওঁলোকৰ জীৱনটোক অনুকৰণ কৰো, তেওঁলোক থিতাপি লয় আমাৰ আত্মাত! তেনে এজন শিক্ষকৰ সান্নিধ্যলৈ আহি ময়ো নিজকে ধন্য মানিছিলো| তেওঁ আছিল তোষেশ্বৰ চেতিয়া- যাক অসমৰ বিদ্বত সমাজে নিশ্চয় চিনি পায়!!\nউচ্চতৰ মাধ্যমিক পৰীক্ষাত উত্তীৰ্ণৰ পাছত স্থানীয় মহাবিদ্যালয়খনৰ স্নাতক মহলাত নামভৰ্তি কৰিছিলো| চেতিয়া চাৰ আছিল সেইখন মহাবিদ্যালয়ৰে ইংৰাজী বিভাগৰ শিক্ষক| আগতেও চাৰক মেলে-মিটিঙে বহুবাৰ দেখিছিলো, বাওঁপন্থী চিন্তাধাৰাত বিশ্বাসী চাৰ আমাৰ ঘৰলৈও মোৰ পিতাক বিচাৰি মাজে-সময়ে অহিছিল|\nচাৰৰ কথা মনত পৰিলেই মোৰ মনলৈ ভাঁহি আহে সেই অত্যন্ত সাধাৰণ মানুহজন- সাধাৰণ চুটি-চাপৰ চেহেৰা, সেই পুৰণি চাইকেলত কাপোৰৰ মোনাখন, সাধাৰণ সাজপাৰ, ভৰিত চামৰাৰ চেণ্ডেলযোৰ...!! কিন্তু সেই সাধাৰণ মানুহজন যে প্ৰকৃতাৰ্থত অসাধাৰণ ব্যক্তি আছিল, সেয়াতো দূৰৈৰপৰা চাই অনুমান কৰিব নোৱাৰি|\nঘিলামৰাৰ দৰে অতি আওহতীয়া ঠাইৰপৰা চাৰে ডিষ্টিংচনসহ প্ৰথম শ্ৰেণী লৈ স্নাতক হৈছিল গুৱাহাটী বিশ্ববিদ্যালয়ৰপৰা ইংৰাজী সাহিত্যত স্নাতকোত্তৰ ডিগ্ৰীধাৰী চাৰে শিক্ষকতা কৰিছিল নৰ্থ বেংক মহবিদ্যালয়ত- যিখন মহাবিদ্যালয়ৰ প্ৰতিষ্ঠাৰ ক্ষেত্ৰত তেওঁ নিজস্ব অৰিহণাও আছিল|\nশিক্ষকতাৰ লগতে চাৰ বাওঁপন্থী আন্দোলনৰ লগতো জড়িত হৈ পৰিছিল| কিন্তু ড্ৰয়িং ৰূমত বহি খাটিখোৱা মানুহৰ হৈ ভাষণ দিয়া ৰোমাণ্টিক বুদ্ধিজীৱি তেওঁ নাছিল| অসম আন্দোলনৰ সময়ত অত্যাচাৰিত হৈছিল, তেওঁৰ ছাত্ৰই ৰাতি হ’লেই তেওঁৰ ঘৰৰ পহৰা দিছিল|\nএটা ঘটনা ক’লেই হয়তো কথাখিনিস্পষ্ট হৈ পৰিব- সেয়া হয়তো যোৱা শতিকাৰ শেষ দশকৰ কথা| ঘিলামৰাৰ গড়কাপ্তানী পথ সংমণ্ডলৰ বিষয়াই মাষ্টাৰ ৰোল কৰ্মচাৰীৰ পাৰিশ্ৰমিক আত্মসাত্ কৰিছিল| প্ৰাপ্য মজুৰীৰ বাবে শ্ৰমিকে কৰা আন্দোলনৰ নেতৃত্ব লৈছিল চাৰে! এসময়ত সেই আন্দোলনে হিংসাত্মক ৰূপ লৈছিল| হিংসাত্মক কাৰ্যত উচতনি দিয়া বুলি চাৰক পুলিচে গ্ৰেপ্তাৰ কৰিছিল, পুলিচৰ লাঠিৰ কোবত চাৰৰ তেজেৰে ৰাঙলী হৈছিল ঘিলামৰাৰ ৰাজপথ!! চাৰক জেললৈ প্ৰেৰণ কৰা হৈছিল, প্ৰায় ন মাহ জেলত কটাই চাৰ ওলাই আহিছিল৷\nচেতিয়া চাৰ এতিয়া এইখন পৃথিৱীত নাই! কিন্তু অতি অধ্যয়নশীল তথা অতি সাধাৰণ চাৰৰ কথা মনত পৰিলেই মনলৈ পৱিত্ৰতাৰ ভাৱ আহে| শিক্ষক হিচাপে চাৰৰ সৰল অথচ সুন্দৰ কথন ভংগীয়ে আমাক মুগ্ধ কৰিছিল|\nতেওঁলৈ সশ্ৰদ্ধ প্ৰণিপাত জনাইছোঁ৷


Hcg in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Hcg ar byavahar, ppali, parshwakriya, upkaar, kriya-pratikriya aaru satarkatabani\nHcg की जानकारी\nHcg ৰ লাভ আৰু ব্যৱহাৰসমূহ- Hcg Benefits & Uses in Assamese- Hcg ar laabh aaru byavaharsamuh\nHcg ৰ পালি আৰু সেয়া কেনেদৰে ল'ব- Hcg Dosage & How to Take in Assamese - Hcg ar paali aaru xeya kenedore lobo\nHcg ৰ পাৰ্শ্চক্ৰিয়াসমূহ- Hcg Side Effects in Assamese- Hcg ar parshwakriyasamuh\nHcg সংক্ৰান্ত সতৰ্কতাবাণীসমূহ- Hcg Related Warnings in Assamese- Hcg xonkranta xatarkatabanisamuh\nঅইন দৰৱৰ সৈতে Hcgৰ গুৰুতৰ ক্ৰিয়া-প্ৰতিক্ৰিয়া- Severe Interaction of Hcg with Other Drugs in Assamese- Oinor xoite Hcg ar gurutor kriya-pratikriya\nHcg মতভেদসমূহ- Hcg Contraindications in Assamese- Hcg nishedhsamuh\nHcg ৰ বিষয়ে সততে সোধা প্ৰশ্নসমূহ- Frequently asked Questions about Hcg in Assamese- Hcg ar bikhoye satate xodha prashnasamuh\nখাদ্য আৰু মদৰ সৈতে Hcg ক্ৰিয়া-প্ৰতিক্ৰিয়া- Hcg Interactions with Food and Alcohol in Assamese- khadya aaru modor xoite Hcg kriya-pratikriya\nHcg ৰ লাভ আৰু ব্যৱহাৰসমূহ - Hcg Benefits & Uses in Assamese - Hcg ar laabh aaru byavaharsamuh\nHcg তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nHcg ৰ পালি আৰু সেয়া কেনেদৰে ল'ব - Hcg Dosage & How to Take in Assamese - Hcg ar paali aaru xeya kenedore lobo\nHcg-ৰ উপাদানসমূহ - Hcg Active Ingredients in Assamese - Hcg-ar upadaansamuh\nHcg ৰ পাৰ্শ্চক্ৰিয়াসমূহ - Hcg Side Effects in Assamese - Hcg ar parshwakriyasamuh\nগৱেষণাৰ ভিত্তিত, Hcg ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nHcg সংক্ৰান্ত সতৰ্কতাবাণীসমূহ - Hcg Related Warnings in Assamese - Hcg xonkranta xatarkatabanisamuh\nHcg-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nHcg ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nHcg-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Hcgৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Hcg গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Hcg কি প্ৰভাৱ দেখা গৈছে?\nবৃক্ক ত Hcgৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Hcgৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nযকৃতত Hcg কি প্ৰভাৱ দেখা গৈছে?\nকলিজা ৰ বাবে Hcgৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nহৃদযন্ত্ৰৰ ক্ষেত্ৰত Hcg ৰ কি প্ৰভাৱ দেখা গৈছে?\nহৃদয় ৰ ক্ষেত্ৰত Hcgৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Hcg গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nঅইন দৰৱৰ সৈতে Hcgৰ গুৰুতৰ ক্ৰিয়া-প্ৰতিক্ৰিয়া - Severe Interaction of Hcg with Other Drugs in Assamese - Oinor xoite Hcg ar gurutor kriya-pratikriya\nHcg তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nHcg মতভেদসমূহ - Hcg Contraindications in Assamese - Hcg nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Hcg লোৱা অনুচিত যাতে -\nHcg ৰ বিষয়ে সততে সোধা প্ৰশ্নসমূহ - Frequently asked Questions about Hcg in Assamese - Hcg ar bikhoye satate xodha prashnasamuh\nএই Hcg-এ অভ্য়াস বা নিচাৰ সৃষ্টি কৰে নেকি?\nনহয়, Hcg লোৱাটোৱে কোনো আসক্তিৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Hcg লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Hcg লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Hcg ব্যৱহৃত নহয়।\nখাদ্য আৰু মদৰ সৈতে Hcg ক্ৰিয়া-প্ৰতিক্ৰিয়া - Hcg Interactions with Food and Alcohol in Assamese - khadya aaru modor xoite Hcg kriya-pratikriya\nখাদ্য আৰু Hcgৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Hcg আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Hcgৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Hcg লোৱাৰ পাৰ্শ্চক্ৰিয়াৰ বিষয়ে তথ্য নাই।